
Mielas skaitytojau, 


Visa širdimi dėkoju tau už entuziazmą ir su- 
sidomėjimą mano meilės romanais. Nepaprastai 
džiaugiuosi, jog malonumas, kurį patyriau rašy- 
dama juos, tapo užkrečiamas. Akivaizdu, kad tu, 
kaip ir aš pati, mėgsti meilės istorijas, kurios bai- 
giasi laimingai ir širdyje palieka šilumą. 

Niekas neprilygsta tam nuostabiam jaudu- 
liui, kurį patiriame, kai įsimylime. Kiekviename 
romane stengiausi tą jaudulį aprašyti. Aplinka, 
veikėjai ir siužetas keitėsi, tačiau tema visur li- 
ko ta pati. 

Visi mes, tik gal kiekvienas skirtingai, žavi- 
mės įsimylėjėliais bei jų troškimu rasti abipusę 
pilnatvę ir laimę. Išties tas troškimas ir suteikia 
dalį džiaugsmo! Aš pati puikiai pažįstu kiekvie- 
ną savo romanuose aprašytą įsimylėjėlių porą ir 
žinau unikalią jų istoriją. Dažnai iš naujo skai- 
tau tas istorijas ir tarsi aplankau savo senuosius 
draugus, kuriems kažkada piršliavau. 

Tikiuosi, tau patiks ir šis, vienas iš mano 
mėgstamiausių romanų. 


— Gal iš proto išsikraustei? 

— Tai puiki mintis. 

— Tai kvaila mintis. Taip darydavome tik 
vaikystėje. 

— Ir visada išsisukdavome. 

Susierzinusi Elison Lemon varstė akimis 
savo seserį. Enės veide galėjai įžvelgti lūkestį. 
Elison galėjo įsivaizduoti, kad žiūri į savo at- 
vaizdą. 

Sukryžiavusi kojas Enė sėdėjo vidury savo 
sesers lovos. Elison atsuko jai nugarą ir ėmė pe- 
šioti segtukus iš susukto ant pakaušio kuodo, ku- 
ris papurčius tapo ryškios kaštono spalvos plau- 
kų kupeta. Dabar jie krito ant pečių lygiai tokio- 
mis pat sunkiomis bangomis kaip jos sesers. 

— Betė Deivis vaidino dvynę, kuri su seserimi 
keliuose filmuose susikeičia vietomis. Visada at- 
sitikdavo kažkas baisaus. 

— Ten — filmai, o čia — realybė. 

— Argi menas neatspindi gyvenimo? 


Enė įnirtingai atsiduso: 

— Liaukis, Elison. Sutinki ar ne? 

— Nesutinku. Visų pirma, negaliu patikėti, 
kad tu rimtai galvoji apie tą operaciją, — kalbė- 
jo ji, braukdama šepečiu per plaukus. 

— Aš nenoriu visą likusį gyvenimą būti 
plokščiakrūtė. 

— Mes visai nesame plokščiakrūtės, — už- 
ginčijo Elison, vertindama savo pačios figūrą 
veidrodyje. 

— Nesame per daug ir apdovanotos. 

— O ko čia norėti? Po kelerių metų jos tik 
nukartų, o tada norėtum, kad išvis jų nebūtum 
turėjusi, — dėdama šepetį ant naktinio staliuko, 
ji pasisuko į Enę. — Prašau, persigalvok, Ene. 

Enė nusijuokė: 

— Tu visada tokia velniškai atsargi ir prak- 
tiška. Ar kada nors tau šauna kokia lengvabū- 
diška mintis? Tik pažvelk dabar į save, kai pa- 
sileidai plaukus. Tu nuostabi. Argi nenori tokia 
būti? 

— Aš nesu nuostabi. Ir negalėčiau sakyti, 
kad labai noriu tokia būti. Išvaizda nėra svar- 
biausias dalykas. 

Enė prispaudė ranką prie širdies ir, žvelg- 
dama į lubas, teatrališkai uždainavo: 

— Aš Žinau — žmoguje svarbiausia vidus. 

— Gali juoktis iš manęs kiek tik telpa, bet 
būtent taip aš manau. Jau verčiau būti laikoma 
protinga negu įspūdinga. 

Suirzusi Enė susiraukė. Jos sesuo — bevil- 
tiška. Elison rūpėjo vien jos laboratorija — 


elektronų mikroskopas, Banseno degiklis, viso- 
kie seni organizmai, kuriuos būtų galima užau- 
ginti netgi mėgintuvėlyje. 

— Artu vis dėlto padarysi man paslaugą, ar 
ne? 

— Ne. Nenoriu nieko apie tai girdėti. Kodėl 
negali Deiviui pasakyti iš anksto? 

— Todėl, kad noriu padaryti staigmeną. 

— Tu jam patinki tokia, kokia esi. Nejaugi 
kitaip jis tave vestų? 

— Ar pažįsti bent vieną vyrą, kuris nenorė- 
tų, kad jo moteris turėtų didelę krūtinę? — tą aki- 
mirką, kai klausimas išsprūdo iš lūpų, Enė ėmė 
purtyti galvą. — Pamiršk tai. Atsiimu klausimą. 
Tu nepažįsti nė vieno vyro. 


— Pažįstu nemažai vyrų, — pakeltu balsu 
ištarė Elison. 

— Ir visi jie išmintingi ir nenormalūs! — at- 
šovė Enė. 


— Jie — mokslininkai. 

— Kaip jau sakiau, išmintingi ir nenorma- 
lūs, — sumurmėjo Enė, nutraukdama iš Elison 
lovos išlindusį siūlą. Prasta nuotaika ją kankino 
tik kelias akimirkas, kol trūko kantrybė. — Aš 
noriu pasididinti krūtis. Tai man — savigarbos 
reikalas. Deivis ištirps, išvydęs tokį patobulėji- 
mą. Aš prašau savo dvynės sesers trupučio pa- 
galbos, o ji viską išpučia. 

— Tikiuosi, čia ne kalambūras, — sausai ta- 
re Elison. Sutikusi smerkiantį sesers žvilgsnį, ji 
šiek tiek atlyžo. — Nieko sau "truputis". Tu pra- 


šai, kad aš apsimesčiau tavim, kol tu išsėlinusi 
darysies operaciją. 

— Tik kelias dienas. Tik kol nuims tvarsčius. 

Elison prisidengė krūtis rankomis ir sudre- 
bėjo. Ši mintis jai kėlė pasibjaurėjimą, bet tai bu- 
vo Enės reikalas. Ji tenorėjo, kad Enė į tai jos ne- 
veltų. 

— O kaip tavo darbas? 

— Imu savaitės atostogas. Be problemų. Tu 
eisi į darbą kaip paprastai. Tik vakarais tau reiks 
pabūti su Deiviu. 

— O ką tu darysi? Slėpsiesi miegamajame? 

— Aš liksiu klinikoje. Tai brangu, bet jau ge- 
riau būsiu ten negu namie. 

Elison atsitraukė nuo staliuko ir pradėjo 
žingsniuoti: 

— Ene, tai kvaila. Tu ir Deivis... argi jis ne- 
sitiki tam tikrų, a... na, Žinai... 

— Turi galvoje lovos reikalus? — Elison iš- 
raudo. Enė nusijuokė. — Aš viską sutvarkiau. Pa- 
sakiau jam, kad ginekologas pakeitė mano kon- 
traceptinius vaistus, ir todėl mes negalėsime my- 
lėtis tris savaites, kol jie pradės veikti. 

— Tai absurdas! 

— Aš tai Žinau, nes esu moteris, tu tai Žinai, 
nes esi biologė-genetikė, bet Deivis to nežino. Jis 
kiek paniurzgėjo, bet susitaikė. Taigi tau nerei- 
kia jaudintis, kad jis tempsis tave į lovą. Ir ne- 
reikia spardytis, nes tai užtruks tik tris ar ketu- 
rias dienas! 

Elison nervingai grąžė rankas. Enė visada su 


ja taip elgdavosi: įkalbėdavo daryti tai, kam 
prieštarauja sveikas protas. 

— Vaikystėje mes susikeisdavome vietomis 
ir taip apgaudavome mamą bei tėtį, netgi moky- 
tojus, bet nujaučiu, kad dabar atsitiks kažkas bai- 
saus. 

— Tu fatalistė. Nieko neatsitiks. 

— Ar nori, kad persikelčiau į tavo butą? 

— Taip būtų patogiausia. Deivis visada ga- 
lėtų rasti mane, tai yra tave, tenai. 

Kas liko nepasakyta, bet savaime supranta- 
ma, buvo tai, kad niekas nepastebėtų, jog Elison 
negyvena savo bute. Niekas vakarais jai neskam- 
bindavo. 

— Aš turėčiau rengtis tavo drabužiais, — be 
jokio entuziazmo pratarė ji. 

— Jie labai padidintų tavo garderobą, — su 
neslepiamu pasibjaurėjimu Enė nužvelgė tamsiai 
mėlyną platų ir rauktą Elison sijoną bei baltą 
palaidinę. 

— Aš turėsiu nuolat nešioti kontaktinius lę- 
šius, 0 nuo jų man skauda galvą. 

— Geriau skaudanti galva negu tie pelėdiš- 
ki tavo akiniai. 

— Ir mano plaukai... 

— Baik! Palaidi plaukai tau nuostabiai tin- 
ka, atrodo natūraliai. Geriau negu susukti į se- 
nos tarnaitės kuodą, — ji pašoko iš lovos ir atsi- 
stojo prieš Elison, įsirėmusi rankomis į klubus. — 
Sutinki ar ne? Prašau, Elison. Tai man svarbu. 

Viskas buvo svarbu Enei. Ji gyveno nuo vie- 
nos krizės iki kitos. Ji nieko nedarė vidutiniškai, 


visur nerdavo stačia galva, paprastai traukdama 
paskui save besispyriojančią, mažiau nuotykius 
mėgstančią seserį. 

Elison pasisuko į veidrodį ir įsispoksojo į sa- 
vo atvaizdą. Argi ji prilygtų Enei? Enei, kuri vi- 
sus pažinojo, visi buvo draugai? Enei, kuri, pa- 
tekusi į bet kokią situaciją, jautėsi kaip Žuvis van- 
deny? Enei, energija kunkuliuojančiai asmeny- 
bei, kurios mažasis pirštelis buvo Žavesnis už vi- 
są Elison kūną? 

Enė priėjo ir atsistojo greta. Kadangi Elison 
buvo be akinių ir palaidais, banguojančiais ant 
pečių kaip Enės plaukais, jos buvo identiškos. 

Tai truktų tik kelias dienas. Enė buvo jos 
dvynė, jos vienintelė sesuo. Be to, įpročius sun- 
ku pakeisti. 

Elison ironiškai išsišiepė: 

— Ar pagalvojai, kad visą likusį gyvenimą, 
norėdami mus atskirti, Žmonės žiūrės į mūsų pa- 
pus? 

— O Elison, tai tu sutinki? — Enė apsuko 
Elison ir stipriai ją apkabino. — Žinojau, kad 
galiu tavimi pasikliauti. Štai mano sužadėtuvių 
žiedas, — pasakė ji, nusiimdama jį nuo piršto 
ir užmaudama Elison. — Nedrįsk pamesti. O da- 
bar leisk papasakoti apie šį vakarą. 

— Šį vakarą? 

— Mes su Deiviu ketinome pietauti su jo ge- 
riausiu draugu. Jie kartu užaugo, yra tarsi krau- 
jo broliai. Aš dar nesu jo mačiusi, todėl Deivis 
nori mane pristatyti. 

— O Eni, — suvaitojo Elison. 

— Palauk, kol pats ją pamatysi, Spenseri. Ji 
nuostabi. Absoliučiai. Ji miela ir protinga. Puiki 
figūra. O veidas! Dieve, koks jos veidas. Ji graži. 

— Atrodo, kad taip ir yra, — Spenseris Raf- 
tas erzindamas mirktelėjo draugui. 

Deivis lyg ir susirūpino: 

— Gal aš per daug apie ją šneku? 

Spenseris patapšnojo Deiviui per petį: 

— Tu įsimylėjęs, todėl tau ir priklauso apie 
ją šnekėti. Kada jūsų vestuvės? 

Deivis pasitiko Spenserį Atlantos oro uoste. 
Jie ginčijosi, kaip geriau važiuoti iki restorano, 
kur jie buvo susitarę susitikti su Ene vakarieniau- 
ti. Buvo tvanki popietė, vangiai judėjo mašinos. 

— Ačiū Dievui, jau greitai. Vestuvės pasku- 
tinį birželio savaitgalį. Noriu, kad būtum mano 
pabroliu. Ar žadi čia tuo metu būti, ar vėl iš- 
lėksi? 

— Pasiliksiu. Negi leisiu, kad geriausias 
draugas vestų be mano palaiminimo. 

Deivis pažvelgė į šalia sėdintį vyriškį: 

— Žinai, jei ne Enė, pavydėčiau tau. Plau- 
kioji po pasaulį savo jachta, kiekvienam uoste vis 
kita moteris, nuotykiai, jokių įsipareigojimų. Tai 
bent gyvenimėlis, — atsiduso jis. 

Spenseris niūriai žvelgė į besileidžiančią 
saulę. 

— Ne taip žavu, kaip atrodo, — susimąstęs 
pasakė jis. 

— Po velnių, žmogau, pasidalink keliomis 

karštomis detalėmis su savo senu draugeliu. Aš 
net nežinau, ką tu veiki. 

Spenseris mįslingai nusišypsojo: 

— Tai — paslaptis. 

— Maudaisi piniguose, dirbi kada pats už- 
simanai, keliauji po visą pasaulį. Tu laisvai sam- 
domas, tiesa? 

— Tai slapta, Deivi. 

Deivis švilptelėjo: 

— Gal tu dirbi CŽV, ar ką? Gali nieko nesa- 
kyti. Aš suprantu, jei tai slapta. Tik užtikrink ma- 
ne dėl vieno. 

— Dėl ko? 

— Norėčiau tikėti, kad tai, ką tu darai, yra 
legalu. Jokių narkotikų, ginklų ar panašiai. 

Spenseris nusikvatojo: 

— Už tai, ką darau, manęs tikrai nepasodins. 

— Manes tai neramina. Gal tu moki vikriai 
suktis, todėl esi nepagaunamas. 

— Aš nepažeidinėju įstatymų. 

Deivis ilgesingai atsiduso: 

— Taip... Kartais aš tikrai tau pavydžiu. 

— Nepavydėk, — tyliai ištarė Spenseris. — 
Tai aš pavydžiu tau laimės su Ene. 

— Ką gi, tu tuoj pažaliuosi iš pavydo, nes 
štai ir ji. Argi nesakiau, kad ji turi kažką tokio? 

Jis sustabdė automobilį priešais restoraną, 
kai tik pastebėjo Enę, išsukančią iš už pastato 
kampo. Iššokdamas iš kabrioleto, jis pašaukė ją 
vardu. 

Ji pakėlė galvą, žengė žingsnį, tada puolė į 
priekį ir išsitiesė kaip ilga. 

Velnias! 

Ji atsirėmė į grindinį rankomis. Smūgis bu- 
vo drebinantis, apatiniai dantys garsiai kaukš- 
telėjo į viršutiniuosius. Delnai nusibrozdino ir 
dabar degė it liepsnoje. Ant šaligatvio liko ma- 
žų Mažiausiai trečdalis epidermio sluoksnio. Ji 
dar bandė vienu keliu sušvelninti kritimą, todėl 
metalinių grotelių žymės taip ir liko ant girne- 
lės. Be gero mėnesio tos Žymės tai jau tikrai ne- 
dings. 

Plaukai karojo abipus veido it raudonos 
užuolaidos. Jos užpakalis styrojo atsikišęs, o akys 
niekaip negalėjo sutelkti žvilgsnio. 

Užtenka vien fizinių kančių, bet ne, reikėjo 
dar ir spektaklį surengti. Praeiviai tik ir svarstė, 
kažin ką tokio ji gaudanti. Deivis su draugu jau 
lėkė artyn, 0 ji gėdingai bandė atsistoti. 

Prakeikti aukštakulniai! Jai niekad jų nerei- 
kėjo, užtat Enė nešiojo. Tie basučių diržiukai tie- 
siog mirtį neša. Bet ką gi kita galėjai apsiauti prie 
tos plonyčiukės šifoninės suknelės, kurią Enė jai 
liepė rengtis? Gal savo sportinius lygiapadžius? 

— Ene, brangute, ar užsigavai? 

Ji atsistojo ant tos kojos, ant kurios buvo li- 
kusi basutė. Kitos basutės kulniukas stirksojo 
įstrigęs tarp metalinių grotelių, o koja be apavo 
kabėjo apmirusi vos per kelis colius nuo šaligat- 
vio. 

— Ne, ne, viskas gerai, — sumurmėjo ji, ne- 
pakeldama galvos. Kažkas buvo ne taip, bet ji 


13 


niekaip nesuprato, kas. Pasaulis atrodė kitoks. 
Ji primynė koją, kurios kelis buvo nubrozdintas. 
Koja neatlaikė, ir ji vėl vertėsi į priekį. 

— Ene! — šūktelėjo Deivis. 

Bet ją apglėbė, sulaikė ir prie stiprios bei 
plačios kaip siena krūtinės priglaudė kita pora 
rankų. Sekundėlę ji rėmėsi į tą tvirtą atramą, 
keikdama sesers įtaką jai ir savo paklusnumą. 
Ir kodėl ji ne namuose su kokiu geru romanu 
rankose? 

— Mieloji, tu susižeidei, — šūktelėjo Deivis. 

— Ne. Man viskas gerai. Aš tik... 

Ji kilstelėjo galvą. Čia ne Deivis. Deivio plau- 
kai šviesiai rudi. Ji matė lyg ir tamsius. Tamsūs 
antakiai. Šilkinis sportinis švarkas ir baltas kak- 
laraištis. Viskas labai neryšku. Ji pamirksėjo, no- 
rėdama sutelkti dėmesį ir geriau įsižiūrėti, bet 
jai nesisekė. 

O Jėzau! Pamečiau lęšį! 

— Uū, mano batelis, — ji išslydo iš stipraus 
glėbio ir dar sykį puolė ant kelių, vaizduodama, 
kad traukia batuką, o iš tiesų meldėsi, kad rastų 
tą kontaktinį lęšį, kuris, matyt, iškrito iš akies, 
kai ji plojosi ant Žemės. 

— Imk rankinuką, mieloji, — Deivis metė jai 
karoliukais siuvinėtą Enės rankinuką. 

— Aš ištrauksiu batelį, — tas balsas gilus, 
ne toks tarškantis kaip Deivio. Vargšas Deivis, 
pamanė Enė. Jį turbūt erzino toks neįprastas 
“Enės" nerangumas. Kokį baisų įspūdį jo suža- 
dėtinė padarė geriausiam draugui. 

Bet dabar nebuvo laiko tuo rūpintis. Be to, ji 

neišmanė, kaip čia reikės visą vakarą pražlibi- 
nėti. 

Ji žioptelėjo, kai šilta ranka suėmė jos koją 
už čiurnos ir įkišo ją į batelį. 

— Atleiskite. Ar neužgavau? — susirūpinęs 
jis palietė jos blauzdą. 

— Ne, aštik... — ji bandė suregzti sakinį. Ne, 
Hesiog nesu įpratusi, kad vyriškis apautų batus. Ža- 
vinga, Elison. Geras startas. Verčiau patylėti. 

Jis vėl išsitiesė. Rodos, tam prireikė laiko. Ji 
atmetė atgal plaukus, nebuvo pratusi, kad jie ši- 
taip kristų ant pečių ar aplink veidą, o dar ma- 
žiau pratusi jausti vyriškio ranką ant kulkšnies 
ir blauzdos. Ji vylėsi, kad grimasa lūpose panaši 
į šypseną. 

— Aš atrodau tokia nerangi. 

— Na, atrodei šiek tiek nerangi, — tarė Dei- 
vis ir švelniai apkabino ją per pečius. Pabučiavo 


į smilkinį. — Tau tikrai viskas gerai? 
— Aišku, — guviai atsakė ji, beviltiškai 
stengdamasi įžvelgti jo bruožus. — Čia tavo 


draugas Spenseris? 

Ji pasisuko į dar vieną neryškią figūrą prie- 
šais ir ištiesė ranką. Ji bumptelėjo į jo rankovę. 

— Spenseri Raftai, čia — Enė Lemon, mano 
sužadėtinė, — pristatė ją Deivis. 

— Jums iš rankos bėga kraujas. 

— Ak, atleiskit, — išsigando ji. — Gal ište- 
piau jus? 

— Viskas gerai. Palaukit, — jos ranka pate- 
ko į tuos pačius stiprius, šiltus pirštus, kurie jau 
laikė jos kulkšnį. Tvirta ranka. Tvirta, bet jautri. 

Ji pajuto kažką minkštą baksnojant į delną ir, nu- 
leidusi akis, įžvelgė baltą batisto nosinę. 

— Gal verčiau vežkim ją namo, Deivi, — ra- 
miai patarė Spenseris. 

— Ne ne, — užprotestavo ji. Enė ją užmuš- 
tų, jeigu ji sugadintų Deiviui vakarą. — Man tik- 
rai viskas gerai. Jei galėčiau truputėlį jūsų atsi- 
prašyti ir nueiti susitvarkyti, būtų visai gerai. 

Gal apvaizda parūpins man kokią lazdelę ar 
kokį vedlį šunį, pagalvojo ji. 

— Ar tikrai? — paklausė Deivis. 

— Taip, žinoma. 

— Tai eime, mieloji, — savininkiškai apglė- 
bęs per pečius, jis nuvedė ją restorano durų link. 
Ji girdėjo, kaip Spenseris seka iš paskos. 

Vos tik įžengusi į elegantišką restoraną, ji at- 
siprašė ir pasuko į tualetą. Tikėjosi, jog šlubuo- 
dama paslėps tai, kokie neryžtingi jos žingsniai. 
Pasiekusi tualetą, ji išsiėmė iš akies kitą lęšį ir 
užsidėjo akinius, kuriuos buvo atsinešusi ranki- 
nuke. 

Tyrinėdama save veidrodyje, pamatė, jog Ža- 
los ne tiek ir daug. Porą kartų brūkštelėjusi še- 
pečiu, pataisė šukuoseną. Delnus pakišo po šal- 
to vandens srove, paskui nusausino. Įbrėžimai 
buvo mažesni, negu tikėjosi. Ties keliu, kuriuo 
pataikė į groteles, kojinėje žiojėjo kokio ketvir- 
čio dolerio dydžio skylė. Blauzda žemyn ir šlau- 
nimi aukštyn driekėsi gal colio pločio pabėgu- 
sių akių takelis, bet čia jau nieko nepakeisi. 

Šukuosena, kosmetika ir drabužiai padarė iš 
jos tikrų tikriausią Enę. Dabar prisiminė, kaip pa- 

sibaisėjusi matavosi jūros žalsvumo šifoninę suk- 
nele. Tada iš karto stvėrė ragelį ir surinko klini- 
kos, kur jau gulėjo Enė, numerį. 

— Jau paėmė kraują, o dabar laukiu, kol per- 
švies plaučius. Tada — į lovytę miegučio. Ope- 
racija paskirta ryt anksti rytą. 

Nors ir susirūpinusi dėl sesers, Elison pasi- 
teiravo: 

— Ene, kokią lemenėlę nešioji po šita suk- 
nele? Visas pasimatavau, bet jos išlenda. 

— Prie tos suknelės nereikia liemenėlės, 
kvailele. 

— Bet aš... ji tokia atvira. 

— Taip turi būti. 

— Aš vilksiuos ką nors kitą. Gal tą... 

— Ne. Šita — Deivio mėgstamiausia. Jis pra- 
šė, kad šį vakarą ją užsivilkčiau. 

Tas nelaimingas nutikimas ant šaligatvio 
tiesiog atitraukė jos mintis nuo suknelės. O da- 
bar žiūrėdama į save, ji vėl prisiminė, kokia 
atvira ši suknelė. Per pečius ėjo vien plonytės 
juostelės, gili iškirptė baigėsi ant krūtų. Kodėl 
Enei rūpėjo dar tobulesnės linijos, negu jos jau 
turėjo, ji nesugebėjo atspėti. Atrodė, jog ji lipte 
lipa iš tos suknelės, bet ir čia dabar nieko nepa- 
keisi. 

Nenorom ji nusiėmė akinius ir įsidėjo atgal 
į rankinuką. Galiausiai giliai atsiduso ir išėjo iš 
kambarėlio. Dėkui Dievui, administratorius pa- 
lydėjo ją iki staliuko, kitaip niekada nebūtų ra- 
dusi Deivio ir Spenserio nišų pilnoje ir žvakių 
apšviestoje salėje. Jai besiartinant, jiedu pakilo. 

— Viskas gerai? — susirūpinęs teiravosi Dei- 
vis, sodindamas ją. 

— Tik kojinės akys nubėgo. 

— Nesvarbu. Tu nuostabiai atrodai, — Dei- 
vis pasilenkė ir švelniai pabučiavo į lūpas. Jai te- 
ko labai tvardytis, kad staigiai neatsitrauktų. 

— Ačiū. Labai atsiprašau, kad taip apsikvai- 
linau. Nežinau, kas atsitiko. Pakėliau akis, kai 
tu pašaukei mane, o paskui teprisimenu, kad kė- 
liausi nuo šaligatvio. 

Ji atsiprašinėjo dėl Deivio. Deivis Lundstru- 
mas jai nėmaž nerūpėjo, bet Enė jį dievino. Jis 
buvo amerikietiško tipo gražuolis, kilnus, mie- 
las. Neblogai jam sekėsi ir darbo reikalai. Ji tie- 
siog negalėtų sutrikdyti savo būsimo svainio. 

— Nelaimingas atsitikimas, — švelniai pa- 
sakė jis, po stalu uždėdamas ranką ant kelio. Kai 
ji suvirpėjo, jis paklausė: — Kas yra? 

— Šitas kelis užgautas. 

— Ak, atleisk, mažyte. 

Kai jis atitraukė ranką, Elison lengviau atsi- 
pūtė. 

— Kaip gerai, kad nesusižeidėte, — prakal- 
bo Spenseris. Ji atsigręžė į jį — buvo gaila, kad 
aiškiai nemato jo bruožų. Spenserio balsas buvo 
patrauklus, jaudinantis ir gilus. Jau aišku, kad 
jis aukštas. Kai pagavo į savo glėbį, jos viršugal- 
vis siekė jo smakrą. Jis turbūt raumeningas. Ar- 
gi ji nesiglaudė prie jo plačios krūtinės? 

— Deivis laukė jūsų atvažiuojant. 

— O aš degiau noru jus pamatyti. Važiuojant 
iš oro uosto, Deivis tik ir šnekėjo apie jus, — kal- 
bėjo jis juokdamasis. — Nors ir kėlė į padanges, 

tačiau dar nepakankamai įvertino. Jūs — Žavin- 
ga, ir man telieka pasveikinti jį išsirinkus šito- 
kią nuotaką. 

— A... ačiū jums, — sumikčiojo Elison. Re- 
tokai jai tekdavo išgirsti vyrų komplimentus. Enė 
būtų meistriškai susidorojusi, atsakiusi pasiutu- 
siai Žavingai, koketiškai, sąmojingai. Elison 
kiurksojo, tvinkčiojant keliui ir delnams, o lie- 
žuvį, sakytum, kas prilipdė prie gomurio, ir tik 
dėl to, kad vyriškio balsas glamonėjo lyg puikūs 
violončelės garsai, o pati absoliučiai nesumąstė, 
ką pasakyti, — nei Žžavingo, nei koketiško, nei 
sąmojingo. Kažin kaip jai pavyks ką nors suval- 
gyti, nesusivertus pusės lėkštės į sterblę? Na, Enė 
užsidirbs... 

Ar tik Spenseris Raftas nežvelgia į jos krū- 
tis? Ji jauste jautė, kokios jos nuogos po suknele, 
o dar ta dalis, kur lipa per iškirptę. Keista, bet 
jai nerūpėjo, ar Deivis Žiūri į ją. 

— Štai ir gėrimai, — tarė Deivis. — Užsa- 
kiau tavo įprastinį. 

Elison įprastinis buvo "Perrier" su citrina. 
Baisu ir pagalvoti, ką Enė pripratusi gerti. Be to, 
ji svaigiuosius gėrimus gerdavo kur kas dažniau 
nei Elison. 

— Du? — paklausė ji. O Jėzau, nejaugi jai 
dvejinasi? 

— Laimės valanda, — paaiškino Deivis. Jis 
pakėlė taurę: — Už senus draugus! Kaip smagu, 
kad tu čia, Spenseri. 

— Ir man, — atsiliepė Spenseris, keldamas 
taure. 

Elison atsargiai siekė savosios. Jai pavyko 
paimti ją ir kilstelėti prie lūpų neišsidavus. 

— Už gerus draugus, — atkartojo ji. "Collins" 
degtinė, sumetė ji gurkštelėjusi. Išgerk tik pusę 
vienos taurės ir jau gulėsi po stalu. Nuo dviejų 
būsi be sąmonės. O Dangau, kaip reikės atlaiky- 
ti? Kodėl gi neišklojus visos tos nesąmonės, kol 
neatsitiko kas siaubinga? Todėl, kad Enė per am- 
žius daugiau nebesikalbėtų su ja, štai kodėl. 

— Jūsų užkandis, madam, — pasakė pada- 
vėjas, laukdamas, kol ji patrauks ranką ir jis ga- 
lės padėti lėkštę. 

— Užsakiau tau pūtė de foie gras brangioji, — 
pasakė Deivis. — Žinau, kaip tu jas dievini. 

Ji nurijo seiles, nes skrandis jau buvo pali- 
pęs vos ne iki gerklės. Pūtė. Nesvarbu, kad 
patiekalo pavadinimas buvo skambus, nesvarbu, 
kokius delikaresus maišė su juo, nesvarbu, koks 
buvo padažas, — vis vien tai buvo kepenėlės, o 
ji niekuomet nebūtų prarijusi to panašaus į kailį 
daikt. 

- Koks tu nuostabus. Bet prašysiu judu pa- 
dėti man jas suvalgyti, — ji vos šyptelėjo ir, iš- 
tiesusi ranką, patapšnojo Deiviui per plaštaką. 
Deivis švelniai ją pabučiavo, ir jai dingtelėjo, kad 
šįvakar pelnė daugiau bučinių negu per visą sa- 
vo gyvenimą. 

Padavėjas atėjo priimti užsakymo vakarie- 
nei. 

— Tu nori šonkauliukų, tiesa? — paklausė 
jos Deivis. 

Raudona mėsa jai kėlė šleikštulį, o gerai pa- 

ruoštą jautieną ji valgydavo tik retsykiais kartu 
su dešrainiais su sūriu. 

— Pamaniau, gal geriau būtų omaras. 

Deivis nusijuokė, pagalvojęs, kad ji juokauja. 

— Aišku, kad pamanei, — jis pasilenkė virš 
stalo ir suokalbiškai tarė Spenseriui: — Kai pra- 
ėjusį kartą ji valgė geldeles, ją užpuolė dilgėli- 
nė. Pasibaisėtina, tačiau pasitepus kalamino los- 
jonu, geriau ir būt negalėjo. 

— Įsivaizduoju, — vėl tas gilus balsas. 

— Kai baigėm, jo buvo daugiau ant manęs 
negu ant jos. 

Abu vyrai nusikvatojo. Deivis pabučiavo jai 
į ausį ir Elison iškaito iki pat plaukų pašaknų: 

— Mieloji, jei nori vėl taip pat pažaisti, tik 
pasakyk. Bet šį sykį neleisiu tau kentėti tokio 
alergijos priepuolio. 

Ji užvertė meniu ir prisiverte'nusijuokti. 

— Baisu buvo ar ne? — ir kaip ji galėjo pa- 
miršti, kad Enė alergiška jūros gėrybėms ir ko- 
dėl ji nieko nežinojo apie tuos žaidimus  Dei- 
viu miegamajame? 

Atnešus užsakytus patiekalus, Deivis atsi- 
prašė ir nuėjo į tualetą. Padavėjas paklausė, ar 
gali paimti lėkštę su užkandžiu, ir Elison pasi- 
naudojo proga jo atsikratyti. Jai pavyko suval- 
gyti tris krekerius, ant kurių buvo užtepta kaž- 
kokios bjaurasties, kiekvieną jų nuplaunant ge- 
roku gurkšniu iš savo taurės. Nuo alkoholio gal- 
voje dūzgė, ausyse spengė. 

Šalia sėdintis vyras ją trikdė. Šiaip ne taip ji 
pasiekė savo taurę su kokteiliu, susirado šiau- 


21 


delį ir ėmė vangiai maišyti. Spenseris Raftas 
palinko prie jos. Jo odekolono kvapas labai 
gundė. 

— Jūs smarkiai griuvote. Ar tikrai nieko blo- 
ga nenutiko? — švelniai pasiteiravo jis. 

Ant kaklo ir nuogos rankos ji juto jo kvapą. 

— Žinoma, viskas gerai, — jo bruožai tikrai 
vyriški, bet aiškiai jų vis vien nematė. Dėl nesu- 
prantamų priežasčių ji pajuto nerimą. 

— Jūs geriate iš abiejų taurių, — sušnibždė- 
jo jis, ir nors Elison nematė, kad jis šypsosi, tai 
išdavė pats balsas. 

— Nejaugi? — Žioptelėjo ji, paskiau paban- 
dė pamėgdžioti džiugų Enės kikenimą: — Na, ir 
kvailė aš. 

— Ir nesuvalgėte viso pūtė, nors Deivis tei- 
gė, jog dievinate jį. 

Enė buvojai pasakojusi, jog tas Deivio drau- 
gužis dirbo kažkam sudarinėdamas sandėrius ir 
skrajojo po visą pasaulį. Kad ir kas jis būtų, at- 
rodė nekvailas ir daug nuovokesnis už Deivį. 

— Aš jaudinuosi. 

— Kodėl? 

— Dėl jūsų. 

— Manes? 

— Deivis norėjo, kad padaryčiau jums įspūdį. 

Ir iš kur toks iškalbingumas. Gal jai ne taip 
jau prastai sekasi su juo bendrauti. Jis turėjo jaus- 
tis pamalonintas, gallinksmai nusijuokti, atsiloš- 
ti kėdėje, kaip bet kuris vyras padarytų, paglos- 
čius jo savimeilę. 

Jos siaubui, užuot atsitraukęs, jis palinko dar 
arčiau. 

— Tuomet atsipalaiduokite. Aš sužavėtas. 

Ji ir vėl nematė, kaip pasikeitė jo veidas, ta- 
čiau jautė. Tas balso tembras — gundantis, mei- 
likaujantis, seksualus. Tarsi ją glostytų. Jautė jo 
akis, klaidžiojančias po jos krūtinę, stabtelint ties 
pačiais speneliais, kurie vergiškai pakluso jo val- 
dingam balsui. 

Ji apsidžiaugė, kai tą akimirką grįžo Deivis. 
Širdis daužėsi, o subraižyti delnai drėko nuo jau- 
dulio. Nors kelį ir skaudėjo, ji sukryžiavo kojas 
ir tvirtai jas suspaudė. 

— Papasakokit man apie vestuves, — papra- 
šė Spenseris, tarsi jie ką tik būtų šnekučiavęsi 
apie orą. 

Šita teritorija saugi. Vestuvių planus ji žino- 
jo, nes Enė su ja aptarinėjo viską minutės tikslu- 
mu. 

— Vestuvės vyks bažnyčioje, bet jos bus kuk- 
lios ir ne per daug formalios. Palydoje bus tik 
vienas asmuo, mano sesuo. O jūs, žinoma, būsi- 
te Deivio vyriausiasis pajaunys. 

— Jūs turite seserį? — mandagiai pasiteira- 
vo jis. 

— Taip, — Deivis sukikeno, gurkštelėjęs ško- 
tiško viskio. 

— Kas čia juokinga? — užsipuolė Elison. 

— Aš tik pagalvojau apie Elison. 

— O kas? 

— Na, liaukis, širdele. Juk žinai, aš nenieki- 
nu jos, bet turi pripažinti, jog ji keista. 

— Keista? — paklausė Spenseris. 

Nespėjus Elison įsiterpti, Deivis ėmė pats 
aiškinti. 

— Jos — dvynukės. Iš išvaizdos negalėtum 
atskirti, bet visu kitu skiriasi kaip diena nuo nak- 
ties. 

— Tiesa, mes skirtingos, bet ką tu turi ome- 
ny, vadindamas Elison keista? — visą vakarą ji 
nėrėsi iš kailio dėl Deivio, o jis štai, nors ir nesą- 
moningai, įžeidinėja ją. 

— Na, kaipji elgiasi, kaip rengiasi, — jis at- 
sisuko į Spenserį. — Jei ką nors ir būtų galima 
pavadinti kandidate į senmerges, tai tik ją. Vie- 
nintelis ją dominantis — gyvūnų seksas. Aną die- 
ną ji baisiausiai džiaugėsi, kad du retos rūšies 
gyviai susiporavo. 

— Tai buvo pelės. Jos darbai labai svarbūs, — 
užsiplieskė Elison. 

— Nesakau, kad nesvarbūs, bet... 

— Koks tai darbas? — pertraukė Spenseris. 

— Genetinis tyrimas, — aštriai gindamasi at- 
šovė Elison, beveik trokšdama, kad šalimais sė- 
dintis vyriškis leptelėtų ką nors ironiško ar ne- 
padoraus. 

Bet pasistengė Deivis. 

— Kam čia svarbus, pavyzdžiui, tarakonų 
gyvenimas? — paklausė jis. — Ji rūpinasi tais 
šliaužiojančiais, ropojančiais gyvūnėliais. Fu! 

Jis nutaisė atitinkamą miną ir nusipurtė. 

— Mums visiems turėtų rūpėti tas darbas, 
kurį aš... kurį atlieka Elison. Mūsų gyvenimo ko- 
kybė svarbi ateinančioms kartoms. Be to, Elison 

nesidomi tarakonų poravimusi! — karštai užbai- 
gė ji. 

Spenseris diplomatiškai tarė: 

— Tie tyrimai, rodos, tikrai įdomūs. 

Deivis atsiprašydamas nusišypsojo Elison. 

— Nepyk, širdele, gal kiek per daug pasi- 
šaipiau. Spenseriui turėtų būti įdomu susipažinti 
su Elison. Jis irgi judrus vaikis. 

Elison gurkštelėjo "Collins" degtinės ir pa- 
svarstė, ar geriau pasijuto nuo gėrimo, ar nuo 
jausmų protrūkio. 

— Tikrai? 

— Aha, jis tikras proto bokštas. Phi, beta, 
kappa. Rodeso mokinys. 

Spenseriui skirtame žvilgsnyje sužibo susi- 
domėjimas. Elison manė, kad jis priklauso tai vy- 
rų grupei, kurią ji niekino. Moterys tokiems te- 
buvo sekso objektas, o fizinis pasitenkinimas — 
svarbiausias tikslas. Ko gero, jis kur kas giles- 
nis, nors ir vėjavaikis, nuotykių ieškotojas. 

— Norėčiau kada nors susipažinti su jūsų se- 
serimi Elison, — tarė jis. — Kur ji atlieka tyri- 
mus? 

— Mičel Bernse. 

— A-a, — linktelėjo jis. Turbūt žinojo tą įmo- 
nę, kuri gamino vaistus bei chemikalus ir rėmė 
visus mokslinius tyrimus, pradedant medicina ir 
baigiant energijos išlaikymu. 

Padavėjas atnešė patiekalus. Elison 
pasibjaurėdama kramtė kraujo raudonumo mė- 
są, užgerdama tos pačios spalvos vynu. Ji nemė- 
go nei vieno, nei kito. Kambario temperatūros gė- 

rimai kuo puikiausiai tinka, jei gyveni Šiaurės 
ašigalyje. Visa kita, kas ne ugnies karštumo, tu- 
rėjo būti geliančio šaltumo. 

Net vynas, sumaišytas su degtine, nė kiek 
nepataisė jos regėjimo. Apgraibomis siekdama 
stiklinės vandens, ji stuktelėjo į vyno taurę ir ap- 
vertė ją. Taurė nukrito nuo stalo ant gražučio 
Spenserio rankovės šilko ir paliko rubino spal- 
vos dėme. 

— Vajetau, — ištarė Elison, prispausdama 
ranką prie nuogos krūtinės. — Atleiskit. 

Ji niekad neverkdavo. Tai Enė puldavo 
žliumbti dėl menkiausio nieko. Šį kartą Elison 
norėjo duoti ašaroms valią. Ji turbūt visai nusi- 
gėrė, o gal taip atsitiko dėl to, kad buvo labai 
susijaudinusi ir baisiai įskaudinta. 

Kaipgi ji gali jaustis neįskaudinta? Šį vaka- 
rą ji suprato, koks pajuokos objektas būdavo se- 
seriai ir Deiviui. Kiek dar žmonių laikė ją eks- 
centriška senmerge, kuriai seksualinį gyvenimą 
atstoja laboratorijoje susiporavę gyvūnėliai? Ta 
mintis supykino ją, skrandis jau maištavo, gra- 
sindamas išmesti visą per prievartą suvalgytą 
maistą. 

— Oi, ji plečiasi, — nesėkmingai servetėle ji 
bandė sugerti dėmę. 

— Nekreipkite dėmesio. 

— Brangioji, ar tu tikrai gerai jautiesi? — pa- 
klausė Deivis. — Visą vakarą esi kaip nesava. 

Dar ką tik ji norėjo raudoti, bet dabar vos 
valdėsi nenusikvatojusi. 

— Jaučiuosi puikiai, — vargiai išspaudė ji, 

o gerklėje jau kunkuliavo isteriškas juokas. — Ko 
gero, man iš tiesų reikėjo važiuoti namo, nebūtų 


atsitike tiek nelaimių. — Čia vėl užplūdo sąži- 
nės graužatis, ir ji žvilgtelėjo į Spenserį: — Tik- 
rai labai atsiprašau dėl jūsų švarko. 

— Susitaikykim. 

— Kaip)? 


— Pašokite su manimi. 
Elison bemat išsiblaivė. 
— Pašokti? — cyptelėjo ji. 

— Eik, Ene, — pasakė Deivis. — Pasijusi ge- 
riau. Tu mėgsti šokti. 

Taip, Enė mėgo šokti, ir dar taip grakščiai, į 
taktą. Elison to niekuomet neišmoko. Jųdviejų 
motina varu varėjas lankyti baleto ir pramoginių 
šokių pamokas. Bet pačios didžiausios Elison pa- 
stangos nuėjo niekais. 

— Prašau, — kvietė Spenseris Raftas, lauk- 
damas, ištiesęs ranką. — Jeigu nebeskauda kelio. 

— Oi, ne, kelis tvarkoj, — ji taip norėjo pasa- 
kyti, kad jai baisu, nes jautėsi lyg turėdama dvi kai- 
res kojas. 

Arji galėjo rinktis? Įgriuvo į to vyriškio glė- 
bį, dar nė nepasisveikinusi su juo. Suterliojo 
krauju jo nosinę. Sutepė jo sportinį švarkelį, ku- 
ris kainavo mažiausiai tris šimtus dolerių. Jeigu 
jis gali šokti vynu apipilta rankove, taijai nė mo- 
tais nubėgusi kojinės akis. Jeigu ji atsisakytų, 
Deivis supyktų ant "Enės", kad ši negražiai el- 
giasi su jo draugu. Šito Elison negalėjo leisti. 

Ji padėjo į šalį servetėlę ir pakilo. Alkūnę be- 
mat apglėbė jo ranka, ir jis nusivedė ją. 

— Mes tuoj grįšim, mielasis, — tarstelėjo ji 
per petį Deiviui. 

Nudegino paniška mintis, jog jie nebegrįš 
niekada. Atrodė, kad tas vyriškis, vedantis ją į 
mažytę šokių aikštelę, turėjo slėpiningą galią pri- 
versti Žmones paklusti savo valiai. Ji įsivaizda- 
vo, kad jam kuo lengviausiai pavyktų nuvesti 
moterį bet kur, netgi iš patjos lūkuriuojančio su- 
žadėtinio panosės. 

Jeigu čia, suspausta glėbyje ir kuo akivaiz- 
džiausiai jaučianti visas vyriškumo formas, tik- 
rai būtų Enė, jai tektų susirūpinti dėl savo se- 
sers ateities su Deiviu. 

Bet čia buvo ne Enė. 

Tai Elison pakluso subtiliai Spenserio rankų 
jėgai ir nesipriešindama atsidavė jo glėbiui. Jai 
teko nuryti ne tik savąją alkoholio dalį. Visas va- 
karas buvo viena nelaimė, kaip ji ir buvo spėju- 
si. Ji pavargo apsimetinėti tuo, kuo nebuvo. 

Būtent dėl visų šių priežasčių leido sau tirpti 
jo saugioje šilumoje. Kai dar buvo mažytė ir no- 
rėdavo pasislėpti, ji užsitraukdavo ant galvos 
antklodę, manydama, jog niekas jos nematys, nes 
ji jų nemato. Lygiai taip pat jautėsi dabar. Visas 
pasaulis atrodė neryškus ir išskydęs, ir ji slėpėsi 
už tos miglotos širmos. Negi galėtum vėliau ap- 
kaltinti ją dėl pasekmių? 

Bet kaip čia išeina, kad ji visiškai nesisteng- 
dama prisiderina prie Spenserio Rafto judesių? 
Tai jai niekada nepavykdavo, šokant su kitu vy- 
ru. Net aukštakulniai bateliai nekliudė judėti pa- 
gal muziką, banguoti nuostabiu ritmu, prisiglau- 
dus prie vyriško kūno. 

— Nors ir sakote, jog jaučiatės gerai, bet taip 
nėra, tiesa? — jo lūpos lietė plaukus. Skruostu 
Elison jautė, kaip jis kvėpuoja. 

— Man svaigsta galva, — prisipažino ji. Ir 
ne vien tai: kiekvienas organas, rodos, pasidarė 
besvoris ir ieškojo naujos vietos įsitaisyti. 

Suėmes ranka jos pakaušį, Spenseris priglau- 
dė ją sau prie krūtinės. Pirštai, panirę į plaukus, 
pamažu ėmė masažuoti odą. Jos akys jau merkė- 
si, bet staiga prasivėrė visu platumu. Ką ji čia 
dabar daro? 

— Prašau, Spenseri, — išlemeno ji, ij J 
dama nusipurtyti jo rankos. — Aš... Deivis . 

— Ššš, viskas gerai. Šis vakaras tau buvos ne- 
lengvas. 

Jie jau buvo nulingavę į tolimąjį šokių aikš- 
telės kraštą. Tarpjų ir staliuko, kur lūkuriavo pa- 
tiklusis Enės sužadėtinis, sukosi kitos poros. Su- 
po blausi šviesa. Jis turbūt nematė, kaip Spense- 
rio ranka čia kilo, čia slydo žemyn jos nugara. 

— Jūs neturėtumėt manęs taip laikyti, — sil- 
pnai paprieštaravo ji, leisdama jo rankai ir to- 
liau masažuoti galvą. Kietas įlinkis jo krūtinėje 
buvo tarsi sukurtas jos skruostui. 

— Ne, neturėčiau. Ir pats negaliu pagirti sa- 
vęs už tai, — sumurmėjo jis. — Deivis — mano 
geriausias draugas. — Jo rankos dar tvirčiau su- 
spaudė ją. — Bet man taip gera jus glausti. Žino- 
jau, kad taip bus. 

Iš tiesų buvo gera. Idealus atitikimas. Ji ne- 
galėjo prisiminti, ar kada jos kūnas buvo taip 
prakalbęs apie save. Visuomet diktuodavo pro- 
tas. O dabar kūnas reikalavo dėmesio. 

Jos oda įkaito, tik tas karštis veržėsi iš vi- 
daus. Argi kada jos krūtys buvo tokios papilnė- 
jusios ir sunkios kaip dabar? Kodėl speneliai taip 
išbrinko ir rėmėsi į plonytį Enės suknelės audi- 
nį? Ir kodėl ji troško, kad jie trintųsi į jo krūtinę? 
Kojos it švininės vos klausė, nors širdis daužėsi 
kaip pašėlusi. Apačioje, tarp kojų, ji pajuto tvink- 
čiojant, ten buvo šilta, neramu ir, sakytum, pa- 
brinkę nuo nenusakomo dilgčiojimo. 

Dar niekuomet taip arti nebuvo jautusi kito 
žmogaus kūno. Visi jos pojūčiai prisiderino prie 
jo. Ji buvo aukšta, bet šalia jo jautėsi mažytė. Nuo 
pečių iki pat dabar šalia judančių strėnų jis bu- 
vo tvirtas lyg uola. Nors rankomis ir nelietė, ji 
žinojo, kad ir jo rankos bei kojos — vieni raume- 
nys. 

Bet nuo jo sklido ne vien raumenų jėga. Fi- 
zinė galia neužgožė jautrumo. Švelnumas jam ne- 
svetimas. Net dabar nykščiu jis glamonėjo jos 
delną, o dešinės rankos pirštai klajojo nuogu pe- 
timi. 

— Niekada nemaniau, kad raudonplaukių 
oda gali būti tokia kaip jūsų. Juk dauguma jų 
šviesaus gymio. 

— Mes su seseria alyvų spalvos odą pavel- 
dėjome iš savo senelės iš motinos pusės. Ji buvo 
ispanė. Mūsų žalios akys irgi kaip jos. 

— O raudoni plaukai? — sunkios plaukų 
garbanos krito jam ant geidulingų ir neskuban- 
čių pirštų. 

— Mūsų airio senelio. 

— Labai spalvinga šeima. 

Ji nusijuokė tiesiai jam į marškinius. 

— Visais atžvilgiais. 

— Pavyzdžiui, jūsų dvynė? 

Ji iškart pakėlė į jį akis. 

— Deivis leido jums patikėti, jog ji — keis- 
tuolė. Bet ji ne tokia. 

Jis palietė jos skruostą. 

— Ji tokia pat graži, kaip ir jūs? 

— Ačiū, — sutrikusi vien nuo jo artumo, ji 
dar labiau susijaudino. Žvelgė jam į veidą, klau- 
sėsi hipnotizuojančio balso, nors aiškiai ir nema- 
tė jo bruožų. Jos galva vėl susirado tą pačią jau- 
kią vietelę žemiau peties. — Mes identiškos, bet 
labai skirtingos. 

— Kuo gi? 

— Ji neleistų, kad jūs ją taip apglėbtumėte. 

Štai šitaip. Apkaltink Enę. Ne, Elison. Būtent 
apie tai ir eina kalba, argi ne? O Dieve, kuo to- 
liau, tuo labiau ta painiava kankino. Ji nesuge- 
bėjo mąstyti. Visos proto galios tirpo proporcin- 
gai Spenserio artumui. 

— Norėčiau grįžti, — ištarė ji, vaduodamasi 
iš glėbio. 

— Ne. Prasidėjo nauja daina, — rankos ne- 
paleido jos. Bijodama sukelti sceną, kuri paže- 
mintų ją, įsiutintų Deivį ir sukeltų pavojų ilga- 
metei draugystei, ji ir vėl leidosi glaudžiama. — 
Kiek laiko jūs susižiedavę su Deiviu? 

— Beveik metus. 

— Jūs mylit jį? 

— Aišku! — šūktelėjo ji. 

— Ar tikrai? — nenusileido Spenseris. 

Ji nuleido akis. Palyginti su tuo, kaip mela- 
vo, ji šoko kaip Džindžeris Rodžersas. Nors ir 
buvo pakankamai subrendusi tokiems pokal- 
biams, šitaip be niekur nieko meluoti nebuvo 
pratusi. 

— Aš jį labai myliu, — jos balsui trūko gy- 
vumo. 

— Gyvenate kartu? 

— Ne, — Deivis keletą kartų kvietė Enę per- 
sikraustyti pas jį, tačiau iš pagarbos savo tėvams 
ji nesutiko. 

— Bet miegate kartu? 

Ji nuožmiai dėbtelėjo į jį, skruostai degė iš 
sumišimo 1r įsiūčio. 

— Tai ne jūsų reikalas. 

— Aš noriu žinoti, — spyrėsi jis. 

Nenusileido ir ji: 

— Aišku, mes miegame kartu. 

— O jūsų seksas patenkinamas? 

— Nuostabus. 

— Melagė. 

Apstulbusi nuo tokio įžūlumo, ji liovėsi šokti. 

— Kaip jūs drįstate taip su manimi kalbėti? 

— Kaip aš drįstu? Pasakysiu, kaip. Jeigu sek- 
sas su Deiviu būtų toks "nuostabus", kaip sakote, 
jūsų kūnas nebūtų toks išalkęs. — Jis ir vėl ją pri- 
sitraukė, tik šį sykį taip spustelėjo prie savęs, jog 
iš jos plaučių kvapas net visu garsu ištrūko. — Jis 
tikrai išalkęs, Ene. — Jis staigiai stuktelėjo savo kū- 
nu jai į šlaunis, ir nespėjus nė susivokti, iš jos 
lūpų išsprūdo iškalbinga dejonė. 

Įsiutusi, gėdindamasi savęs, ji atsiplėšė nuo 


34 


jo. Braudamasi per aikštelę stalo link, ji užkliu- 
dė tik dvi poras. Deivis atsistojo ir paėmė ją už 
rankos. 

— Dabar geriau? 

— Daug, — jos keliai sulinko, dar nespėjus 
susirasti kėdės. O, kaip ji nekentė to visaapiman- 
čio drebulio. 

Šito vyriškio, kuriam vilionės tėra vien tuš- 
čias laiko praleidimas, rankose ji elgėsi lyg mo- 
kinukė. Aišku, apie seksą jis galėjo kalbėti kokia 
šešiolika kalbų. Beprotiškai įsimylėjusi Deivį, 
Enė niekada nebūtų sau leidusi šitaip glėbesčiuo- 
tis bei jam elgtis taip įžūliai. Ji būtų tik nusikva- 
tojusi arba Žiebusi jam į veidą, o gal net stukte- 
lėjusi į tarpkojį, būtų bet ką padariusi, bet tik jau 
nesiglaustytų kaip benamis kačiukas, audringą 
naktį priimtas į vidų. 

Jeigu ji pasiduotų Spenserio Rafto apža- 
vams, Deivis pasiustų ne ant Elison, bet ant Enės. 
O Enė nė nesišnekėtų su ja. O ji... 

Cha! Ji taijau niekuomet nesileis nešama nė 
ant vieno vyro sukeltos aistros bangos. Tą ji gali 
garantuoti. Tokio praktiško proto merginai ro- 
mantika nereikalinga. 

Blaivus protas ją buvo apleidęs viso labo tik 
per vieną šokį. Taigi? Jokios žalos. Paglostyk ir 
pamyluok bet kokį žvėrelį, ir šis murks iš pasi- 
tenkinimo. Tai nepasikartos. Vyrų ji vengs kaip 
maro. 

Visą likusį vakarą ji paskyrė vien Deiviui, o 
į Spenserio kalbas atsakinėjo tik tiek, kiek reika- 
lavo etiketas. Ji ne kartą matė, kaip Enė bendrau- 

ja su Deiviu, tad dabar stengėsi būti tokia pat 
meili kaip sesuo. Deivis patikėjo. Jis maudėsi jos 
aiškiausiai reiškiamoje meilėje. Bijodama Spen- 
serio reakcijos, Elison nerizikavo žvilgtelėti jo 
pusėn. 

Išėjus iš restorano, Deivis paprašė durinin- 
ko surasti Spenseriui taksi. 

— Štai mano namų adresas ir atsarginis rak- 
tas, — jis padavė svečiui skiautelę popieriaus ir 
raktą. — Noriu palydėti Enę namo, turiu žinoti, 
kad ji saugiai grįš. 

— Savaime suprantama, — atsakė Spenseris. 
Jis žengtelėjo į priekį, uždėjo jai ant pečių rankas 
ir draugiškai pakštelėjo į skruostą. — Labos nak- 
ties, Ene. Viskas, ką sakė apie jus Deivis, — tiesa 
ir dar daugiau. 

Jo rankos nuslydo, jis žengtelėjo atgal, bet 
ten, kur jos ką tik lietė, tebedegė. Ji dar negalėjo 
suprasti, jog šitas vyriškis užburiančiu balsu ir 
dideliu tvirtu kūnujjai kėlė grėsmę. Ji įsikibo Dei- 
viui į parankę tarsi ieškodama saugaus prie- 
globsčio. 

— Ačiū, Spenseri. Labanakt. Buvo malonu 
pagaliau su jumis susipažinti. 

Tik tuomet, kai taksi nusivežė Spenserį Raf- 
tą, ji vėl įstengė ramiai kvėpuoti. 

Ji įsigudrino paslapčia užsidėti akinius ir 
parvairuoti namo. Deivis to nė nepastebėjo. Įsu- 
kusi Enės automobilį į keliuką, ji mikliai nusiė- 
mė juos ir išjungė variklį. Akiniai jau buvo sau- 
giai paslėpti rankinuke, kai Deivis pasivijo ją prie 
lauko durų. 

Ji atrakino jas, o jis ir toliau sekė iš paskos 
taip familiariai, jog Elison ir vėl pašiurpo, ban- 
dydama išsisukti iš dar vienos keblios padėties. 

— Labanakt, brangusis, — tarė ji. 

— “Labanakt, brangusis" ? Man tai norisi pa- 
sakyti “labas". Visą vakarą kaip reikiant nė ne- 
pasibučiavom. 

Nespėjus nieko sugalvoti, jis apkabino ją ir 
įsisiurbė į lūpas. Pirmo impulso pagauta, ji no- 
rėjo kietai susičiaupti, bet susivokė, jog tai ne- 
gelbės. Taigi leidosi bučiuojama “kaip reikiant". 
Rankas laikė uždėjusi jam ant liemens. 

— O Jėzau, Ene, — sušnabždėjo jai į ausį, 
pagaliau atsitraukęs. — Šį vakarą man taip trū- 
ko artumo. Kaip tau patiko Spenseris? 

Galva ištuštėjo, kai jos sesers sužadėtinio 
ranka ėmė slysti nuo peties per krūtį. 

— A... jis Ž... Žavingas, kaip ir sakei. 

— Tr jis tą patį sakė apie tave. Jau buvau pa- 
sakojęs jam, kokia tu nuostabi ir seksuali. Jis ab- 
soliučiai sutiko. 

— Ak! — šūksnis išlėkė nevalingai, kai jis 
nusmaukė vieną suknelės petnešėlę žemyn. 

Jis net atšoko nustebęs. 

— Kas atsitiko? 

— N... nieko. Aš tik, na, taip apsikvailinau 
prieš tą tavo draugą. Bijojau, jog tu užpyksi. 

Jis vėl ją stipriai apglėbė, prisispaudė. 

— Prisipažįstu, nusiminiau, išvydęs tą ko- 
mišką vaizdelį ant šaligatvio, — jis nusijuokė. — 
Tai labiau būdinga Elison. — Laikydamasis iš- 
tiestų rankų atstumu, jis nužvelgė ją nuo galvos 
iki kojų. — Tau jau niekur nebeskauda? 

— Ne, — nevykėlė Elison, senmergė Elison, 
niekam tikusi pokalbio tema Elison, lyg guminėmis 
lūpomis išspaudė greitą, nenuoširdžią šypseną. — 
Viskas gerai. 

— Gerai, — sumurmėjo jis, tada apipylė bu- 
činiais kaklą, o ranka jau susirado krūtį ir iškėlė 
iš suknelės. 

Panikos apimta, ji atšoko atgal. 

— Deivi! 

— Ką? — Jis įsirėmė į klubus ir stebeilijo į ją 
taip karingai, kaip tesugeba susijaudinęs seksu- 
alus vyras. — Kas tau šįvakar darosi? 

Elison norėjo kuo aiškiausiai rėžti jam, kad 
jai nieko nesidaro, kad ji gali sakyti "ne", jei ji 
taip, po velnių, jaučia. Tik Enė taip nekalbėtų. O 
ką Enė darytų, jei negeistų sekso, bet užsimany- 
tų ji pavaryti? 

Ji kilstelėjo virpančią ranką prie kaklo. 

— Nieko blogo. Aš tik... — ji desperatiškai 
ieškojo logiško paaiškinimo. Enė sakė, jog jis ne- 
sitikės, kad ji eitų į lovą su juo, nes... Kodėl? Ak, 
tiesa, piliulės. Viena iš Enės švelnučių moteriš- 
kų šypsenėlių suspindo jos veide. — Tiesiog ne- 
noriu pradėti to, ko negalime užbaigti. 

Kad užtvirtintų, ji perbraukė ranka ties pra- 
segta jo marškinių apykakle ir ėmė glostyti 
smakrą. 

— Aha, ko gero, tu teisi, — susierzinęs jis 
brūkštelėjo sau per plaukus. — Kiek dar teks 
laukti? 

— Neilgai, — akys net padūmavo nuo paža- 
do. — Nebegaliu sulaukti. 

Šią frazę ji buvo girdėjusi kažkokiame filme, 
bet nejaugi įsimylėjėliai visada taip kalbasi? 

— Nebegaliu ir aš, mažyte, — jis vėl prisit- 
raukėją ir pabučiavo. Na, beveik nekaltai. — Jau 
geriau eisiu. 

— Gerai, — ji apglėbė jį per liemenį ir paly- 
dėjo iki durų. 

— Labanakt, — pasistiebusi pabučiavo į lū- 
pas. 

— Labanakt, — jis dar paglamonėjo jos už- 
pakaliuką. Šaltai šypsodamasi, ji mojo atsisvei- 
kindama, kol jis įlipo į automobilį ir nuvažiavo. 

Vos uždariusi duris, ji atsirėmė į jas nugara, 
užsimerkė ir ėmė giliai kvėpuoti. Ji ištvėrė. Iš- 
skyrus tą komediją visiems matant ir per didelį 
artumą šokant su tuo Deivio vėjavaikiu drauge- 
liu, nieko tokio katastrofiško ir nenutiko. Kiek 
dar bus tokių vakarų? Du? Trys? O gal rytoj va- 
kare apsimesti, kad į skrandį vėl įsimetė tas bjau- 
rusis virusas? 

Padrąsinusi save tokia galimybe, ji nužings- 
niavo į Enės miegamąjį. Buvo atsinešusi keletą 
savo daiktų, tarp jų ir senus tėvo marškinius, ku- 
rie paprastai jai atstodavo naktinius. Kažkada 
nudžiovė juos iš spintelės. Ji miegodavo atraity- 
tomis rankovėmis. Skvernai siekė pusę šlaunų. 

Ji nusivalė veidą, išsivalė dantis. Prisiminu- 
si, jog krepšelyje turi atsarginį lęšį, užsimanė jį 
išbandyti. Koks nuostabus pasaulis, kai jį matai! 
5u palengvėjimu atsiduso, jog bent jau neteks 
lėkti pas okulistą kito lęšio. 

Ji jau ruošėsi išsiimti lęšius ir lįsti į lovą, bet 
išgirdo durų skambutį. Deivis? Gal ką pamiršo? 

Basomis ji nulėkė per apytamsius kambarius, 
marškinių skvernai tik plaikstėsi aplink šlaunis. 
Atidarydama duris, slėpdamasi ji apsižvalgė. 

— Labas, Ene. 

Nei šioks, nei toks garsas išsprūdo iš jos lū- 
pų — lyg atodūsis, lyg aimana. Jis buvo gražus. 
Pagaliau ji ryškiai ir aiškiai jį pamatė. Jo bruožai 
buvo vyriški, grubūs, tačiau, nepaisant to, jis bu- 
vo neapsakomai žavus. 

Tamsūs plaukai patraukliai išsidraikę. Pla- 
čią, aukštą kaktą pabrėžė šelmiški, šiurkštūs, bet 
išraiškingi antakiai. Akys vėrė ją it lazerio spin- 
duliai — tokios jos buvo tamsios, juodomis blaks- 
tienomis. 

Nosies galėjo pavydėti visi atvaizdai ant mo- 
netų. O burna... Skrandis taip ir nukrito į kul- 
nus, pagaliau išvydus tas juslingas lūpas. Apa- 
tinė buvo dargi aikštingesnė už viršutiniąją. 

Kiekviena jos moteriška ląstelė atsiliepė į tą 
ryškų vyriškumą, su kuriuo dabar susidūrė. Krū- 
tys sudilgsėjo; speneliai peršėjo. Vidines šlaunų 
puses lyžčiojo švelnūs liepsnos liežuviai. Regis, 
ji tirpo ir skleidėsi nuo pat plaukų pašaknų iki 
kojų pirštų galiukų, kurie dabar skendo gauruo- 
tame sesers kilime. Ji, nė akimirką neskyrusi dė- 
mesio fizinei išvaizdai, dabar išskydo priešais 
gražuolį Spenserį Raftą. 

Teliko tikėtis, jog tai, ką ji jautė, yra nema- 
toma. Ji dar labiau užsiglaudė už durų. 

— Deivis jau išvažiavo. 

— Žinau. Mačiau jį nuvažiuojant. 

— Tai ką čia veikiate? 

— Norėjau pamatyti jus. 

Ne ją. Ne Elison. Jis atėjo pas Enę. 

— Bet neturėjote taip daryti. 

— Aš irgi tai Žinau. Bet esu čia. 

— Kaip čia patekote? 

— Išsinuomojau automobilį, susiradau jūsų 
adresą telefonų knygoje. Palikau Deiviui laiškutį, 
kad manęs greitai nelauktų. Ar pakviesite užeiti? 

— Ne. 

— Tada turėsiu įeiti pats, — be didelio var- 
go jis stumtelėjo duris ir įžengė vidun. 

Ji taip ir stovėjo, teprisidengusi didžiuliais, 
nuo dažno skalbimo nusitrynusiais ir išskydu- 
siais marškiniais. Jis turėjo būti toks pat aklas, 
kaip ji be lešių, kad nematytų, jog po baltiniais 
ji vilki mažytes kūno spalvos kelnaites. 

Mėlynos akys klajojo jos kūnu, dažnokai 
stabtelėdamos ir dar labiau priversdamos ją raus- 
ti. Atrodė, jog jo akys stačiai tirpdė audinį, lietė 
kūną, bučiavo ir ženklino jį. 

Jis ilgokai tyrinėjo kiekvieną jos veido bruo- 
želį: 

— Jūsų nejįtikėtini plaukai, — jis siektelėjo 
ant peties krentančios garbanos. 

— O jūs neįtikėtinai įžūlus, — ji nušveitė jo 
ranką ir per žingsnį atsitraukė. Ji siuto ir turėjo 
pripažinti, kad iš dalies pyksta dėl to, jog jis lai- 
ko ją Ene. Jeigu šįvakar ji būtų nuėjusi į restora- 
ną nepasileidusi plaukų ir be to slidaus šifono, 
jis būtų buvęs mandagus, bet čia taijau tikrai ne- 
stovėtų ir nenurenginėtų tomis deginančiomis 
visa Žinančiomis akimis jos tėtuko marškinių. 

— Tai dėl Deivio? 

— Aišku, dėl Deivio, — rėkė ji. — Vargu ar 
jis įtaria, kad jo geriausias bičiulis vidurnaktį 
lanko jo sužadėtinę. 

— Jūs teisi, neįtaria. 

— Jūs jam įkūnijate visa, kas geriausia. Vos 
susipažinusi su juo, nieko kito negirdėjau, tik 
Spenseris toks, Spenseris anoks. Dabar... 

— Gerai, — skubiai nutraukė jis. Keletą se- 
kundžių jis studijavo grindų lopinėlį tarp savo 
“Bally" firmos batelių. Kai vėl pakėlė galvą, mė- 
lynos akys degė kančia, o lūpos — gailesčiu. 

— Jūs manote, aš planavau, kad taip pa- 
trauksite mane? Negi manote, jog aš planavau, 
kad šitaip atsitiks? 

— Nieko ir neatsitiko. 

Jai kilo pašėlęs noras priešintis ne vien dėl 
Enės, bet ir dėl savęs. Nes kažkas tikrai vyko. Ji 
taip jautėsi pirmą sykį. Kol dar nebuvo sutikusi 
Spenserio Rafto, ji manė, kad tokį staigiai įsi- 
liepsnojantį seksualinį potraukį, kaip jauką, re- 
klamuoja kvepalų ir dantų pastos gamintojai. Va- 
dinasi, ne tik. Viskas realu. 

— Nieko neatsitiko, — pakartojo, patikinda- 
ma save. 

Vienas jo antakis išsirietė: 

— Ne? 

Ji pamindžikavo nuo vienos nuogos kojos 
ant kitos ir nervingai apsilaižė: 

=— NE. 

— Jūs vėl meluojate, Ene. Jeigu nebūtų dėl ko 
jausti kaltę, būtumėte mane sutikusi draugiška 

šypsenėle, pakvietusi užeiti ir gal net pasiūliusi su- 
sirasti Deivį ir dar nueiti kur nors pasėdėti. 

Jis teisus. Šitaip Enė ir būtų padariusi. Bet ji 
juk ne Enė! Gal pasakyti jam? Kodėl paprasčiau- 
siai nenusijuokti ir neišdrožti: “Klausykit, jūs ne- 
patikėsit“. Ir atskleisti visą Enės planą? 

Ogi todėl, kad tuomet tektų likti su juo vie- 
nai. Jeigu pritrūko jėgų apsimetinėti Ene, ko ga- 
li tikėtis, likusi akis į akį su tikrove? 

Pajutęs, kad ji išsigando, jis pasikeitė, o jo 
veidas sušvelnėjo. 

— Jūs galvojate apie mane blogiausia. Ar lei- 
site papasakoti apie save, kad nemanytumėte, jog 
man tai įprasta situacija? 

— Nesate pratęs susipažinti su moterimis ir 
sugundyti jas? — šaltai paklausė ji, trokšdama 
išgirsti paneigimą. 

Jam šyptelėjus, jos išdidumas išgaravo. Nė 
viena moteriška būtybė neatlaikytų tokios kait- 
ros, kokią spinduliavo ta šypsena. 

— Ne, savo draugų merginų negundau. 
Netgi aš, toks padykęs ir žemiškas. Tai pirmas 
atvejis. 

Ji pajuto apmaudą dėl jo sarkastiško tono. 

— Deivis man pasakojo, kad plaukiojate po 
pasaulį savo laivu. Jis sako, jog esate nuotykių 
ieškotojas, tam tikra prasme parsidavėlis. Net ne- 
abejoju, kad šitą žaidimą sumanėte tik norėda- 
mas pasilinksminti, tik man jis nė kiek nelinks- 
mas. O dabar prašau išeiti, nes kitaip... 

Jis žengtelėjo artyn. 

— Nes kitaip kas? 

Ji nurijo seilę ir, jam artinantis, ėmė trauktis 
atbula. 

— Kitaip paskambinsiu Deiviui ir pasakysiu, 
ką ruošiatės daryti, — išpoškino ji be kvapo. 

— O ką gi ketinu? 

— Suvedžioti mane, — nugara jau rėmėsi į 
sieną, toliau trauktis nebuvo kur. Jis vis artėjo, 
kol pagaliau ilgosios jo kojos apžergė josios, o 
rankos įsirėmė abipus galvos į sieną. 

— Ar aš tą ir darau dabar? — veidu jautė 
kiekvieną jo kvėptelėjimą. Jis buvo toks begėdiš- 
kai seksualus, jog, rodės, jo bangos vis liejos ir 
liejos ant jos. 

— Argi ne? 

Jo lūpų kampučiai pražydo šypsena. 

— Čia jau jums spręsti. Aš tik galiu prisipa- 
žinti, kad neriuosi iš kailio bandydamas jus su- 
vilioti. Tik jūs galite pasakyti, ar man sekasi. 

Aa, jam sekėsi. Ji jau leipo prie sienos, 0 gal- 
voje dūmavo rūkai. Jos pulsas įsigudrino tvink- 
sėti naujose vietose — gėdingose, uždraustose, 
nuostabiose vietose. 

— Jūs jautėte tai, kai šokome, tiesa? — pa- 
narinęs galvą, nosimi ėmė glamonėti jos kaklą. 

Akys pačios užsimerkė. Taip, ji jautė tai. Ne 
tam ji dešimtį metų studijavo biologiją, kad ne- 
turėtų supratimo, kurios vyro kūno dalys pačios 
veiksmingiausios. Aišku, ji jautė jį, tokį kietą ir 
sunkų, kaijo klubai stumtelėjo ją. Kaipgi ji galė- 
jo nejausti tokios atviros aistros, tokio akivaiz- 
daus susijaudinimo, tokio drąsaus vyriškumo? 

Bet išdidumo ji dar turėjo. 

— Jaučiau ką? — kimiai paklausė atsimerk- 
dama. 

— Tą kutenantį jaudulį, užgimstantį kažkur 
čia, — jo rodomasis pirštas prigludo prie jos pil- 
vo. — Paskiau jis sklendžia aukštyn ir sukasi 
čia. — Tas pats pirštas zigzagu keliavo į plokš- 
tumą tarp šonkaulių, aukštyn prie krūtų ir tin- 
giai suko ratus aplink vieną jų. — O vėliau jis 
jau pasiekia gerklę. — Jis švelniai tyrinėjo seklų 
kaklo trikampį. — Tik tada jis plaukia, plaukia, 
plaukia, kol nusileidęs švelniai susprogsta kaž- 
kur... — jo pirštas nuslydo viduriu žemyn per 
bambutę ir stabtelėjo ties kelnaičių kraštu, čia jis 
atgniaužė plaštaką ir priglaudė delną, — čia. 

Dabar jis vos šnabždėjo. 

Sudejavusi ji nuleido galvą jam ant krūtinės. 

— Prašau, nereikia, — to švelnaus sprogimo 
bangelės nusruveno tarsi sklindantys ratilai 
tvenkiny, kurio ramybės metų metais niekas ne- 
buvo sudrumstęs. 

Suėmęs į rieškučias jos veidą, pakėlė jį. 

— Mane drasko mintis, jog išduodu geriau- 
sią draugą. Niekada gyvenime nenorėčiau už- 
gauti Deivio. Bet tu turi Žinoti, ką padarei su ma- 
nimi, jeigu dėl tavęs surizikuočiau sugriauti vi- 
są amžių trukusią draugystę. 

— Tau nereikia rizikuoti. 

— Jeigu būčiau klausęs savo sąžinės, nebū- 
čiau rizikavęs. 

— Bet neklausei. 

— Širdies dūžiai užgožė. 

— Tai neįmanoma. 

— Ne? Pabandykime. 

Jos lūpos pajuto jo nykščius. Paskiau jie nu- 
slydo apatine lūpa. Paskui jas palietė drėgnos ir 
karštos lūpos. Malonumo strėlė įsmigo tiesiai 
ten, kur ir turėjo pataikyti. Ji praplėšė visus jaus- 
mų balionėlius, kurių ji net nežinojo turinti. 

Tas jausmas buvo toks šviežias, toks sukre- 
čiantis sielą, kad begalinis jaudulys išsiveržė iš 
jos lūpų vardu: “Spenseri". 

— O, taip, — sušnibždėjo jis ir stipriai pri- 
sitraukdamas apgėbė ją. 

Viena ranka jis spaudė juosmenį, kita — pe- 
čius. Glaudė valdingai. Pakreipęs galvą, susira- 
do lūpas. Jis spaudė vis stipriau, o liežuviu ieš- 
kojo tarpelio tarp lūpų. 

Nuo drėgno, aksominio prisilietimo lūpos 
prasivėrė pačios. Tokio kvietimo jis ir geidė. Da- 
bar liežuviu jau ragavo visą jos burnos saldybę. 
Leido klajoti ten neramiai, be tikslo, kol paga- 
liau įsitikino, kad jo teisė būti tenai pripažinta. 
Paskui liežuvis ėmė judėti pirmyn atgal žadinan- 
čiu ritmu, o prigludęs kūnas atkartojo tuos pa- 
čius judesius. 

Vargšė Enė, sumetė Elison. Ji leisis per gy- 
venimą lydima tik švelnių Deivio bučinių ir ne- 
pajus šitų. Tai lyg šiltas lietutis ir audra. Deivio 
bučinys buvo malonus, gaivinantis, bet jam trū- 
ko aistros, svaiginančio įtūžio, gaivališko aršu- 
mo. Deivio bučinys švelniai jaudino, Spenserio — 
begėdiškai kurstė nusidėti. Deivio bučinys skir- 
tas lūpoms, Spenserio — kūnui užvaldyti. 

Pakėlusi jos marškinius ranka praslydo lie- 

meniu ir apsistojo ties sėdmenimis, paskui, ne- 
nustodama spausti, kilstelėjo ją aukštyn ir gru- 
biai prispaudė prie savęs. Jaukiai įsispraudęs 
tarp jos šlaunų, nebesuvaldė aistringos aimanos, 
kuri per jo krūtinę pasiekė josios. 

Kita ranka po marškinių medvilne susirado 
krūtį ir gniaužydama mylavo. Spenelį švelniai 
glostė nykščiu. Pajutęs, kad jis sustandėjo, Spen- 
seris sumurmėjo jos vardą. O lūpos vis gurkšno- 
jo iš jos lūpų. 

— Ene, Ene. Žinojau, jog mums šitaip bus. 

Sesers vardas tarsi antausis bloškė ją į tikro- 
vę. Elison išsilaisvino iš jo gniaužtų ir išsprūdo 
iš tarpo tarpjo ir sienos. Nustebęs Spenseris pa- 
leido ją. Stovėdama Enės svetainės viduryje, už- 
simerkusi, ji apsivijo rankomis savo liemenį, ban- 
dydama atgauti pusiausvyrą. 

Kai galiausiai atsisuko, pamatė, kad jis ati- 
džiai ją stebi. Ji suprato, jog jis laikosi atstumo 
ne todėl, kad pats taip nori, bet tam, kad duotų 
jai laiko surikiuoti savo mintis. 

— Privalai išeiti, Spenseri. Dabar. Ir pamirš- 
ti, jog... jog Mes bučiavomės. 

— Jei prašai, aš išeisiu, bet to.bučinio nepa- 
miršiu. 

— Tu privalai! — šūktelėjo ji sunerimusi. 

Jis manė, jog ji — Enė. Šiąnakt ji — Enė, bet 
rytoj ji ir vėl taps senamadiška protinguole Elison, 
ir jis nė nežvilgtels jos pusėn. Nepaisant to, toks 
elgesys galėjo sugriauti Enės ir Deivio santykius. 

— Negaliu pamiršti to, — tvirtai atrėmė jis. — 
Neketinau eiti į tą restoraną ir tuoj pat imti geisti 

savo draugo sužadėtinės, bet taip atsitiko. Norė- 
damas pasitikrinti, atvažiavau pas tave manyda- 
mas, gal žvakių šviesos žaismas sukūrė tave, pa- 
čią geistiniausią iš visų mano kada nors sutiktų mo- 
terų. Stengiausi įtikinti save, kad tiesiog pavydžiu 
to jausmo Deiviui. 

Jis žengė artyn norėdamas paliesti ją, bet ji pa- 
sitraukė. Jo veidas pasidarė rūstus ir ryžtingas. 

— Tačiau dabar pabučiavau tave ir dėl to pa- 
mečiau galvą. Gal manai, jog Žadu pasitraukti, 
keliauti savo smagiaisiais keliais ir užmiršti, kas 
atsitiko? Nieko nebus. Aš ne taip sulipdytas. 

— Sieki, ko nori, ar ne? 

— Taip. 

— Ir visai negalvoji apie pasekmes. 

Jo dantys girkštelėjo, bandant susitvardyti. 

— Kadir ką tu galvoji, aš — garbingas žmo- 
gus. Aš noriu tavęs, Ene. Matyti, jog ir tu nori 
manęs. Tačiau reikia pagalvoti apie Deivį. Aš tu- 
rėsiu pasirūpinti tuo, tiesa? 

Nuo tokio netiesioginio pareiškimo ją su- 
kaustė ledinė panika. Pabalusiais pirštais ji stvė- 
rėsi už marškinių apykaklės. 

— Ką reiškia “turėsiu pasirūpinti tuo“? 

— Palik viską man, — jis žirgtelėjo tris žings- 
nius ir skambiai pabučiavo ją. 

— Ne, Spenseri, klausyk. Tu neturi... 

Jis vėl ją pabučiavo. Kol ji bandė atgauti kva- 
pą Ir pusiausvyrą, jis išėjo. 

Kelias slegiančias sekundes ji Žiopsojo į už- 
darytas duris. Drebančia ranka užspaudusi bur- 
ną sulemeno: 

— Gerasis Dieve, ką aš padariau? 

Kitą dieną, apie pirmą valandą, Elison stab- 
telėjo prie medicinos seserų kabineto klinikoje 
pasiteirauti apie Enę. 

— Ji dar pooperacinėje palatoje, bet galite 
užeiti. 

Seselė paaiškino, kur eiti, ir Elison pasilei- 
do plytelėmis klotais koridoriais. Jie buvo visai 
nepanašūs į įprastinius ligoninių koridorius. Šie 
nematė tragedijų, buvo išpuošti puikiomis litog- 
rafijomis, švelniai apšviesti, apstatyti vešliais 
atogrąžų augalais. Čia netenka gailėtis gulinčiųjų 
palatose, beveik galima pavydėti tokios tykios, 
raminančios aplinkos. 

Naktį nesudėjusi bluosto, Elison paskambi- 
no į kliniką jau septintą ryto ir sužinojo, jog Le- 
mon jau vežama į chirurginį skyrių operuoti. Po 
kelių valandų, kai narkozė nustos veikti, ją par- 
veš į palatą. 

Pooperacinėje palatoje gulėjo dar dvi pacien- 
tės. Jomis rūpinosi seselės. Enės lova stovėjo ar- 

čiausiai durų. Ji buvo užsimerkusi, tačiau lašeli- 
nės sistemos ir kitų chirurginių priemonių jau ne- 
simatė. Ji miegojo, rankas ištiesusi prie šonų. Pro 
ligoninės marškinius matėsi tvarsčiai. Elison nu- 
sipurtė. 

— Ene? — sušnibždėjo ji, imdama sesers ran- 
ką ir spusteldama ją. — Ene? 

Enė šiaip taip atmerkė akis ir pagaliau atpa- 
žino Elison. 


— Sveika, — rodės, ji vos apvertė liežuvį, 
kad galėtų ištarti šį Žodį. 
— Kaip tu? 


— Puikiai. Labai noriu miego, — ji krypte- 
lėjo pečius ir bemat susigūžė. — Jausčiausi šlykš- 
čiai, jei nežinočiau, kaip įspūdingai nuo šiol at- 
rodysiu su maudymosi kostiumėliu. 

Elison bandė nusišypsoti, bet įstengė tik 
šiaip ne taip išsiviepti. Kad ir kokia silpnutė, Enė 
švelniai sukikeno: 

— Nesirūpink taip. Aš tikrai gerai jaučiuo- 
si. Gydytoja sakė, — jos Žodžiai susiliejo, vokai 
sviro žemyn, bet ji šiaip taip vėl atsimerkė, — 
sakė, jog viskas idealiai pavyko. 

— Gerai. Džiaugiuosi. Kada tave perveš į pa- 
latą? 

Enės galva pasviro į šoną ant kietos pagalvės. 

— Turbūt greitai, — vos ištarė ji ir vėl už- 
merkė akis. 

Elison jautėsi bejėgė ir nepaslanki. Praėju- 
sią naktį ji beveik nemiegojo: neišėjo iš galvos ta 
bėda, į kurią ji įstūmė Enę. Visą rytą ji nerimo 
svarstydama, kaip viską kuo geriau sutvarkyti. 

Pirmiausia reikėjo viską papasakoti Enei. Tik kad 
ji nepajėgė klausytis. 

— Ene, — surizikavo ji, purtydama dvynės 
ranką. Kai žalios akys vėl atsimerkė, ji tarė: — 
Leisk paskambinti Deiviui. Jis paklaiktų sužino- 
jęs, jog daraisi operaciją be jo Žinios. Jis, o ne aš, 
turėtų dabar laikyti tavo ranką. Jam nepatiks, kai 
sužinos, kad nuojo viską slėpei. 

— Ne, Elison, prašau, — dėl perdžiūvusios 
burnos Enė kranksėjo. — Dar ne. 

— Bet jis turi Žinoti. 

— Ir sužinos. Bet tik tada, kai nuims tvars- 
čius ir atrodysiu gražiai. 

— Visai nesvarbu, kaip tu atrodai. Jis myli 
tave. 

— Prašau, Elison, padaryk tai dėl manęs, — 
ji vėl užsimerkė ir leido suprasti, kad užmigo. 
Elison svarstė, ar tik ji neapsimeta. Dar vaikys- 
tėje, kai norėdavo išsisukti iš bėdų, Enė apsimes- 
davo mieganti. 

— Aš tau paskambinsiu vėliau, — paklus- 
niai pasakė Elison, paleido sunkią Enės ranką ir 
išėjo iš palatos. 

Ji pyko ant Enės. Visą šitą painiavą suvertu- 
si ant jos galvos, dabar sau miega ir vargo ne- 
mato. Elison bandė rasti išeitį. “Jeigu sužadėtu- 
vės iširs, manęs tegu nekaltina“, — pareiškė sau 
Elison, stumdama sunkias klinikos duris ir išei- 
dama į skaisčią Džordžijos vasaros saulę. 

Ji suprato, jog visi, įskaitant ir ją pačią, kal- 
tins ją dėl šito fiasko. 

Grįždama į laboratoriją, ji bandė visą kelią 

teisinti save, bet nė vienas argumentas nebuvo 
įtikinantis. Ji šoko su tuo vyru. Įsileido jį į Enės 
namus, leidosi bučiuojama. Davė tokią valią, ku- 
rią šiaip jau sutramdydavo vienu žudančiu 
žvilgsniu. 

Ir pati jį bučiavo. 

Nepakenčiamas vėjavaikis žaidė su Ene, ku- 
rios ir akyse nebuvo matęs. Įsibrovęs tarp Enės 
ir Deivio jis ketino sugriauti idealius, nuostabius 
santykius, tačiau nė vienas iš trijų nė nenutuo- 
kė, kas dedasi. Ji, pašalinis asmuo, turėjo atsa- 
kyti už visą tą velniavą, bet ir negalėjo nieko im- 
tis, nerizikuodama, jog pasirodys kaip kokia des- 
peratiška senmergė, kuri apsimetė savo seseria, 
kad tik nugvelbtų vyriškio bučinį. 

Visos tos problemos, į kurias įsivėlė Betė 
Deivis, tebuvo šnypštukas, palyginti su šitomis 
pinklėmis. 

Aišku, gal tą bėdą tik įsivaizduoju, mintijo ji, 
įeidama į pastatą, kuriame buvo laboratorija. Gal 
Spenserio Rafto daugiau ir nematys. Jis, Elison 
nuomone, buvo iš tų, kurie nurėkš bučinį nuo sa- 
vo geriausio draugo sužadėtinės tik tam, kad pa- 
tenkintų užgaidą, o paskui trauks į žalesnes ga- 
nyklas. Deivis minėjo, jog jis vienoje vietoje ne- 
užsibūna. Gal ir šią minutę jis jau buvo pakely į 
Hilton Hedą, kur jo laukė naujiems horizontams 
paruošta jachta. 

Elison susiraukė prisiminusi, koks ryžtingas 
buvo jo veidas, kai praėjusią naktį išėjo pro du- 
ris. Neatrodė, kad lengvai pasiduotų likimo vė- 
jams. Nepanašu, jog būtų iš tų, kurie patikėtų at- 

eitį įgeidžiams. Tas vyriškis turėtų valdyti savo 
likimą. O jeigu vagia bučinius iš moters, kuri jam 
neprieinama, kažin ką dar bandytų pavogti? 

Ta mintis tiek įkyrėjo, jog ji vos galėjo su- 
telkti dėmesį į eksperimentą, prie kurio jau pra- 
leido mėnesių mėnesius. Tai buvo reikšmingas 
tyrimas: ji bandė nustatyti paveldimumo ir ap- 
linkos poveikį intelektui. Norėdama atsakyti į 
klausimą, kas nulemia intelektą, Elison visą lai- 
ką domėjosi prieštaringomis teorijomis. Ji buvo 
įsitikinusi, jog egzistuoja “vidurinis kelias" tarp 
tų, kurie teigė, jog intelekto koeficientas turi ge- 
netinį pagrindą, t. y. natūralistų mokyklos, ir tų, 
kurie buvo įsitikinę, jog aplinkos poveikis svar- 
besnis, t. y. ugdymo mokyklos. Deja, šiandien 
šiaip jau visuomet jai įdomus klausimas bei pats 
eksperimentas nesugebėjo atitraukti minčių nuo 
Spenserio. Vargais negalais susikaupti pavyko 
apie vidurdienį, kai reikėjo į laboratorijos Žžur- 
nalą chronologiškai surašyti tyrimo rezultatus. 

— Šaunuolis mažylis. 

Buvo jau vėlu. Nuo besileidžiančios saulės še- 
šėliai ant grindų ištįso ir pasidarė įstriži. Išgirdu- 
s1 savo viršininko balsą, Elison žvilgtelėjo per petį. 
Daktaras Haidenas stebeilijo į žiurkę, kuri buvo 
atskirta nuo kitų ir viena tupėjo narvelyje. 

— Iš tikrųjų, — išdidžiai patvirtino ji. — 
Tai — Aleksandras Didysis. 

— Jau gimė šaunuolis, — pakomentavo 
mokslininkas. — Kaip ir tu. — Daktaras Haide- 
nas meiliai gnybtelėjo Elison nosytės galiuką. 

Ji garbino daktarą Haideną, su kuriuo dirbo 

nuo pat tos dienos, kai atėjo į Mičel-Bernsą. Jį 
visad gaubė malonus pelėsių kvapas. Jis įkūnijo 
išsiblaškiusį genijų. Žiūrėk, jau jis ieško akinių, 
nors jie pūpso ant jo plinkančios galvos; dėl 
maisto dėmių kaklaraištis priminė švedišką sta- 
lą; laboratorijos chalatas visad būdavo švarus, 
bet lygintuvą matydavo retai. Užtat jis — vado- 
vas, ir jai pasisekė, kad buvo paskirta į jo grupę. 
Juos siejo abipusis susižavėjimas ir prieraišumas. 

Elison stebėjo Aleksandrą Didijį ir, norėda- 
ma švelniai paglostyti, įkišo į narvelį pirštą. Vei- 
das išdavė, kad ji mąsto. 

— Neatrodo, jog džiaugtumeisi, kad bandy- 
mai patvirtino tavo hipotezes, — pastebėjo 
daktaras Haidenas. 

— Ką jūs, džiaugiuosi. Aš tik apie kai ką 
mąstau. Mano seseriai šiandien padarė opera- 
ciją. 

Šiaip jau spindinčios daktaro Haideno akys 
apsiblausė. 

— Tikiuosi, nieko rimto. 

— Ne, ne, nieko rimto, — patikino Elison. — 
Man tik rūpi. 

Daktaras Haidenas vertino jos atsidavimą 
programai, bet jam norėjosi, kad ir už laborato- 
rijos sienų ji gyventų visapusišką gyvenimą. Toks 
vienpusiškumas nesveika jaunai moteriai. Per 
bendro darbo metus jis išpuoselėjo jai švelnes- 
nius jausmus ir pradėjo vertinti ne tik kaip dar 
vieną talentingą mokslininkę. 

— Ko imsiesi toliau? 

— Gilinsiuosi į intelekto ir mitybos ryšį. 

— Labai norėsiu paskaityti tavo pasiūly- 
mus, — tarė jis, čiupinėdamas atlapus ir siūbuo- 
damas ant kulnų. — Gaila, kad negalime 
eksperimentui parinkti Žmonių, ar ne? 

Ji nusijuokė. 

— Tai būtų kiekvieno mokslininko svajonė: 
parinkti fiziškai ir protiškai idealiai atitinkančią 
porą ir po apvaisinimo sekti, kaip auga vaisius. 
O vėliau jau gimusio kūdikio kūną ir protą la- 
vinti pagal rūpestingai paruoštą programą. Kas 
žino, gal pradėdamas eiti į pirmą klasę, jis jau 
galėtų skaityti Šekspyrą? 

Daktaras Haidenas pakreipė galvą. 

— Tu būtum gera motina. Ar yra kokių po- 
tencialių tėvelių? 

Ji nusijuokė ir, kresteldama nuo pečių cha- 
latą, nuėjo jį pakabinti. 

— Kadangi negalvoju apie tokį tėvą, tai jų ir 
nesirenku. 

— Bet kodėl? Tu labai protinga, fiziniu po- 
Žiūriu esi idealus rūšinis pavyzdys, o aš pažįstu 
čia keletą jaunuolių, kurie man pritartų. 

— Čia dirbantys vyrai gerbia mane kaip 
mokslininkę. Vargu ar esu jiems geidžiamas sek- 
so objektas. 

— Ar bent suteikei jiems progą? 

Ji uždarė užrakinamos spintelės duris ir at- 
sisuko į jį. 

— O koks jūsų lytinis gyvenimas, daktare? 

Jis nuraudo iki pat retučių pražilusių plau- 
kų pašaknų. 

— Atleisk, kad kišuosi, — jis priėjo prie jos 


55 


ir uždėjo rankas ant pečių. — Tu labai daug dir- 
bi. Turėtum daugiau linksmintis. Nueik kur nors 
šįvakar. Išgerk vyno. Pašok. 

Ji nusijuokė, tik šį kartą nelinksmai. Praėju- 
sį vakarąji linksminosi, gėrė vyno, šoko ir paty- 
rė nežmoniškų nemalonumų. 

— Kad esu ne kokia panelė pobūviams. Bet 
vis tiek ačiū už rūpestį, — ji paplekšnojo jam per 
skruostą ir išėjo. 


Telefonas plyšojo, kai ji įžengė į Enės vieš- 
patiją. 

— Klausau? 

— Ene, labas, brangioji. 

Deivis. 

— Labas. 

— Kur tu buvai visą dieną? 

Ji vos suspėjo užgniaužti jau kylantį auto- 
matišką atsakymą: "Darbe". Enė atostogavo. Ji 
buvo pareiškusi Deiviui, jog lakstys dėl visokiau- 
sių vestuvinių reikalų. 

— Buvau parduotuvėse. 

— Ką nors pirkai? 

O jeigu jis užsimanys apžiūrėti pirkinius? 

— Keletą siurprizų tau. Povestuvinių siur- 
prizų, — kažin, ar jos balsas buvo toks, kaip 
Enės, drovios, manieringos būsimos nuotakos? 

— Ei ei. Negaliu sulaukti, — patvirkėlio 
šnabždesys tuoj virto gyva greitakalbe. — Ir aš 
turiu tau siurprizą. Po kokių penkiolikos minu- 
čių Mes su Spenseriu užvažiuosim tavęs. 

— Siurprizas? — jai tik ir trūko dar vieno 
siurprizo. Spenserio jau per akis. — Atvažiuoja 
ir Spenseris? 

— Aha. Pakviečiau jį. Ar tu nieko prieš, ką? 

— Aišku, ne. Bus malonu jį vėl pamatyti, — 
kaip tik taip Enė ir būtų atsakiusi. Bet Enė nie- 
kada nebūtų leidusi rutuliotis vakarykščiams 
įvykiams. Enės delnai neprakaituotų iš jaudulio, 
vos tik išgirdus to vyro vardą ir pagalvojus apie 
susitikimą. 

Ji pasižiūrėjo į savo apdarus, su kuriais bu- 
vo darbe: chaki spalvos sijonas, tokia pat blanki 
palaidinė, lygiapadžiai rudi bateliai. 

— Reikia puoštis ar bus paprastas siurprizas? 

— Kuo paprasčiausias, — atsakė Deivis. — 
Paskui mes su Spenseriu eisime pažaisti tenisą. 

— Gerai. Susiruošiu. Po penkiolikos minu- 
čių? 

— Tikrai taip, širdele, — prieš padėdamas 
ragelį, jis dar pasiuntė bučinį. 

Atvaizdas veidrodyje nelabai džiuginantis. 
Teks paskubėti, jei per penkiolika minučių nori 
spėti persikūnyti. Ji nusimetė drabužius ir ėmė 
naršyti po Enės spintą, kuri buvo tiek spalvin- 
ga, kiek jos pačios pilka. Nors jos abi ir šiaip jau 
buvo ryškiaspalvės, Enės apdarai atspindėjo vi- 
są vaivorykštės spalvų gamą, ir jai kažkaip visa- 
da pavykdavo atrodyti pritrenkiamai. 

Elison išsirinko laisvas linines kelnes, kurias 
Enė vadino melioninėmis, o Elison — oranžinė- 
mis, ir panašios spalvos megztą medvilninį 
megztuką. 

Ji įsispyrė į basutes su ryškiais ant odinių 
dirželių suvertais karoliukais, skirtais nuogiems 
pirštams papuošti. Ištraukusi smeigtukus, 
plaukus brūkštelėjo šepečiu, kad gražiai kristų 
ant pečių. Juodu tušu paryškino blakstienas, šiek 
tiek parausvino skruostus, o lūpas padažė per- 
siko spalvos lūpų dažais. Dar reikėjo sugalvoti, 
kokius kvepalus Enė mėgsta labiausiai, bet pa- 
sigirdo durų skambutis. 

— Aha! — riktelėjo Deivis, vos jai atvėrus 
duris. Meiliai niurnėdamas griebė ją už liemens 
ir prisitraukė. Jis puolė prie jos lūpų su tokia aist- 
ra, jog Elison net kvapą atėmė. Ji turėjo valdytis, 
kad neištrūktų iš jo glėbio. Tačiau vien dėl sto- 
vinčio už Deivio nugaros vyro ji apsivijo jo kak- 
lą rankomis ir į bučinį sudėjo visą širdį bei sielą, 
melsdama Dievą, kad tik sesuo ją suprastų. 

Enė jai nepaaiškino, kaip elgtis, kai bučiuo- 
ja praviromis lūpomis. Jinai gi turi bučiuotis kaip 
Enė. Deivio bučiniai nesujaudino jos. Ne taip, 
kaip... Bet negalima apie tai galvoti. 

Kai jis pagaliau atsitraukė, ji tyliai susijuo- 
kė ir pirštų galiukais nuvalė nuo jo lūpų dažų 
pėdsakus. 

Jis vėl truktelėjo ją artyn ir sumurkė į ausį: 

— Pasiilgau tavęs šiandien, — o ranka vis ne- 
rimo ant jos nugaros. — Kodėl tu su liemenėle? 

Kaip intelektuali asmenybė, ji pasižadėjo šį- 
vakar įveikti bet kokią situaciją. Ir še tau, praėjo 
dar tik trisdešimt sekundžių to vakaro, 0 ji jau 
kepurnėjasi, nežinodama ką atsakyti į tylutėlį, 
intymų jo klausimą. 

Ji prispaudė lūpas prie ausies: 

— Kadangi vakar naktį turėjai daug vargo, 
kol atsispyrei pagundai. Pats Žinai, kad negalim... 

— Supratau, — sumurmėjo jis jai į skruos- 
tą. — Bet man taip nepatinka. — Dar kartą leng- 
vai pakštelėjęs, jis pasitraukė į šalį, kad ji galė- 
tų pasisveikinti su Spenseriu. 

— Labas, Ene. 

Jo balsas tarsi įsiskverbė į ją, palietė širdies 
stygą ir pasklido po kūną. 

— Labas, Spenseri, — apsimestinai linksmai 
atsakė ji. 

Vos susipynus jų žvilgsniams, jos keliai taip 
ir sulinko. Po sutaršytais vešliais antakiais akys 
degė mėlyna liepsna. Veide, mačiusiame ir sū- 
raus Oro, ir jūros, ir saulės, kiekvienas, net ir krei- 
viausias bruoželis, buvo meniškai išgraviruotas 
ir suteikė dar daugiau patrauklumo, 0 ne darkė 
jį. Lieknos kojos buvo įdegusios ir raumeningos. 
Jis buvo apsirengęs baltais šortais ir mėlynais tri- 
kotažiniais marškinėliais, išryškinančiais lieme- 
nį. Tamsiuose suveltuose plaukuose puikavosi 
madingi europietiški akiniai nuo saulės. 

Gindamasi nuo jo žavesio ir tramdydama 
virpantį kūną, ji įsikibo Deiviui į parankę. 

— Ar šiandien Deivis tave labai nukamavo? 

— Jis pavedžiojo mane po kompiuterių ga- 
myklą, — draugiškai atsakė Spenseris. — Galin- 
gai atrodo. 

— Taip. Ir aš žaviuosi, — ji spustelėjo Dei- 
vio ranką taip, kad Spenseris pastebėtų tą pasi- 
didžiavimo gestą. 

— Deivis sakė, kad ir tu dirbi su kompiute- 
riais. Ką darai? 

Jos šypseną tarsi vėjas nupūtė. Kodėl ji ne- 
siklausė, kai Enė tarškėjo apie savo darbą? 

— Aš..+ As 

— Ji kuklinasi ir nenori prisipažinti, jog 
kompanijoje dirba programuotoja. 

Elison palaimino Deivį tikrai meilinga šyp- 
sena. Juk išgelbėjo ją. 

— Na, šią savaitę atostogauju ir nenoriu kal- 
bėti apie darbą. Koks tas jūsų siurprizas? 

Deivis suokalbiškai susižvalgė su Spenseriu: 

— Gal tegu pasikankina dar trupučiuką? 

— Nė nebandot! — Elison šūktelėjo lygiai 
taip, kaip tai būtų padariusi Enė, ir įbedė kumš- 
tį Deiviui į pilvą. Jis buvo ne toks lygus ir rau- 
meningas, kaip Spenserio: pastarojo atrodė taip, 
tarsi joks kauptukas neprakirstų. 

— Šiandien suradau namą ir noriu, kad jį ap- 
žiūrėtum. Atrodo, radau tai, ko ieškojome. 

— Ak, mielasis, kaip puiku, — ji puolė jam 
ant kaklo. Enė su Deiviu jau keletą mėnesių ieš- 
kojo sau namo. Elison žinojo, jog nuo šitokios nau- 
jienos Enės entuziazmas trykštų per kraštus. — 
Kur jis? Gal labai brangus? Kaip atrodo? 

Deivis patenkintas juokėsi. 

— Važiuojam, parodysim. 

Ji sėdėjo priekinėje sėdynėje šalia Deivio, bet 
visą laiką jautė Spenserį, įsitaisiusį už jų, tarsi 
būtų asmeninis sargybinis. Ji neatitraukė rankos 
nuo Deivio kelio. 

Elison nelabai patiko lyginti abu vyrus, bet 

ji negalėjo tam atsispirti. Deivio kojos saulės bu- 
vo mačiusios mažiau negu Spenserio. Atrodė 
blyškios ir suglebusios. Jai buvo nemalonu liesti 
ji, tačiau net smigčiojo pirštuose, kaip norėjosi 
paglostyti susiraičiusius plaukučius, pabirusius 
ant vario atspalvio Spenserio kūno, ir pajusti rau- 
menų plieną. 

Tačiau tokios mintys — tik pasąmonės dari- 
nys. Ji pasistengė apgaubti Deivį didžiausiu dė- 
mesiu bei meilumu ir pasveikino save už tokius 
sugebėjimus. 

Nuotaika sugedo, kai Deivis sustabdė auto- 
mobilį priešais namą, kurį taip nekantravojai pa- 
rodyti. Enė būtų išliaupsinusi jį, Elison — pasi- 
bjaurėjo. 

Jis buvo vieno aukšto, žemas, modernus. 
Stogo šlaitai nuožulnūs, pastogėje — jokių stog- 
langių. Naujutėlis, bet be charakterio. 

— Ak, Deivi, — ištarė ji, vildamasi, jog pa- 
vyko nuslėpti nusivylimą. 

Kiemas ir tas atrodė dirbtinis. Visi krūmai 
vienodi, tiksliai susodinti lyg išrikiuoti kareiviai. 
Ji tebepostringavo apie peizažą, o Deivis jau tem- 
pė ją šaligatviu, kad paspaustų ranką gražučiam, 
sintetinį kostiumą vilkinčiam nekilnojamojo tur- 
to agentui, kuris atrakino lauko duris. 

Viduje kvepėjo dažais ir tapetų klijais, švie- 
Žiu medžiu, ką tik iškepta duona. Dauguma kam- 
barių buvo tikslios keturkampio formos, be jo- 
kių įdomių nišų, kur galėtų šlietis kokia knygų 
lentyna ar angliškas antikvarinis arbatos staliu- 
kas. Židinys svetainėje atrodė toks sterilus, jog 

net ugnį įkurti būtų nepatogu. Jis nekvietė susi- 
rangyti priešais ant didžiulės pagalvės su detek- 
tyviniu romanu rankose. Virtuvė savo klinikiniu 
šaltumu pranoko Elison laboratoriją: kažkaip 
sunku įsivaizduoti švarutėlius paviršius 
apibarstytus miltais ar ką nors kvepiančio ir ska- 
naus burbuliuojant ant naujutėlaitės viryklės. 

— Palauk, kol pamatysi didžiąją vonią, — 
nerimo Deivis, tempdamas ją siaurais baltais ko- 
ridoriais, labiau primenančiais psichiatrinę ligo- 
nine. 

Vonios kambaryje stovėjo žema marmuro vo- 
nia ir įmūrytos kriauklės. Ji visada svajojo apie 
vonią ant kojelių, o kriauklė turėjo būti su spin- 
tele ir variniais čiaupais. 

— Tu beveik nieko nekalbi, — sunerimo 
Deivis. 

Elison akimirksniu atsisuko ir raminamai 
palietė jo ranką. 

— Aš pritrenkta, — kad ir kaip ji bjaurėjosi 
tuo namu, Enė juo džiaugsis. Šitiek kartų ji pa- 
sakojo, kokio namo norėtų, todėl šitas idealiai 
atitiks jos svajonę. — Nežinau, ką sakyti. Jis... 
jis... 

— Nenoriu tavęs įkalbinėti. Ar tau tikrai pa- 
tinka? — klausinėjo jis, tyrinėdamas jos akis. 

— Žinoma“. Nepaprastai. Žinojai, kad pa- 
tiks, — ji apkabino jį, norėdama paslėpti akis. 
Kitaip dar pamatytų lęšius, o dar blogiau — 
įskaitytų melą. 

— Pone Lundstrumai, norėčiau parodyti 
jums darbastalį garaže, — pasakė agentas. 

Deivis kumštelėjo jai į pasmakrę ir smagiai 
nusekė paskui jį. Vonioje ji liko viena su Spense- 
riu. Nuo pat tos akimirkos, kai įkėlė koją į šį na- 
mą, jis tik sekiojo juos iš kambario į kambarį, ne- 
tardamas nė žodžio, jeigu niekas tiesiogiai jo ne- 
klausė. 

— Tau nepatinka, tiesa? 

Suirzusi ir sunerimusi ji staigiai atsisuko — 
jis skaitė ją kaip atverstą knygą. 

— Man jis patinka. Pats girdėjai, ką sakiau 
Deiviui. 

— Taip, — jis ėjo artyn. — Šitą tai girdėjau, 
bet tu melavai. 

— Visai ne! 

— Žinojau, kad šitas namas ne tau. Tu norė- 
tum kažko šilto ir jaukaus, kad būtų langinės ir 
bent viename lange — vitražas. Suktiniai laiptai 
su kolonomis. Neįprasti kambariai. Girgždančios 
grindų lentos. 

— Panašu į namą, kur vaidenasi. 

Jis žengė dar žingsnį, ir dabar jai teko atmes- 
ti galvą, kad pažvelgtų jam į veidą. 

— Praėjusią naktį tu man vaidenaisi. Neda- 
vei miegoti. O tu? 

— Miegojau kaip kūdikis. 

Kilstelėjęs ranką, rodomojo piršto galiuku jis 
palietė melsvą šešėlį po akimi. 

— Ne, nemiegojai. Kaip ir aš, gulėjai lovoje 
ir galvojai apie mūsų bučinį. Ir atsikėlus rytą jis 
neišėjo tau iš galvos. Ir visą dieną. Taip? 

— Ne, — sušnibždėjo ji. Net pati išgirdo, 
kaip jos balse suskambo nerimas. 

— Ir dar galvojai apie tai, kaip staigiai mes 
pajutome vienas kitam potraukį. 

— Ne. Aš negalvojau apie... 

— Ir kaip mūsų lūpos tirpo drauge. 

— Nekalbėk... 

— Ir kaip tavo krūtis telpa mano delne. Kaip 
idealiai mudu viskuo atitinkam. 

— Baik! Deivis gali išgirsti... 

— Kodėl tu taip darai, Ene? 

— Ką? 

— Apsimeti, kad myli Deivį. 

— Visai neapsimetu. Aš tikrai jį myliu. 

— Galbūt, bet ne tiek, kad galėtum tekėti 
už jo. 

— Aš tekėsiu už jo. 

— Iš pareigos? Kodėl? Ar jautiesi kalta, kad 
jis myli tave karščiau nei tujį? Kodėl tu taip au- 
kojiesi? Ir Deiviui darai nekokią paslaugą. 
Anksčiau ar vėliau jis susiprotės, kokie tavo 
jausmai. 

— Užtenka pagaliau, — ji jau ėjo pro jį, tačiau 
stiprūs, ilgi ir ploni pirštai stvėrė ją už dilbio. 

— Aš Žinau, kad tu galvoji apie mane, ži- 
nau ir kodėl taip manai. Deivis neteisingai tau 
papasakojo apie mano gyvenimą. Jis apibūdino 
mane kaip turtingą donžuaną, kuris bastosi 
jachta po pasaulį ir kasnakt miega vis su kita 
moterimi. 

— O ar taip nėra? 

Ir vėl ta kaulus tirpdanti šypsena. 

— Vargu. Viską, ką darau, darau su protu. 
Prisipažinsiu, kai nusipirkau pirmąją jachtą ir 

pradėjau keliauti, buvo tikras smagumėlis. Nuo- 
tykiai įvairiose skirtingų kultūrų šalyse, skirtin- 
gos Moterys. 

— Gal apsieisi be sensacingų detalių. 

— Taip ir darysiu. Noriu pasakyti, jog aš jau 
užaugau. Pavargau gyventi tik sau. Kažko ieš- 
kojau. Tik vakar vakare, laikydamas tave savo 
glėbyje, supratau, kas tai. 

— Nesakyk... 

— Paklausyk, — įsakė jis, lengvai purtyda- 
mas ją. — Ir aš nesitikėjau perkūno iš giedro dan- 
gaus. Žinau, tu irgi pritrenkta, kaip ir aš. Nega- 
liu pakęsti minties, jog priklausai Deiviui. Jis — 
mano geriausias draugas. Mes mylėjom vienas 
kitą kaip broliai. Bet tebūnie aš prakeiktas, jei lei- 
siu trims Žmonėms būti nelaimingiems. 

Prieš akis praplaukė Enės atvaizdas. Jo iš- 
raiška kaltino. Nejaugi ji ketina čia vėpsoti, klau- 
sydamasi nesąmoningų kalbų, ir sudaužyti į ši- 
pulius sesers gyvenimą? Ji bandė kapanotis iš ro- 
mantiško tinklo, kurį aplinkui jis rezgė. 

— Aš nesu nelaiminga. Aš myliu Deivį. 

— Tu tik apsimeti jį mylinti, — kalbėjo jis 
švelniai, beveik su užuojauta, lyg suprastų tą di- 
džiulę jos auką. — Tu bučiuoji, lieti jį. Bet aš jau- 
čių, kokia tu įsitempusi, — jis griebė ją už pečių 
ir prispaudė prie savęs. — Juk praėjusį vakarą, 
kai tavo kūnas pakluso manajam, tu nejautei jo- 
kios įtampos, tiesa? Tu lygiai taip pat kaip ir aš 
gerai žinai, jog mūsų bučinys nebuvo paprastas. 
Mes mylėjomės. 

Ir vėl ją pabučiavo, kad tai įrodytų. 

Lūpos švelniai užvaldė jos burną. Šnibždėjo 
meilės žodžius tiesiai jai į lūpas, duodamas pa- 
žadus, kuriuos jo liežuvis bemat pildė, grimzda- 
mas į laukiančios burnos šilumą. Jis siekė giliai, 
ieškojo jos liežuvio ir vedė galiausiai ją prariju- 
sio geismo link. Suglebusi ji apsivijo jį rankomis. 

Elison Lemon nė nežinojo, kad troško tokios 
romantiškos meilės. Jos gyvenime meilei vietos 
nebuvo. Elison įsitikinimu, tai buvo paviršuti- 
niškas ir greit praeinantis dalykas, ir tik kvailiai 
galėjo tikėti jos tikrumu. 

Argiji ne geriau negu bet kas Žinojo, jog sek- 
sas — mechaniškas veiksmas. Grynai biologinis 
ir fizinis, ir, galima sakyti, mažai arba nieko ben- 
dra su jausmais neturintis. Bet kurie du tos pa- 
čios rūšies padarai gali poruotis. Tereikia gerai 
funkcionuojančių dauginimosi organų. 

Bet dabar pragmatiška mokslininkė atsi- 
skleidė kaip moteris, kurią glėbė vyriškis, kurios 
venomis veržėsi adrenalinas, o širdis daužėsi į 
šonkaulius. Visas kūnas prašė artumo, meldė 
gauti daugiau. Jausmai troško sugerti kiekvieną 
iš jo sklindantį aistringą virpesį. 

Ja svaigino galingas jausmas, rodantis, jog 
pažadinta ne vien jinai. Jo lūpos buvo išalkusios, 
liežuvis godus, o kūnas sukietėjęs iš geismo jai. 

Jai? . 

Bučiavo jis ne ją. Bučiavo Enę. Jeigu dėl ko- 
kių nors Pelenės burtų ši jo glamonėjama Enė pa- 
virstų Elison, jo geismas bematant išblėstų. Jis 
bučiavo raudonplaukę dabitą oranžinėmis kel- 
nėmis, basomis įsispyrusią į basutes su koketiš- 


66 


kais karoliukais ant pirštų, kuri galėjo išgerti du 
kokteilius ir neapsvaigti, kuri mėgo tokius įman- 
trius patiekalus, kaip pūtė de foie gras, ir namus 
su nenatūraliai apželdintomis vejomis. 

Ir kuriai, žinoma, būtų užtekę proto neleisti 
savo sužadėtinio geriausiam draugui taip pro- 
vokuojamai intymiai ją bučiuoti. 

Ji atstūmė jį. Krūtys apsunko, lūpos kaito ir 
drėko nuo bučinio, akys spindėjo. 

— Šitai negali pasikartoti, Spenseri. 

— Žinau, — jis pasitraukė ir žvilgtelėjo per 
petį, išgirdęs, jog grįžta Deivis su agentu. 

— Kadangi tu turi šitą, — jis parodė į žiedą 
su deimantu ant kairiosios jos rankos piršto, — 
aš negaliu dar kartą tavęs liesti. Tai prieštarauja 
mano principams, negaliu išduoti draugo. Ieks 
Deiviui pasakyti, ką jaučiu. Kažkaip susitvarky- 
siu. 

Kaip laukinė ji stvėrė jį už rankos. 

— Nieko tu nedarysi. Nieko tu nesakysi Dei- 
viui. Girdi? — kaip paklaikusi švokštė ji, nes jau 
artinosi Deivis. — Aš išteku už Deivio Lundstru- 
mo, ir tuo viskas baigiasi. 

Pamačiusi, kaip kietai jis sukando dantis, su- 
prato, jog nieko nepasiekė. Tik per ją Enės atei- 
tis pakibo ant plauko. Spjaudama į jos laukiantį 
pažeminimą, ji pasiryžo pasakyti tiesą. 

— Klausyk, 5Spenseri, noriu kai ką tau pasa- 
kyti. Aš ne... 

— Ei, jūs, turit pamatyti tą garažą, — tarš- 
kėjo Deivis įeidamas. — Ten, mieloji, užteks vie- 
tos abiem automobiliams. 

Proga praleista. Velniava tęsiasi. 

Elison metėsi į Deivio glėbį. 

— Dievinu tą namą, brangusis, bet ne labiau 
už tave. 


Kai tik ji grįžo į Enės namus, iš karto pasu- 
ko prie telefono. Deivis su Spenseriu nuėjo žais- 
ti tenisą, vėliau ketino pietauti su keliais Deivio 
draugais. 

— Tu neprieštarauji, kad aš šįvakar eisiu be 
taves susitikti su vaikinais? 

— Žinoma, ne, mielasis, — kad jis nujaustų, 
kaip jai po tokių žodžių palengvėjo. Bet ji tik pa- 
tempė lūpą, kaip ne kartą matė Enę darant, ir už- 
dėjo ranką jam ant krūtinės. — Jeigu tai nesikar- 
tos per dažnai. 

Jis ją kaip reikiant pabučiavo, tačiau tą bu- 
činį galėjai palyginti su rankos paspaudimu. At- 
sisveikinimas užtruko amžinybę. Elison vos iš- 
kentė, kol pagaliau paskui jį uždarė duris. 

Tik po antro skambučio Enė savo palatoje pa- 
kėlė ragelį. Nuo vaistų jos balsas tebeskambėjo 
keistai. 

— Ene, man reikia pasikalbėti su tavimi. No- 
riu, kad išklausytum. 

— Sveika, Elison. 

Susigėdusi dėl savo neatidumo Enei, Elison 
paklausė: | 

— Kaip tu jautiesi? 

— Tik tvarsčiai trukdo. Nuo tų vaistų py- 
kina. 

— Užjaučiu, bet... 

— Kaip tu? Kaip darbas? 

— Darbas? — Darbas? Kur čia šnekėsi apie 
darbą, kai tuoj visas kalnas užsivers ant jos. — 
Darbas gerai. Ene... 

— Ką šiandien veikei? 

Elison atsiduso ir pasitrynė smilkinį, kurį 
plaktukais daužė velniai. 

— Dabar tyrinėju paveldimumo ir intelekto 
ryšį. 

Enė dviprasmiškai nusijuokė. 

— Tau reikėtų vaiko. Pagalvok, koks geni- 
jus būtų. 

Dabar velniai kalė per abu smilkinius. 

— Aha, ir dartaras Haidenas tą patį sakė. Vie- 
na problema: reikia rasti tokį patį protinguolį tė- 
vą. Klausyk, Ene, paskambinau tau ne dėl darbo. 
Iškilo rimta bėda. Šiandien Deivis mane nusivežė 
parodyti namą. Jis jam labai patinka, manau, ir tau 
patiks. Bet ką gali žinoti? Negaliu už tave spręsti. 

— Nusiramink, Elison. Kai tik išeisiu iš kli- 
nikos, iš karto apžiūrėsiu tą namą. 

— Tu visai nesupranti, kaip tai skubu. Agen- 
tas spaudė Deivį pasirašyti sutartį. Aš sulaikiau, 
sakydama, jog noriu dar pagalvoti. O Deiviui pa- 
aiškinau, jog taip padariau, tikėdamasi numušti 
kainą, bet... Eni, ar tu klausai? Ar nemiegi? 

— Ne, — apgirtusiu balsu atsiliepė Enė. — 
Kaip atrodo namas? 

Elison paaiškino: 

— Manau, tu tokio ir norėjai. 

— Pasikliauju tavo nuomone. Tegu rašosi su- 
tartį. 

— Ne. Nieku gyvu. Jei tas namas tau nepa- 
tiks, nieko nebegalėsi pakeisti, o aš liksiu kalta. 

— Na, gerai, — pavargusi sutiko Enė. — Ta- 
da pasistenk uždelsti. 

— Negaliu! — suriko Elison. 

Deivį gali pristabdyti, bet ne Spenserį. Per 
tas kelias pažinties valandas išryškėjo vienas jo 
bruožas: jeigu jau ką nutarė, tai nei Dievas, nei 
velnias jo nesustabdys. Kol tiesa paaiškės, jis gali 
iškrėsti ką nors siaubinga. 

— Rytą atvesiu Deivį į ligoninę, — pareiškė 
Elison. 

Deivis ir Enė susitaikys. Spenseris pamatys, 
kaip jie beprotiškai įsimylėję. Jis arba pasitrauks, 
arba liks ir kovos dėl jos. Bet kuriuo atveju Eli- 
son išeis iš Žaidimo. 

— O ne, prašau, nevesk, — tarė Enė daug 
energingiau. — Elison, tu pažadėjai. 

— Aš išprotėsiu tiek laiko apsimetinėdama. 
Įsivaizduok save mano vietoje. Ar norėtum ap- 
simesti manimi, kad ir trumpam? 

Ilgoka tyla Enės pusėje viską pasakė. 

— Ne, nenorėčiau. Bet kol kas nenoriu, kad 
Deivis žinotų. Tik dar dienele ar dvi. Prašau. 

Iš nevilties Elison net sugriežė dantimis. Pa- 
sirinkusi kitą taktiką, ji tyliai, paslaptingai pa- 
sakė: 

— Eni, tu žinai, koks tas Deivis. Jis visą lai- 
ką mane bučiuoja. Taip, kaip tave, — ji leido Enei 
tai įsisąmoninti, o tada pridūrė: — Ar supranti, 
ką sakau? 

— Žinau, ką bandai pasiekti, bet tau nepa- 

vyks. Aš nepavydžiu tau, Elison. Žinau tavo nuo- 
monę apie vyrus, ir kadangi tu myli Deivį kaip 
svainį, nevaidink, kad jo bučiniai tave jaudina. 
Norint užvesti tavo motoriuką, kelių bučinių per 
maža. 

Gal susikertam? Jeigu tik Enė pamatytų ją 
Spenserio glėbyje, nebeatpažintų savo senmergės 
seserėlės su šaltu motoriuku. Nereikėjo nė buči- 
nio. Vienas jo žvilgsnis, ir jos raketa jau lėkė. 

— Ar aš tavęs neįžeidžiau, ką? — paklausė 
Enė. 

— Ne. 

— Žinau, kokia tu patraukli. Tik norėjau pa- 
rodyti, jog nepavyks manęs šantažuoti, kad ga- 
lėtum išplepėti Deiviui apie operaciją, — ji ty- 
liai nusijuokė. — Gali bučiuoti kiek tik telpa. 
Praktika išeis į naudą. 

Praleidusi pro ausis paskutinę repliką, Eli- 
son nuolankiai atsiduso. Ji bandė. Bandė prisi- 
pažinti Spenseriui, bet jai sutrukdė. Bandė įtikin- 
ti Enę, bet nepavyko. 

— Gerai, Ene. Vaidinsiu tave dar vieną die- 
ną, bet už pasekmes neatsakau. Tikiuosi, būsi pa- 
siruošusi joms. 

— Nebus jokių pasekmių. Kai Deivis suži- 
nos, visi smagiai pakvatosime, 0 jis tik apsi- 
džiaugs dėl to, ką padariau. 

Aha, o kaip Spenseris? Ji nenorėjo minėti jo 
vardo. Būtų geriau, jei Enė niekada nesužinotų, 
ką ji jautė geriausiam Deivio draugui. 

— Labanakt, gerai pailsėk. Pasistengsiu ryt 
iki pietų tave aplankyti. 

— Labanakt, Elison. Ir ačiū. Žinau, kad tau 
nelengva. 

Labiausiai sumenkinti faktai per visą šimt- 
metį. 


Pasilenkusi virš mikroskopo, ji tyrinėjo dia- 
pozityvą. Dar viena bemiegė naktis išvargino 
akis, ir dabar kontaktiniai lęšiai degino lyg karšti 
žarstekliai. Neapsikentusi ji išsiėmė juos ir užsi- 
dėjo akinius. Plaukus buvo susisukusi į įspūdin- 
gą mazgą. Po chalatu švietė gelsvai žalia sukne- 
lė. Deja, bateliai buvo tiek bjaurūs, kiek ir pato- 
gūs. Laboratorijoje ji nenešiojo jokių papuošalų, 
užtat už ausies kyšojo pieštukas. 

Tarp šių drabužių ir plačiųjų oranžinių kel- 
nių bei įspūdingų basučių plytėjo ištisa dykuma. 

— Panele Lemon? Elison Lemon? 

Išgirdusi iki skausmo pažįstamą balsą ji greit 
pakėlė galvą ir staigiai atsisuko. Ji apmirė — jis 
įkėlė koją į jos pasaulį, įsiveržė į jį, pakeitė jį, 
užpildė ir sumažino. 

— Taip? — šiurkščiai atsiliepė ji. 

— Aš — Spenseris Raftas. 


4 


Ji automatiškai žengė atgal. Užpakaliu atsi- 
trenkusi į marmurinį stalo kraštą, taip ir liko sto- 
vėti lyg traukiama magneto. Iš netikėtumo Eli- 
son negalėjo nei pajudėti, nei tarti žodžio. 

Jis artinosi atvirai ir draugiškai šypsodama- 
sis. Sustojęs tik per keletą pėdų nuo jos, vertin- 
damas ją apžiūrėjo. 

— Neįtikėtina, — sušnibždėjo jis. — Jūs tik- 
rai identiškos. — Iš lėto purtydamas galvą, nu- 
sišypsojo plačiau: — Atleiskit, kad taip įžūliai 
dėbsau. Kaip sakiau, aš — Spenseris Raftas. 

Be abejo, jis tikėjosi, kad ji išties jam ranką, 
bet ji negalėjo pakrutėti. Juo labiau liesti jį. Ir tik 
ne rankomis, kurių delnai dar buvo pažymėti. 
Argi nejuokinga būtų sveikintis, paduodant ran- 
ką, kai juos jau jungė bučiniai? 

— Elison Lemon. 

Tariant vardą, jos balsas, iš pradžių skambė- 
jęs Žemu tembru, peraugo į paauglišką falcetą. 

— Neseniai susipažinau su jūsų seserimi. Pa- 
našumas nepaprastas. Jeigu ne akiniai, neatskir- 
čiau judviejų. 

Ji negalėjo stovėti ten kaip statula. Reikėtų 
ką nors šnekėti. 

— Enė minėjo jus. Jūs — Deivio draugas, ar 
ne? 

— Taip, — jis dar sekundėlę patyrinėjo jos 
veidą ir tik tada nukreipė žvilgsnį į laboratoriją. 
Visai nesivaržydamas patraukė prie gyvūnėlių 
narvų, kuriuose gyveno žiurkės ir pelės, beždžio- 
nių šeimynėlė ir keletas triušių kartų. — Enė pa- 
sakojo apie jūsų darbą. Skamba nepaprastai. 

Ar čia tik nuolankus mandagumas, ar jis tik- 
rai taip galvoja? 

— Tikrai taip. 

Jis atsisuko, sumišes dėl tokio nenatūralaus, 
netgi priešiško jos balso. Ji tikrai nesitikėjo iš- 
vysti jo šioje laboratorijoje. 

— O gal aš įsiveržiau netinkamu momentu? 

— Ne, — susigėdusi dėl savo nemandagaus 
elgesio, ji prisivertė palikti tariamai saugią vie- 
tą prie stalo. — Tik atlikinėjau paruošiamuosius 
darbus eksperimentui, kurį netrukus pradėsiu. 

Ji apsilaižė ir bandė atsipalaiduoti. Ne taip 
lengva. Kojau ko, bet šito Žmogaus nesitikėjo iš- 
vysti laboratorijoje. Jam išdygus, ji nebežinojo, 
ką galvoti apie tokį jo elgesį. 

Pirmiausia ji ėmė būgštauti, kad jis gali 
užuosti apgaulę. Kita vertus, nusivylė, kad įėjęs 
ir ją apžiūrėjęs, tuoj pat neatpažino. 

Pagal vaizduotės sukurtą melodramos sce- 

narijų, turėtų būti maždaug taip: “O brangioji, 
manai, kad neatpažinčiau tavęs, kad ir kur bū- 
tum?“ Jis ištraukiotų segtukus iš plaukų ir jie 
kaskadomis apglėbtų godžias jo rankas. Jis at- 
loštų ją ir paskeęstų jos lūpose. Išalkę pirštai iš- 
plėštų suknelės sagas ir tada jis, aistringai mur- 
mėdamas apie meilę ir geismą, lūpomis panirtų 
į slėnį tarp jos krūtų. 

Kokia aš kvailė! — pagalvojo ji. Tokio nedis- 
ciplinuoto vyro ji niekada neprisileistų artyn. 

— Ką ruošiatės tyrinėti dabar? — pasiteira- 
vo Spenseris. 

Dabar jis paprasčiausiai mandagiai klausia, 
kur jau čia aistros kančios. Ir, žinoma, neatpaži- 
no jos. 

Ji stumtelėjo akinius aukščiau ant nosies 
kuprelės. 

— Bandysiu nustatyti, kokią įtaką subalan- 
suota mityba gali turėti intelektui. 

— Ar gali? 

— Kas ką gali? 

— Ar gali subalansuota mityba turėti įtakos 
intelektui? 

— Kiti bandymai tai įrodė. Aš tyrinėju, koks 
tas skirtumas. 

— Aišku. Teskite. 

Tai buvo pirmas pokalbis, kuris tiesiogiai ne- 
lietė jų pačių. Jeigu teiravosi tik iš mandagumo, 
tai jis geras artistas, nes atrodė nuoširdžiai susi- 
domėjęs. 

Ji prisiartino prie narvelių, kur jis stovinia- 
vo, ir ėmė trumpai aiškinti savo pradinio darbo 

su pelytėmis užrašus. Pakėlusi akis, norėjo 
sužinoti, ar jam dar nepraėjo ūpas. Dar ne. Akys 
buvo įsmeigtos į ją. 

— O kas tada? — paklausė jis. 

— Tada tą patį atliksiu su primatais. 

Ji įkišo pirštą į beždžionių narvą. Jauniau- 
sioji atšuoliavo ir žaismingai sugavo jį. 

— Čia — Oskaras. Baisiausiai išlepintas, — 
paieškojusi kišenėje surado žemės riešutą ir at- 
kišo beždžioniukui. Tas ėmė godžiai kramsnoti. 

Jos skrandis, rodos, apsivertė, išgirdus kimų 
Spenserio juoką. Ji vėl žvilgtelėjo į jį. 

— Jūsų darbas, atrodo, išties įdomus, — pa- 
sakė jis. 

— Kartais toks ir būna, bet dažniausiai jis 
ilgas, be to, tam reikia daug kantrybės. Ne visa- 
da gamta skuba. O per kelias minutes dar gali 
gauti ir į tarpuakį. 

Oskaras sutriauškė savo riešutą ir dabar 
tvarstė Spenserio pirštą, įkištą pro groteles į 
narvą. 

— Ar šie gyvūnėliai brangūs? 

— Taip. Tačiau mes netyrinėjame ligų, todėl 
mūsiškiai gyvena ilgiau. Mes auginame juos dėl 
eksperimentų, taigi pasiekiame dvigubą tikslą. 

— Jūs — piršlė. 

Šitaip paerzinta, ji dar kartą išdrįso pakelti 
į jį akis. Lipdydamas Spenserį, Dievulis, matyt, 
sukūlė formą. Jis niekad nebus kitoks. 

— Paprastai poruojama klinikiniu būdu. 

— Dirbtinis apvaisinimas? 

— Taip. 

Jis dirstelėjo į Oskaro tėvus ir užjaučiamai 
šyptelėjo patinui. 

— Ne visai sąžininga, — ir šelmiškai pažvel- 
gė į Elison. 

Ji sunkiai nurijo seiles ir, vengdama jo žvilgs- 
nio, paklausė: 

— Gal išgertumėte kavos, misteri Raftai? 

Nelaukdama atsakymo, nužingsniavo į kam- 
bario gilumą, kur ant stalo stovėjo kavos apara- 
tas, visa kolekcija apdaužytų puodukų, gausybė 
saldiklių ir grietinėlės miltelių. 

— Taip, ačiū. Juodos, — pasakė jis, sekdamas 
iš paskos. — Ir prašau vadinti mane Spenseriu. — 
Nelaukdamas pakvietimo, jis atsisėdo ant aukštos 
kėdutės ir vieno bato kulną užkabino už antrosios 
pakojos. Taip sėdint paprastų pilkų jo kelnių me- 
džiaga aptempė šlaunis ir sterblę. 

Elison teko dar sykį sunkiai nuryti. Rankos 
taip bjauriai tirtėjo, jog ji vos galėjo įpilti kavos. 
Beviltiškai stengdamasi paslėpti jaudulį, ji pra- 
šneko: 

— Visada mielai aprodau laboratoriją, bet 
nemanau, kad jūs dėl to apsilankėte. 

Ji padavė jam puoduką kavos. Jų akys aki- 
mirką susitiko. 

— Jūs teisi, Elison. Atėjau pasikalbėti apie 
Ene. 

Pasiėmusi savo kavą, ji atsirėmė į kitą aukš- 
tą stalą. 

— Enę? Kodėl apie ją? 

— Aš noriu jos. 

Karšta kava Elison apipurškė savo chalatą 

ir jo šimto dolerių vertės “Perry Ellis“ sportinius 
marškinėlius. Rodės, kosės ir krenksės valandų 
valandas, akys ašarojo, ji duso. 

Viena ranka Spenseris laikė jos petį, o kita 
susirūpinęs daužė per nugarą. 

— Na, štai. Geriau? — paklausė jis, kai po 
kelių sekundžių liovėsi kosėti. 

— Taip, geriau, — sušvokštė ji. 

— Gal gurkštelsite vandens? 

— Prašau. 

Jis nusinešė tuščią puoduką prie gilios 
kriauklės, įpylė vandens iš krano ir grįžo prie jos. 
Iš pradžių ji atsargiai gurkšnojo, abejodama, ar 
visi kvėpavimo takai išsivalė. Išgėrusi vandenį, 
ėmė šluostytis akis chalato kraštu. Spenseris jau 
antrą kartą per keturiasdešimt aštuonias valan- 
das ištiesė jai nosinę. Deja, jis to nežinojo. 

— Dėkui, — pasakė ji, grąžindama nosinę. — 
Atleiskit, ištepiau jūsų marškinius. 

Jis patyrinėjo jau bedžiūstančias šlapias vie- 
tas. 

— Išsiplaus. Ar jums tikrai gerai? 

— Taip. Tik kad... Ką jūs pasakėte... Jūs... 

— Turėčiau atsiprašyti. Nenorėjau taip tie- 
siai išdrožti. Maniau, jog jūs su Ene, kaip dvy- 
nės, pasidalijate paslaptimis. 

— O, mes-labai artimos. Tik aš nesitikėjau, 
kad jūs taip tiesmukai pasakysite... tai, ką pasa- 
kėte. 

Jis žaviai šyptelėjo. 

— Bijau, kad atvirumas yra viena iš mano 
ydų. Negaištu laiko, kalbėdamas užuolankomis. 

— Taip, Žinau, — suburbėjo ji. 

— Atsiprašau? — tarė jis, palinkdamas į 
priekį ant savo kėdutės. 

Ji greit susitvardė. 

— Nieko. Tik pasakiau, jog jūs čia atėjot, ve- 
jamas nusivylimo. Po kelių savaičių Enė išteka 
už Deivio. Ji beprotiškai jį myli. 

— Argi? 

— Taip. 

— Jūs teigiate tai kaip faktą? 

Žinoma, tai buvo faktas. Enė myli Deivį. 

— Taip, ji šneka tik apie Deivį, — ji bandė 
įtikinamai nusišypsoti. Tik kad nekaip sekėsi. Ji 
pati jautė, kokia menka ta šypsena išėjo. 

Vienu lanksčiu judesiu jis nulipo nuo kėdu- 
tės ir ėmė žingsniuoti po patalpą. Nusisukęs nuo 
jos, susigrūdo rankas į kelnių kišenes. Šį sykį jos 
aptempė užpakalį. Elison įbedė akis į lieknus, 
įtemptus jo raumenis. Gal ją kas apsėdo? Užval- 
dė? Negirdėtas dalykas, kad ji žiopsotų į vyro 
sėdmenis. Kas čia pastaruoju metu darosi? Tai jo 
veidas paverčia skrandį sklandančia plunksne- 
le, tai kojos, o dabar dar ir užpakalis. 

— Nesutinku su jumis, Elison, — tarė, stai- 
giai atsigreždamas. Jos akys akimirksniu įsiste- 
beilijo jam į veidą. — Nemanau, kad Enė myli 
Deivį taip, kaip ji pareiškė. 

— K... kodėl jūs toks tikras? 

— Nes aš ją bučiavau ir nemanau, kad mo- 
teris, kuri iš meilės teka už vyro, atsakys į kito 
vyro bučinius taip, kaip ji į mano. 

— A, jūs bučiavote ją, — plonai prakalbo ji. 

— Prašau, supraskite, aš ne iš tų, kurie bu- 
čiuojasi, o paskui plepa. Savo asmeninio gyve- 
nimo aš nelinkęs su kuo nors aptarinėti. Šitas at- 
vejis — išimtinis, — jis perbraukė ranka sau per 
plaukus. — Enė — išimtis. 

Pradėjusi kosėti, ji nusiėmė akinius. Dabar 
vėl užsidėjo juos, nes reikėjo paslėpti sumišimą. 
Ji žinojo, kaip lengva skaityti iš jos akių, jos — 
lyg kokia stambi antraštė, o jis — akylas, bemat 
pervers kiaurai. 

— Išimtis? Kaip tai išimtis? 

Kai jis pakėlė į ją savo deimantines akis, Eli- 
son pamanė, kad keliai šį kartą neatlaikys. 

— Nemoku išsireikšti. Aš noriu jos taip, kaip 
dar niekad jokios kitos moters nenorėjau. Tai ne 
vien geismas. Jį galėčiau numalšinti pasimylėjęs 
su bet kuria moterimi. Tai... velnias, aš nežinau. 
Jaučiuosi kaip idiotas stovėdamas čia ir kalbėda- 
mas su jumis. Jūs žinote, kokia žavi jūsų sesuo. 

Žavi? Ji? Ar iš viso jis žino, kokia ji? Gal jis 
tyčiojasi iš jos? 

— Enė pasakojo apie susitikimą su jumis. Sa- 
kė, kad apsikvailino. 

Jis tyliai nusijuokė ir vėl klestelėjo ant kė- 
dutės. Įtampa buvo atslūgusi. Ir kaulai, ir rau- 
menys atsipalaidavo, nes jis sėdėjo šiek tiek su- 
dribęs. Ilgas kojas ištiesė į priekį, rankas sunėrė 
tarp šlaunų. 

— Ta-aip, pradžia nebuvo labai šauni. 

Elison paėmė popierinę servetėlę ir apsime- 
tė valanti kavos dėmes. Jai reikėjo apsimesti abe- 
jinga. 

— Jeigu ji buvo tokia nerangi ir nevėkšliš- 
ka, kaip pati pasakojo, kaip jūs, toks puikių ma- 
nierų, patrauklus ir rafinuotas vyras, asistuojan- 
tis visoms pasaulio moterims, — kaip jūs galėjo- 
te susižavėti m... e... Ene? 

Jis išrietė vieną tamsų antakį ir pažvelgė į 
jos juodų blakstienų mišką. Lūpose sušvito tingi 
šypsenėlė. 

— Kas sakė, kad aš puikių manierų, patrauk- 
lus ir rafinuotas? Enė? Ar ji jums pasakojo apie 
mane? 

— Šiek tiek, — išsisuko ji ir išmetė servetėlę 
lauk. Rankos buvo tokios šlapios nuo prakaito, 
kad iš servetėlės liko tik drėgnas popieriaus 
kuokštelis. 

— Spėju, būtų nemandagu klausti jūsų, ką ji 
sakė, — viltingai pabandė jis. 

— Negaliu pakartoti to, ką sesuo man pasa- 
kė kaip paslaptį. 

Jis atlošė galvą ir atsiduso: 

— A, gerai, turiu tai gerbti. Tačiau norėčiau 
atsakyti į jūsų klausimą. Enė pirmiausia mane 
patraukė savo grožiu, — jis švelniai nusišypso- 
jo. — Ji pasirodė tokia narsuolė, kai taip negar- 
bingai pargriuvo. Kitos moterys būtų iki ašarų 
susijaudinusios. Dar neteko matyti tokio tvirto 
charakterio moters. Ji taip stengėsi nesugadinti 
Deiviui vakaro. Aiškiai buvo matyti, jog jai la- 
bai svarbu suteikti malonumą jam ir padaryti ge- 
rą įspūdį man. Be jokio savanaudiškumo ji susi- 
tvardė. Tokią stiprią moterį tiesiog turėjau pa- 
žinti geriau. 

O kaipji troško maudytis jo komplimentuo- 
se, tačiau negalėjo. Jis iki ausų įsimylėjo Enę, bet 
ne Elison. Ji nusitvėrė vieną jo frazę norėdama 
įtikinti, kad Enė ištikima Deiviui. 

— Jūs sakėte, jog ji buvo pasiryžusi išgelbė- 
ti vakarą tik dėl Deivio. Ar tai neįrodo, kad ji my- 
li jį. 

Jis pakilo iš nevilties sukumpusiais pečiais 
ir vėl susikišo rankas į kišenes. Velnias! Geriau 
jau jis taip nedarytų. 

— Ji vaidina, kad myli jį, tai yra, myli jį švel- 
niai, tik kaip draugą. 

— Ir myli jį be išlygų, — pareiškė Elison. 

— Tai kodėl ji sprūsta jam iš glėbio? 

— Ji nesprūsta. 

— Sprūsta. Kai kitą kartą būsite šalia jų, tie- 
siog stebėkite. Taip atsitinka savaime, nesąmo- 
ningai. Jos kūnas nelinksta prie jo, kas būdinga 
įsimylėjėliams, jis traukiasi nuo jo. Ar tai norma- 
lu? Ne, mano manymu, ją laiko tik pareiga. Jis 
užsakė vakarienę — jai ji nepatiko. Tik dėljo ap- 
simetinėjo. Vaidino, jog žavisi jo išrinktu namu, 
nors iš tikrųjų yra priešingai. 

Elison įsikišo: 

— Enė man sakė, kad žavisi tuo namu. 

— Tada ji melavo ir jums, ir sau. Jei būtu- 
mėte buvusi tenai, pati būtumėt pamačiusi. 

Elison spaudė rankas ir kandžiojo apatinę 
lūpą. Ji išbandė paskutinę galimybę stengdama- 
si įrodyti, jog Enė beprotiškai myli savo sužadė- 
tinį, 0 jis visus argumentus sutriuškino. Kadan- 
gijis keletą dienų stebėjo ją, o ne Enę, ji pritrūko 

gynybos priemonių. Visos jo pastabos šovė tie- 
siai į taikinį. 

— Ji leidžia jam užsakinėti patiekalus, kad 
sustiprintų jo ego, suprantate, kad jis jaustųsi 
svarbus ir reikšmingas. 

Jo burna iš netikėtumo atvypo. 

— Sustiprinti jo eg0? Lyg kokiame senama- 
diškame erotiniame vaidinime? Dominuojantis 
vyras ir paklusni moteris, kuri niekada neturi sa- 
vo nuomonės? 

Ji nervingai sukrutino pečius. 

— Kažkas panašaus. 

Jis trenkė delnu sau į kaktą. 

— Netikiu! Enė šaunesnė. Norite pasakyti, 
jog ji sutinka gyventi name, kuris iš tikrųjų jai 
nepatinka, tik dėl to, kad neužgautų jo jausmų 
ir neįžeistų jo ego? 

— Čiajų reikalas, bet ne mano ir ne jūsų. 

— Jau ir mano, — jis beveik šaukė. — Aš ne- 
tikiu tokia veidmainyste, 0 jūs? 

Jų žvilgsniai susirėmė. Spenseris reikalavo 
tiesos. Elison atsakė ne taip, kaip atsakytų Enė, 
bet taip, kaip pati jautė. 

— Ne, netikiu. 

— Manau, kad ir Enė netiki. Tikrai ne. Ji pa- 
teko į vėžes, iš kurių nesugeba išlipti. 

— O galjai patinka tos vėžės. Kodėl apie tai 
nepamąstėte? 

— Gal prieš kelias dienas ir patiko. 

— Kol sutiko jus? — metė iššūkį Elison. 

— Gerai jau gerai, taip. Esu absoliučiai įsiti- 
kinęs, jog ji jau pradeda suprasti, kad su vyru 
negalima palaikyti šovinistinių santykių. 

— O sakyti, jog norite pasiguldyti ją į lovą, 
nėra šovinizmas? — pyktelėjo Elison. 

Jam užteko taktiškumo nusijuokti save kal- 
tinančiu juoku. 

— Kaltas. Bet, — jis iškėlė ranką delnu aukš- 
tyn, — ji nori mylėtis su manimi, kaip ir aš suja. 

Elison pasipiktinimas atslūgo, užleisdamas 
vietą sumišimo antplūdžiui. Ji visa iškaito. 

— Kodėl jūs man tai sakote? 

— Beje, kiekvieną kartą, kai laikydavau ją 
glėbyje, ji atsiliepdavo. Jums, biologei, neturė- 
čiau aiškinti fizinių sužadinimo simptomų. Kaip 
vyras, aš jaučiu, kai moteris susijaudina. 

Dėl kažkokių spazmų jai teko sukrenkšėti, 
kad galėtų kalbėti. 

— Ne, man jūs neturite nieko aiškinti, — ji 
pasiėmė savo kavos puoduką ir, sukdama liku- 


čius, žvelgė į juos. — Jeigu Enė nutrauktų suža- 
dėtuves su Deiviu ir... ateitų pas jus, ką jūs da- 
rytumėte? 


— Ką daryčiau? 

Kad ir kaip sunku buvo, ji pakėlė akis sutik- 
ti jo žvilgsnį. Bet tučtuojau nusuko jas, kad jis 
pamanytų, jog ji tik šiaip sau paklausė. 

= 6.57DO0-: 

— Kai tapsime meilužiais? — ji dar kartą 
dirstelėjo į jį. Jis vėl šaiposi. Tačiau pasimėgavęs 
jos raudoniu, kuris taip priminė Enę, jis surim- 
tėjo. Iš suglumimo gauruoti jo antakiai sulipo į 
V raidės formą. 

— Tikrai nežinau, Elison. Niekuomet nieko 
moteriai nežadu, jeigu neketinu tų pažadų tesė- 

ti, bet nemanau, kad šis susižavėjimas greit pra- 
eitų. Ji intriguoja mane. Jaučiu, kad praeis daug 
laiko, kol viską, ką noriu, apie ją sužinosiu, — 
jis atsiduso, pakėlė rankas prie šonų, paskui vėl 
nuleido. — Pasakiau viską atvirai. 

— Dėkoju už nuoširdumą, — pasakė ji sta- 
čiokiškai, žiūrėdama sau į kojų pirštų galus. — 
Kaip Enės sesuo, — paskubėjo pridurti. Kurį lai- 
ką ji buvo beveik pamiršusi, kad kalbama apie 
Enę, o ne apieją. Susitvardžiusi ji tarė: — Aišku, 
jei jūs iš viso ką nors jaučiate Enei, neprašysite 
jos dėl neaiškaus romano su jumis paaukoti sau- 
gią santuoką ir namus. 

— Aš jos niekada neįskaudinsiu. 

— Ir dar kaip! Jei ji pamestų Deivį dėl jūsų, 
ji taip pasijustų vėliau. 

— Kaip? 

— Jūs išplauktumėte savo jachta, o ji liktų 
be nieko, štai kaip. 

— Bet ji neįklimptų į nelaimingą santuoką 
su žmogumi, kurio nemylėjo. 

— Ji myli Deivį. Pats sakėte, — ji stabtelėjo, 
norėdama įkvėpti. — Ar galiu pasakyti savo nuo- 
monę? — Jis linktelėjo. — Jūs visai nepanašus nė 
į vieną Enės anksčiau sutiktą vyrą. Gal jūs ir iš- 
mušėt ją iš pusiausvyros. Ji tik trumpam apsvai- 
g0. — Ji greitai lyžtelėjo lūpas. — Bet aš prisie- 
kiu jums, ji niekada nepaaukotų savo laimės su 
Deiviu dėl paprasčiausio romano su jumis. 

Jis suėmė jos rankas, dėkingai paliesdamas 
tik pirštus. 

— Jūs protinga jauna moteris, Elison. 

Protinga. Taip. Ji dėvėjo drabužius, avėjo ba- 
tus, kurie leido ją laikyti protinga. Tokia buvo ir 
jos šukuosena. Ji galėjo protingai kalbėti apie ką 
tik nori. Ir galva ant pečių neapkiautusi. Tačiau 
be moteriškų savo dvynės sesutės puošmenų, ji 
buvo tik tokia. Protinga. 

Neprotinga buvo nuo jo rankų prisilietimo 
jaudintis, kaisti ir jam atsakyti tuo pačiu. Skęs- 
tančiose Spenserio akių mėlynėse Elison akyse 
nebuvo likę nė šešėlio proto. Tuo švelniai priki- 
musiu ir pajungiančiu savo valiai balsu jis galė- 
jo liepti jai eiti į pasaulio kraštą ir nušokti į be- 
dugnę, ir ji būtų paklususi. 

Tačiau jis matė protinguolę Elison. Neatpa- 
žino moters, kuri jam sužadino aistrą. Ji stebėjo- 
si, kodėl taip skauda. 

— Pasakykite man tiesą, — tęsė jis. — Ar po 
visko, ką papasakojau jums, vis tiek manote, jog 
tai, ką jaučiu Enei, yra niekis? Ar manote, kad 
iškeisčiau savo draugystę su Deiviu į paprasčiau- 
sią romaną? Matyti, jog jūsų nuomonė apie ma- 
ne neobjektyvi. Sutinku, man moterų netrūko, 
bet aš ne tas, kuris sudaužytų gražią dviejų Žmo- 
nių meilę vien dėl savanaudiško pasitenkinimo 
ir švilpaudamas nueitų. 

Nykščiais jis trynė jos pirštus. Netgi nesi- 
stengdamas, jis Kerėjo, o Elison nekentė savęs dėl 
to, kad sutriko. 

— Ar jūs nuoširdžiai tikit, kad Enė bepro- 
tiškai myli Deivį? — paklausė jis tyliai. 

— Taip, — nuoširdžiai atsakė ji. — Žinau, 
kad taip yra. 

Atsidusęs jis atsitraukė ir paleido jos rankas. 
Gan ilgai žvelgė pro aukštus plačius langus į iš- 
dailintą komplekso veją. 

— Atleiskite, Elison. Žinau, kad jūs Enei, ko 
gero, pats artimiausias Žmogus pasaulyje. Tačiau 
aš nesutinku su jumis. Jums reikėtų būti vyru. 
Jei glaustumėte ją ir bučiuotumėte, suprastumė- 
te, apie ką aš kalbu. Pasitikiu savo instinktais. 
Jie nėra manes apgavę. Ir šį kartą jie nemeluoja. 

Jis nusišypsojo jai. 

— Sudie. Mes dar tikrai susitiksime. Prašy- 
čiau Enei nepasakoti apie šį vizitą. 

Jis pasisuko eiti, bet ji puolė iš paskos. 

— Ką ketinate daryti? 

Prie durų jis sustojo. 

— Nežinau. Bet tokia neaiški padėtis man 
nepatinka. Ir versle, ir asmeniniame gyvenime 
kloju kortas ant stalo, — matydamas, kad ji siel- 
vartauja, jis apšvietė ją pasitikėjimą įkvepiančia 
šypsena. — Nesirūpinkite, Elison. Viskas baig- 
sis gerai. | 

Ir išėjo. Ji tebegrąžė rankas, o apkandžiota 
apatinė lūpa taip ir liko prikąsta. 


Iš Mičel-Berns pastato Spenseris išėjo pri- 
slėgtas. Toks jausmas jam buvo svetimas, todėl 
nežinojo, kaip jo atsikratyti. Jis įsėdo į išsinuo- 
motą automobilį, nuleido langą ir, atlenkęs gal- 
vą, ėmė mąstyti. 

Kas toliau? Jis susirado Enės dvynę, tikėda- 
masis, jog ji apšvies jį, įžiebs truputėlį vilties. Bet 

atsitiko priešingai — Elison atrodė įsitikinusi, jog 
Enė myli Deivį. 

Jis nusivylė. Niršo. Jautėsi siaubingai. 

Labiausiai erzino tirpstantis pasitikėjimas 
savimi. Moterys jam visuomet buvo lengvai pri- 
einamos. Sutikęs geidžiamą, ją gaudavo. Jeigu iš- 
kildavo kokių nors kliūčių ar rizikos, nevertų 
komplikacijų, jis, galima sakyti, kilsteldavo skry- 
bėlę ir nė neatsigręžęs nueidavo. Ne kažin ką 
prarasdavo. 

Šį kartą viskas buvo ne taip. Enės netektį jis 
jaustų ilgai. Tai buvo taip aišku, kaip ir instink- 
tyviai Žinoti, jog nepaisant Enės neigimo, ji irgi 
jo geidė. 

Svyravimas tarp geismo ir kaltės jausmo vedė 
ji iš proto. Jei ji myli Deivį, jis turi jos atsisakyti — 
kitos išeities neliko. Deivis pirmas sutiko ją ir įsi- 
mylėjo. Kita vertus, jei ta trauka buvo abipusė, jie 
jau skaudino Deivį. Spenseris visuomet žaisdavo 
garbingai. Kodėl visiems trims nesusėdus ir atvi- 
rai neišsiaiškinus susiklosčiusios situacijos, juk visi 
buvo suauge, subrendę Žmonės? 

Tik po tokios kovos jis galėtų susitaikyti su 
pasekmėmis. 

Išlipęs iš mašinos, Spenseris nužingsniavo 
prie mokamo telefono būdelės priešais pastatą. 
Geltonuosiuose puslapiuose susiradęs numerį, 


surinko jį. 
— Prašau misterį Lundstrumą... Spenseris 
Raftas... Taip, palauksiu, — lūkuriuodamas jis 


barbeno pirštu į metalinę lentynėlę po telefonu 
ir mąstė apie Enės burnos skonį. 

— Labas, Deivi, gal šiandien popiet susitin- 
kam ko nors išgerti?.. Aha, Žinau, kad vakare su- 
sitiksi su Ene, bet aš noriu prieš tai su tavimi pa- 
sikalbėti. Iš karto po darbo. Ilgai neužtruksim, 
bet tai — svarbu... Penktą? Pakartok dar adresą. 
Puiku. Tai iki, — jis pakabino ragelį ir dar ilgo- 
kai mąstė, nenukeldamas nuo jo rankos. Paskui, 
nuleidęs galvą, iš lėto grįžo į mašiną. 


Elison po darbo grįžo į sesers namus ir vėl 
tapo Ene. Deivis įspėjo, kad vėluos į vakarinį pa- 
simatymą, tad Elison norėjo nuvažiuoti į ligoni- 
nę aplankyti Enės, tačiau kai ten paskambino, ši 
liepė nesirūpinti. 

— Jaučiuosi puikiai. Tiesą sakant, nuosta- 
biai. Po pietų gydytojas apžiūrėjo ir pasakė, jog 
rytoj bus galima nuimti tvarsčius. Elison, turė- 
tum mane pamatyti. Mano naujieji “buferiai" — 
pritrenkiantys. 

— Sveikinu, — atsainiai tarstelėjo Elison. — 
Vadinasi, rytoj vėl galėsiu tapti savimi? 

— Taip. Iki rytdienos popietės jau būsiu su- 
siruošusi palikti kliniką. Oficialus pasirodymas — 
rytoj vakare. 

Elison lengviau atsikvėpė. 

— (Gerai. Tau tikrai šįvakar nieko nereikia? 

— Ne. Tik pabučiuok už mane Deivį. 

— Labai juokinga. 

Ji padėjo ragelį, bet geriau nesijautė. Prieš 
akis dar laukė ištisa para, ir ji niekaip negalėjo 
nusikratyti blogos nuojautos, kuri ėmė persekioti 
po Spenserio apsilankymo laboratorijoje. 

Jau buvo po devynių, o Deivis vis nesirodė. 
Ji žingsniavo nuo sofos prie lango, kol pagaliau 
pamatė jį privažiuojant. Deja, nuojauta jos neap- 
gavo. Atidariusi duris, ji pamatė, kad Deivis gir- 
tut girtutėlis, be to, dar bliovė kaip kūdikis. 

Pamatęs ją verandoje, jis susiraukė, ir, nusvir- 
duliavęs prie jos, puolė taip veržliai, jog vos ne- 
išvertė iš kojų. Besimataruojančiomis rankomis 
apkabino ir visu svoriu užgulė ant krūtinės. 

— Eni, Eni, — sriūbavo jis. — Kaip tu galė- 
jai? Kaip tu galėjai išduoti mūsų meilę dėl tokio 
mergišiaus, kaip Spenseris? 

— O Viešpatie, — sudejavo Elison. Kodėl ji 
paleido iš rankų šį reikalą? Keliems smalsiems 
kaimynams matant ji laikė apkabinusi savo se- 
sers sužadėtinį, o šis plyšojo kaip mažvaikis. 
Prieš kokią savaitę ji nė nebūtų patikėjusi, kad 
taip gali nutikti. 

Kadangi keliai jau linko nuojo svorio, be to, 
nenorėjo sugadinti Enės reputacijos, Elison įvil- 
ko Deivį į vidų, kur jis nudribo ant sofos. 

— Deivi, Deivi, — aikčiojo ji, — ji... 

Elison nukando žodžius, kuriuos norėjo pa- 
sakyti. Ji jau ir taip sugriovė Enės bei Deivio san- 
tykius. Apsimetinėti turėjo dar vieną dieną. Ko- 
dėl nepalaukti karčios pabaigos? Kol kas galjai 
pavyks bent kiek ištaisyti padarytą žalą. 

— Deivi, paklausyk manęs, — tvirtai pradė- 
jo ji, bandydama pakelti jo galvą sau nuo krūti- 
nės. 

Jis tik dar labiau prisispaudė. 

— Eni, aš myliu tave, — lemeno jis. — Ko- 
dėl tu man taip padarei? Mums padarei? Maniau, 
kad tu myli mane. 

— Myliu, — šį kartą pavyko kilstelėti jo gal- 
vą. Braukdama nuo kaktos prakaito sulipintus 
plaukus, ji sušnibždėjo: 

— Aš myliu tave visa širdimi, brangusis, — 
ji pabučiavo jį į lūpas ir patrynė nosyte į šlapią 
skruostą. — Pasakyk man, kas atsitiko? 

Ramstydamasis ant sofos pagalvėlių jis mė- 
gino atsisėsti. Sugniaužtais kumščiais nusitrynė 
ašaras. Elison susigraudino. Jis tikrai mylėjo Enę. 

— Tu sakai, kad myli mane? Ir tebenori už 
manes tekėti? 

— Žinoma. 

Deivis apsilaižė ir sumirksėjo iš netikėtumo. 

— Bet jis sakė... 

— Kas sakė? 

— Spenseris. 

Įsiutusi ji kietai suspaudė lūpas. Ir būk tu 
man toks niekšas! 

— Ką jis tau sakė? 

— Susitikom tik šiaip sau išgerti. Aš baisiai 
pasigėriau, ką? — gailiai paklausė jis. 

Ji perbraukė ranka jo galvą nuo pat viršu- 
galvio iki kaklo apačios. 

— Šį kartą 'atleidžiu. Tesk. Tai ką Spenseris 
sakė? 

Jo lūpos vėl ėmė tirtėti. 

— Kad jūs abu... Žinai, jūs iš karto vienas kitą 
patraukėt. Aš tuo tikiu. Spenseris gražus vaikinas. 
Dar vidurinėje panelės būriais sekiojo paskui jį. 

— Nagi, matai, viskas netiesa. Buvau jam 
draugiška, 0 jis, apsėstas egoizmo manijos, su- 
prato tai kaip kvietimą. 

— Bet jis sakė, kad tu jį keletą kartų bučia- 
vai. Ar tikrai, Eni? 

Spenseris Raftas neturi nei širdies, nei sie- 
los, nei sąžinės. Kaip galima šitaip skaudinti 
draugą? Nenorėdama, kad melas tvyrotų tarp 
Enės ir Deivio, ji pažvelgė į niūrias Deivio akis 
ir atsakė: 

— Taip. Bet tai nieko nereiškė. 

— Jis sakė, kad tu atsiliepei daug aistringiau 
negu bet kokia praeityje jo bučiuota moteris. Ir 
kad jis norėjo su tavimi mylėtis labiau negu su 
kita kada nors jo sutikta moterimi. — Deivis įsi- 
kniaubė į rankas ir ėmė kratyti galvą. — Negalė- 
jau patikėti. Aš turėjau prisigerti, negalėjau ki- 
taip, bet taip pat norėjau pamatyti tave. Turėjau 
išgirsti iš tavo lūpų, kad manęs nebemyli, kad 
iškeitei mane į Spenserį. 

Giliai krūtinėje Elison jautė baisią įtampą, ji 
vos galėjo įkvėpti. Iškaito ne tik veidas, bet ir vi- 
sas kūnas. Ji — pati aistringiausia iš visų Spen- 
serio bučiuotų moterų? Norėjo jos labiau negu 
kitos moters? Kaip būtų gera atsiduoti šioms 
mintims ir pasvajoti, tik kad Deivis buvo toks su- 
trikes, jog ji negalėjo nė pagalvoti apie tai, kąjai 
reiškė Spenserio žodžiai. Ji privalėjo sustatyti 
viską į savo vietas. 

Ji uždėjo rankas Deiviui ant pečių ir stipriai 
paspaudė, kad tas pakėlė veidą, ir sentimenta- 
liai įsispoksojo į ją. 


93 


— Spenseris tikrai žavingas ir patrauklus. Aš 
ji tikrai bučiavau. Bet aš jaučiausi tik taip, lyg bu- 
čiuočiau gražią nuotrauką. Tas vyras yra tuščias, 
bevertis. Negalėčiau mylėti nieko kito, tik tave, 
Deivi. Atleisk man šį vieną nusižengimą, — kai 
jis sužinos, kad dvynės buvo susikeitusios, Ži- 
noma, Enė bus visiškai išteisinta. — Noriu tekė- 
ti už tavęs ir gyventi tavo išrinktame name. 

— Kodėl tu jam šitaip meluoji, Ene? 

Jie abu stryktelėjo, išgirdę šitą balsą — tylų, 
kimų ir duslų, kuris sprendžiant iš smūgio, su- 
veikė kaip patrankos šūvis. 

Elison nulėkė nuo sofos. Dar ne visai I1šs1- 
blaivęs Deivis susverdėjęs nukrito atbulas ant 
grindų. Kiek galėdamas oriau atsistojo ir dabar 
stovėjo linguodamas šalia Elison. 

— Nešdinkitės iš čia, — šaltai pasakė ji. — 
Jūs vos nesugriovėt mūsų gyvenimo. 

Spenseris stovėjo prie durų, kurių ji neuž- 
darė, kai tempė girtutėlį Deivį vidun. Jis atrodė 
aukštas ir grėsmingas, rankose laikė rožių puokš- 
tę. Suraukti tamsūs antakiai bylojo, kad jis ne- 
patenkintas dėl “Enės" rodomos meilės ir atsi- 
davimo Deiviui. 

— Neišeisiu, kol viskas nebus išspręsta. 

— Viskas jau išspręsta, — griežtai pareiškė 
ji, tuo pat metu bandydama išlaikyti Deivį. Jam 
nesisekė stovėti, ypač todėl, kad norėjo išlaikyti 
tam tikrą pozą. — Aš myliu Deivį ir ketinu už jo 
ištekėti, todėl prašau daugiau nesikišti į mūsų 
asmeninį gyvenimą. Kaip jūs galėjot šitaip jį 
įskaudinti? 

— Kaip galėjau aš? — suriaumojo jis. — Kaip 
galėjai tu? Ar ne gražiau padariau, kad nuėjau 
pas jį vyriškai pasikalbėti ir paaiškinti padėtį, o 
ne apsimečiau, kad nesibučiavom nei vakar, nei 
pirmąjį vakarą čia. 

Deivis susverdėjo Elison link. 

— Tu ir čia jį bučiavai? Pirmą vakarą, kai tik 
susitikot? 

Jis susmuko ant sofos, vaitodamas ir vėl įsi- 
kniaubė į rankas. 

Ji atsiklaupė priešais. 

— Deivi, mielasis, prašau, nereikia. Negaliu 
matyti tavęs tokio. Nebeverk. 

Spenseris perėjo per kambarį ir sustojo už 
jos, raminamai dėdamas ranką jai ant peties. 

— Ene, tegu jis išsilieja. Ilgainiui palengvės. 

Ji pakilo. 

— Užsičiaupkit! Beširdis niekšas. Pažiūrėkit, 
kokia painiava dėl jūsų kilo. 

Jis karingai iškėlė galvą. 

— Gal mano pasirodymas scenoje ir davė 
pradžią, bet košę užvirei tu. Žiūrėk tiesai į akis, 
Ene. Tu turi pasirinkti vieną iš mūsų. 

— O Eni, Eni, — dejavo Deivis. — Kaip tu 
galėjai? Jis ne tau. 

Elison kūnas įsitempė kaip styga, ji prasižio- 
jo ir suklykė. Rankos buvo tarytum pririštos prie 
šonų, tokios sumedėjusios. Ji apsisuko ir nukry- 
pavo tolyn nuo vyrų. Jos akys, dantys ir kumš- 
čiai buvo suspausti taip stipriai, kaip tik ji su- 
gebėjo, iš visų jėgų stengdamasi suvaldyti savo 
karštą temperamentą, kuris nelabai dažnai pra- 

siverždavo. Bet jeigu jau pratrūkdavo, geriau bū- 
davo prie jos nesiartinti. 

Jos pastangos nuėjo perniek. Žlugo. 

Apsisukusi puolė prie Deivio, kuris kiurk- 
sojo sudribęs kaip maišas ant sofos. Stvėrusi jį 
už marškinių, pastatė ant kojų. Nesvarbu, kad 
jis svėrė septyniasdešimt penkiais svarais dau- 
giau už ją. Ji pliaukštelėjo jam per skruostus. 

— Blaivykis, ir tučtuojau! — rėkė ant jo. — 
Ir, dėl Dievo meilės, baik galų gale snarglėtis. 

— Tu! — dabar ji bedė pirštu Spenseriui į 
pilvą. — Eini su mumis! — nuo kavos stalelio 
griebė piniginę ir raktus. 

— Kur? 

— Tik judinkis! — ji pastūmė jį durų link, 
tempdama iš paskos pastėrusį Deivį. — Lipk į 
mano mašiną, — įsakė Spenseriui, užtrenkusi 
paskui save duris. Tegu pasiunta tie kaimynai, 
dar pagalvojo. Juk Enė ir buvo dėl visko kalta. 

Ji igrūdo Deivį ant priekinės sėdynės ir dėb- 
telėjo į Spenserį, klusniai lipantį pro užpakali- 
nes dureles. Tada skubiai įjungė Enės automobi- 
lio degimą, grubiai perjungė pavarą ir nulėkė ke- 
liu. Visą kelią važiuojant į kliniką jos žandikau- 
liai nenusilaikė vienas ant kito. Keleiviams už- 
teko proto neužvesti kalbos. 

Klinika buvo netoli Enės namų. Jie ją 
privažiavo po dešimties minučių. Ji sutrumpino 
kelionę penkiomis minutėmis, spjaudama į grei- 
čio apribojimą ir saugumą. 

— Ką mes čia darysim? — suvapsėjo Deivis. 

— Lipk lauk. Eisim į vidų. 

Kai visi išlipo, ji stvėrė Deivį už rankos ir, 

pusiau vilkdama, pusiau nešdama, atvedė prie 
puikiai apšviesto įėjimo. Spenseriui buvo leista 
savimi pasirūpinti pačiam. 

Radusi klinikos duris užrakintas, ji įtūžo ir 
ėmė tvatyti kumščiais per stiklą. 

— Atidarykite! — šaukė ji. 

— Ene... — surizikavo Spenseris. 

— Sakiau tau užsičiaupti, — tarstelėjo per 
petį. 

Sunerimusi seselė atskubėjo koridoriumi pa- 
tikrinti, koks čia sąmyšis. Ji atrakino duris ir pra- 
vėrė jas per colį. 

— Atleiskit, lankymo valandos baigėsi. Mū- 
sų pacientai miega. Grįžkite... 

— Man reikia dabar, — pasakė Elison, pa- 
stumdama į šalį seselę ir sprausdamasi pro du- 


ris. Dar ji tempė Deivį. — Sitie eis su manimi. 
— Atsiprašome, — mandagiai tarė Spense- 
ris, praeidamas pro žado netekusią seselę. — Ji 


susijaudinusi, — pridūrė, tarsi tai viską paaiš- 
kintų. 

Elison nužygiavo prie Enės palatos ir atplė- 
šė duris. [jungusi šviesą, stipriai niūktelėjo Dei- 
vį per pečius. Jis įkeverzojo kaip tik tuo metu, 
kai Enė prabudo ir sėdosi, mirkčiodama nuo 
švlesos. 

— Kas čia darosi? — paklausė ji. — Deivi? 
Ką tu čia veiki? Elison? 

— Elison? — unisonu atkartojo abu vyrai. 

Krauju pasruvusiomis akimis Deivis stebei- 
lijo į ligoninės pacientę. Jis atpažino Enės nakti- 
nius marškinius. 

— Ene? — sucypė jis. 

Enė priekaištingai pažvelgė į Elison. 

— Elison, užmušiu tave. Aš atrodau baisiai. 
Prižadėjai, kad... 

— Patylėk! Visa tai atsitiko tik dėl tavęs, — 
nutraukė ją Elison. 

Pirmą kartą gyvenime Enė pakluso seseriai. 
Prasižiojusi ji užsičiaupė, net dantys kaukštelė- 
jo. Jai dar neteko matyti nei tokio ryškaus žalu- 
mo Elison akyse, nei piestu iš pykčio stovinčių 
jos plaukų. 

Elison bedė pirštu į tą, kuri dabar gulėjo li- 
goninės lovoje. 

— Deivi, čia — Enė. Ji pasididino krūtis. Tai 
turėjo būti tau siurprizas. Ji nenorėjo, kad tu ži- 
notum iš anksto, todėl paprašė, kad keletą die- 
nų aš pabūčiau ja. 

Deivis kvailai vėpsojo į Enę: 

— Krūtų padidinimas? Tai reiškia... 

— Taip. Tu džiaugiesi? — drąsiai paklausė ji. 

Susišiaušusi galva sukinkavo: 

— Aha, aišku, aš tik... 

— Negaliu sulaukti, kol tu pamatysi... 

— Ene, prašau, palauk, kol liksite vieni, — 
įsiterpė Elison. — Nebent tu nori, kad Spens... — 
Ji pasitraukė, kad Enė pamatytų už jos stovintį 
vyrą. — Ene, čia'Spenseris Raftas, geriausias Dei- 
vio draugas, — pašaipiai pristatė ji. Ji ištraukė 
iš jo rankų jau šiek tiek apvytusias rožes ir be 
ceremonijų numetė jas ant lovos. — Jos tau. Be- 
je, jis nori tavęs. 

— Ką? — riktelėjo Enė, atsisėsdama dar tie- 

siau ir užkišdama rankas sau už nugaros. Atvė- 
pusia lūpa Deivis Žiopsojo į jos krūtis, kurios ir 
po plačiais marškiniais atrodė didesnės. 

— Jis kelis kartus tave pabučiavo, todėl ma- 
no, kad tu pasiruošusi nutraukti sužadėtuves su 
Deiviu ir pabėgti su juo. Ak, tarp kitko, pasiimk 
savo žiedą. 

— Bet aš niekada... — pradėjo Enė. 

— Kaip laikotės, Ene? — paklausė Spense- 
ris, pertraukdamas ją. 

Staiga prisiminusi, kad reikėtų būti kiek 
kuklesnei, ji timptelėjo antklodę aukščiau. 

— Sveiki. Malonu susipažinti. 

— Ir man. 

Susierzinusi Elison atsiduso. 

— Ar galiu užbaigti ir keliauti? — ji atsi- 
gręžė į Spenserį. — Tai aš pargriuvau ant šali- 
gatvio, ištepiau jus krauju, išliejau vyną ant jū- 
sų. Griūdama pamečiau kontaktinį lęšį, todėl 
buvau ne tik nerangi, bet ir akla, taigi gėriau 
iš dviejų taurių ir panašiai. Tai pas mane jūs 
atėjote šiandien į laboratoriją, ir aš išpurškiau 
ant jūsų kavą. 

— Tu griuvai? Kur? Kada? — painiojosi 
Enė. — Elison, kas čia vyksta? 

— Bandau paaiškinti. Spenseris nori tavęs. 
Jis mano, kad tu nemyli Deivio, nes jis stebėjo 
mane su juo ištisą savaitę, ir, matyt, aš esu pras- 
ta aktorė. 


— Tai ką, aš bučiavau... — atrodė, jog Dei- 
vis galų gale atsigavo. Dabar jis kaltai žvelgė į 
Elison. — Elison, aš, n... n... — išblyškę jo skruos- 

tai pražydo gyvesne spalva. — Ene, aš bučiavau 
ją, bet maniau... 

— Aš suprantu, brangusis, — pasakė Enė, 
plekšnodama jo ranką. — Tai buvo mano idėja. 
Eikš, sėskis. Pasiilgau tavęs. — Ji ištiesė į jį ran- 
kas. Jis prisėdo ant lovos kraštelio, suėmė jos ran- 
kas ir pakėlė prie lūpų. 

— Kaip sakiau, — tęsė Elison garsiai, kad 
girdėtųsi pro judviejų meilų šnabždėjimąsi, S Šį 
vakarą Spenseris nuėjo pas Deivį ir pasakė jam, 
kad tu nori jo taip pat, kaip ir jis tavęs. Deivis 
nusigėrė, manydamas, jog tu metei jį dėl roma- 
no su šiuo donžuanu. Deivis verkdamas atėjo pas 
mane, tiksliau, pas tave, maldaudamas nesu- 
griauti judviejų meilės. Pasirodė įpykęs Spense- 
ris, kam tu lieki su Deiviu. Tu turi pasirinkti vie- 
ną Iš jų. 

Ji giliai įkvėpė. 

— Tai va. Manau, paminėjau visus būtinus 
faktus, kurie puikiai apibūdina esamą padėtį. 
Nuo šios sekundės aš atsiriboju. Palieku jus vi- 
sus tris išsiaiškinti. 

Atmetusi atgal raudonus plaukus, tiesutėle 

vo iš palatos. 


Tačiau ryžtas baigėsi, vos tik sugrįžo į sa- 
vo mažą butelį, pridvisusį ir priplekusį per ke- 
letą dienų, kai niekas jame negyveno. Tik tuo- 
met visa praėjusių įvykių lavina užgriuvo ją 
visu svoriu, Elison krito ant lovos ir davė valią 
ašaroms. 

Ji karčiai verkė keletą minučių, kol išdžiūvo 
ašaros. Pamažu Elison nustojo kūkčioti, nusira- 
mino. 

Kodėl ji verkė? Gal yra nepatenkinta, kad 
viskas pasibaigė? 

Ji atvirto aukštielninka ir ėmė klajoti akimis 
po kambarį. Ji mėgo šį butą, nes jis buvo mažas 
ir jaukus. Keletą dienų praleidus Enės name, jis 
ėmė slėgti ją taip, tarsi kokia besitraukianti, vis 
mažėjanti kalėjimo kamera. 

Jis buvo perdėm švarus. Kiekvienas daiktas 
turėjo savo vietą. Šis butas puikiai atspindėjo Eli- 
son dvasinę būseną. Ant kėdės atlošo čia niekuo- 
met nebuvo paliktas joks vyriškas megztinis, ant 
grindų nesimėtė laikraščio sporto puslapiai. Vir- 
tuvės kriauklėje likdavo tik viena stiklinė, nie- 
kada — dvi. Enės namai atrodė gyvenami. Eli- 
son namai buvo tokie sterilūs, kaip ir jos labora- 
torija arba kaip ir jos gyvenimas. 

— Baik gailėtis savęs, — sumurmėjo ji, iš- 
lipdama iš lovos, ir nuėjo į vonią. Ji pati pasirin- 
ko tokį gyvenimą. Studijuodama Enė lakstė po 
šokius ir vakarėlius, o Elison sėdėjo namie ir mo- 
kėsi. Enė visada susipažindavo su įspūdingais 
vyrais. Elison vengė visuomeninių renginių. Enė 
buvo lygiai tokia pat protinga, kaip ir Elison, tik- 
tai ji panaudodavo tai kitiems interesams. Elison 
pasinėrė į darbą. Ji dažnai piktindavosi, kad Enė 
švaisto savo protines galias. 

Bet ar tikrai švaistė? Enė laiminga. Elison... 
kokia? Nuolanki? Žinoma, į galvą atėjęs Žodis 
"laiminga" nebuvo vaizduojamasis. 

Tik prieš kelias dienas ji buvo visiškai pa- 
tenkinta savo gyvenimu. O dabar jautė nerimą. 
Ko ji nori? 

Išjungusi šviesą, Elison atsigulė į siaurą 
viengulę lovą. Per savaitę ji priprato prie Enės 
karališko dydžio lovos, kuri, be abejo, buvo nu- 
pirkta ir skirta dviem, 0 ne vienam. 

Ji priprato ir prie gražių drabužių, kosmeti- 
kos. Visai smagu jausti ant pečių besiplaikstan- 
čius plaukus, ir odą, dvelkiančią kvepalais. 

Baisu suprasti, kaip jai trūks tų moteriškų 
dalykėlių. Dar baisiau Žinoti, kaip truks vyriš- 
kio draugijos. Jo kvapo. Jo prisilietimo. Jo buči- 
nių. Ašaros vėl ėmė rinktis akyse. 

Jėzau! Ar ji tikrai verkia dėl vyro? To vyro? 

Jis juk bučiavo ir reiškė savo aistrą Enei, o 
ne Elison. Jis net neatpažino jos — moters, kurią 
jo lūpos ir rankos glamonėjo. Jis — donžuanas, 
piniguočius. Šiandien — čia, rytoj — kitur, jo 
mintys ir jausmai sukasi tik apie save patį. Būtų 
geriau iš viso nepasirodęs Atlantoje. Jis ne Enei. 
Ir, žinoma, ne Elison. Tiesiog palaima, kad jai 
daugiau neteks su juo susitikti. 

Tada kodėl ji dar niekad nesijautė tokia vie- 
niša? 


— Nagi, Rasputinai. Tai geras berniukas. 
Gražuolis vaikinas. Žinau, kad nesu tavo meilu- 
tė, bet turėsiu taip daryti. Argi nemalonu? Hm? 

— Atrodo, kad malonu. 

Neištraukdama rankos iš triušio narvo, te- 

bestovėdama persisvėrusi visai nemoteriška po- 
za, Elison pasuko galvą ir išvydo Spenserį, sto- 
vintį per kokį jardą nuo jos. 

— Ką jūs čia veikiate? 

— Kąjūs ten veikiate? — jis linktelėjo į nar- 
vo pusę. 

Ji atitraukė ranką, pliaukštelėjo Rasputinui 
ir uždarė vielines dureles. Ji mūvėjo triušio kai- 
lio pirštinę. Spenseris smalsiai žvelgė į ją. Jo akys 
žiburiavo, o lūpose žaidė šypsenėlė. Ją vedė iš 
kantrybės absoliutus jo ramumas ir pasitikėjimas 
savimi, ypač, kai prisiminė tą pragarišką naktį, 
kai dėl jo ašarojo. 

Ji kilstelėjo smakrą. 

— Šia kailine pirštine trinu jo pilvuką. 

— Yra kokia nors ypatinga priežastis? 

— Man reikia sėklos pavyzdžio. Šitaip jis su- 
sijaudina. 

Žiburiukai jo akyse pasikeitė. 

— Reikia, kad susijaudintų? Patrink ja ma- 
no pilvuką. 

Tas balsas, prakeiktas kimtelėjęs vyriškas 
balsas. Užteko ir tiek, kiek pasakė, kad silpnu- 
mas apimtų visą kūną. Nenorėdama suteikti jam 
jokios galimybės, kuri jį akimirksniu paskatin- 
tų, ji piktai nusitraukė pirštinę ir numetė tolyn. 

— Atleisk, Rasputinai. Grįšiu pas tave vė- 
liau, — sumurmėjo ji, atsitraukdama per būtiną 
atstumą nuo Spenserio. Atsigręžė, kai tarpas jau 
buvo saugus. — Aš jau visko sočiai gavau iš jū- 
sų, Misteri Raftai. 


wo mo 

— Ne, ne viską. Jūs paimsite iš manęs daug 
daugiau. 

Ja plėšė įtūžis ir geismas. Nors ji ir neįsilei- 
do į sąmonę tos užuominos bei jaudinančių žo- 
džių, kūnas jau reagavo. 

— Man bloga nuo jūsų šlykščių užuominų. 
Apsimesdama seserimi, turėjau pakęsti jas, kad 
nuraminčiau Deivį. Tačiau dabar kalbu už save 
ir manau, jog esate bjaurus. 

— Manau, jūs — įspūdinga. 

Krūtinėje jau kilo rauda, todėl turėjo nusi- 
sukti, kad jis nepastebėtų. 

— Prašau nesišaipyti iš manęs. 

Jis visada atrodė jai pasipūtęs savanaudis. Ta- 
čiau specialiai apgalvoto žiaurumo ji nesitikėjo. 

— Šaipausi iš jūsų? — jis greit prisiartino 
prie jos ir uždėjo ant pečių rankas. Tačiau kai pa- 
bandė atsukti į save, Elison jas nupurtė. 

— Garantuoju, jog vakar, kai išėjau iš klini- 
kos, visi linksmai pasijuokėte iš manęs, — ar jo 
pirštai tikrai švelniai glostė jos kaklą, ar ji tik fan- 
tazuoja? 

— Nepamenu, kad būtume linksminęsi. Mes 
su Deiviu užpildėme jūsų istoriją trūkstamais 
faktais. Enė pasibaisėjo tuo, kas atsitiko, ir už- 
jautė jus. Ji bandė skambinti ir atsiprašyti. 

— Aš buvau*nukėlusi ragelį, — ji išsisuko 
iš jo rankų, nuėjo prie lango ir atsukusi nugarą 
ėmė žaisti su užuolaidų virvute. — Nenorėjau 
su niekuo kalbėti, net su Ene. Tikiuosi, jai atsi- 
pirks ta operacija po viso to pragaro, į kurį ma- 
ne įmetė. 

— Ar jos krūtys buvo tokios pat, kaip jūsų? 

Ji šiurkščiai pažvelgė į jį. Ir vėl jis arti. Per 
daug arti. Ir dar Žiūri taip, lyg jau būtų įsitem- 
pęs ją į lovą ir gerai pažintų jos kūną. Ji negalėjo 
neatsakyti į klausimą, kaip negalėjo sustabdyti 
ir širdies dūžių. 

— Identiškos. 

Jo akys nuslydo į jos krūtis ir begėdiškai il- 
gai ten užtruko, paskui vėl grįžo prie veido. 

— Kodėl jai reikėjo dėl to jaudintis? 

Keletą slegiančių akimirkų jie paprasčiausiai 
žvelgė vienas į kitą. 

Elison paskendo jo mėlynose akyse. Jų karš- 
tis sruveno aplink ją, šildydamas kūną. Jai pati- 
ko jo šiurkšti oda ir tankūs antakiai. Patiko net 
raukšlės — jos buvo šiek tiek šviesesnės už įde- 
gusią odą. Taip norėjosi perbraukti pirštais per 
kiekvieną. 

Tačiau ji prabudo iš kvaitulio ir pasitraukė į 
šalį. 

Jis prašneko pirmas. 

— Enė erzino Deivį, kad šis bučiavo jus. Jis 
buvo įsižeidęs, kad turėjo elgtis su jumis kaip su 
savo sužadėtine. Jaučiu, dar ilgai negalės pažiū- 
rėti jums į akis. 

Ji priėjo prie vieno iš aukštesnių stalų, kur 
laukė paruošti mikroskopai, Banseno degikliai ir 
menzūros. Priglaudė akį prie mikroskopo, nors 
puikiai Žinojo, jog ten nėra skaidrės. Akies kraš- 
teliu stebėjo Spenserį, atsisėdusį ant šalia esan- 
čios kėdutės. Kabindamas kulną už apatinės pa- 
kojos, sulenktu keliu stuktelėjo jai į šlaunį. Ji at- 
sitraukė. 

— Ką veikėte visą tą laiką, kol Deivis deja- 
vo, o Enė šaipėsi iš jo? 

— Aš? Pajutau didžiausią palengvėjimą, kad 
dėl geidžiamos moters neteks paaukoti draugys- 
tės su Deiviu. 

Ji sukluso ir pažvelgė į jį — stovėjo pavojin- 
goje zonoje tarp jo plačiai pražergtų šlaunų. 

— Ką pasakėte? Negi nesuprantate? Enė myli 
Deivį. Ji tekės už jo. Ji jus sutiko tik vakar vakare. 

— Aš suprantu. Manau, jūs nesuprantate, — 
jam kažkaip pavyko pastverti jos rankas ir pri- 
sitraukti arčiau. Elison dar nespėjus suvokti, jog 
ją traukia, jų pilvai susitiko viename lygyje. — 
Tavęs, Elison, aš ieškojau visas pastarąsias die- 
nas, ne tavo sesers. Nejaučiu jokio apmaudo dėl 
asmenų susikeitimo, vien džiaugsmą. Tu ir aš da- 
bar laisvai galime tęsti tai, ką pradėjome tą va- 
karą, kai pirmą kartą tave laikiau. 

Ji kiek galėdama atšlijo nuo jo, kiek leido ją 
laikančios rankos, ir žvelgė kaip į nesveiką. 

— Ašjus pervertinau, misteri Raftai. Nejau- 
gi jūs nesusigaudote? Pažiūrėkit į mane. Jūs šo- 
kote su Ene. Bučiavote Ene. Lietėte Ene. Ne ma- 
ne, — ji plačiai išskėtė rankas. — O čia — aš. 

Jo akys sustojo ties jos “arklio uodegėle", už 
ausies užkištu pieštuku, akiniais, kuriuos ji bu- 
vo užsidėjusi, fes akis graužė nuo išdžiūvusių 
ašarų ir prasto miego. Paskiau apžiūrėjo jos cha- 
latą, konservatyvų sijonėlį ir bjaurius batus. 

— Tu žavi. Man labiausiai patinka, kai tu 
spjaudai ugnimi, kaip vakar vakare ant Deivio 
ir manęs. Tikras Žarija, kai prarandi kantrybę. Tu 

buvai žavinga ir seksuali. Norėjau parversti ta- 
ve ant grindų ir paimti ten pat, nesvarbu, buvo 
Deivis ar nebuvo. 

Apstulbusi ji šiaip taip išsinėrė iš jo rankų 
ir ėmė žengti atbula. 

— Jūs atėjote čia vakar, praleidote su mani- 
mi pusę valandos ir neatpažinot moters, kurią 
tik prieš dieną bučiavote. 

— Todėl, kad ne tavęs, Elison, aš ieškojau, — 
pakilęs nuo kėdutės, jis ėjo jos link. — Jeigu bū- 
čiau padaręs štai šitaip, iš karto būčiau atpažinęs. 

Jai dar neteko regėti taip greitai ir, rodos, be 
jokių pastangų judančio vyro. Nespėjus nė apsi- 
dairyti, jo burna jau lietė josios, o rankos stip- 
riai apsivijo. Jis negaišo laiko, nekantriu liežu- 
viu įsakmiai braudamasis pro jos lūpas. Panir- 
dama į jo vyriško žavesio gelmę, ji pakvietė jį 
tylia aimana ir pasiduodančiomis lūpomis. 

Jo liežuvis veržėsi pro saldžias lūpas ban- 
dydamas, ragaudamas, sukdamasis, glostyda- 
mas, tyrinėdamas. Nors rankos suglebo prie šo- 
nų, jos kūnas degė it fakelas. Trokšdamas 
parodyti, kad tikrai jos geidžia, jis ėmė trintis į 
ją šlaunimis. Slapčiausios jos kūno vietelės atsi- 
liepė — sudrėko ir pražydo nuo vyriško organo 
stangrumo. 

Sutramdyti šitokią didelę aistrą — neleng- 
va užduotis, bet ji kovojo su savimi. Dar nebuvo 
suteikusi vyrui progos įskaudinti save. Dar nė 
vienam neteko šitaip prisiartinti. Ji buvo apsi- 
tvėrusi aukšta tvora. Su kiekvienu bučiniu Spen- 
seris gilino plyšelį toje tvoroje ir artėjo prie jos 

sielos. Jeigu tik ji leistųsi, jis tikrai galėtų sudras- 
kyti širdį ir suniokoti gyvenimą. 

Įrėmusi delnus jam į pečius, ji atsiplėšė nuo 
jo. Ji greitai alsavo, tikėdamasi, kad jis supras tai 
kaip jos pyktį, o ne geismą. 

— Jūs pamiršote, kad leidausi bučiuojama 
tik todėl, kad nesukelčiau Deiviui įtarimų. Dau- 
giau man nebereikia nusileisti jūsų nudėvėtam 
glėbiui. 

— Nudėvėtam? 

— Taip, nudėvėtam. Dabar prašau išeiti. Ne- 
žinau, kodėl varginotės čia šiandien ateiti, bet jūs 
nesate daugiau laukiamas. Nebandykite prie ma- 
nes artintis. 

Prikaustęs žvilgsnį, jis nusileido ir atsitrau- 
kė. Ji pirmoji pasidavė ir nusuko akis, o geres- 
nio prisipažinimo melavus ir negalėtų būti. Jis 
žinojo. 

— Tai reiškia, jog tau visai nepatinku? 

— Ne. Tai yra, taip, tiesą sakant. Manjūs ne- 
patinkat. 

— Nė truputėlio? 

Ji net sugriežė dantimis iš pasiutimo, girdė- 
dama tą jo pašaipų ir kandų toną. 

— Ne. 

— Elison, blogiau ir būti negali. 

Ji žvilgtelėjo į jį atsargiai, bet ir smalsiai. 

— Kodėl? 

— Aš atėjau čia kaip savanoris. 

— Savanoris? Kam? 

— Tapti tavo vaiko tėvu. 

— Kokia nuostabi idėja! 

Suglumusi ji dirstelėjo pirmiau į 5penserį, ku- 
ris ką tik pasiūlė tokį protu nesuvokiamą dalyką, 
paskui į daktarą Haideną, išnirusį iš tarpdurio. 
Spenseris vis dar žvelgė į Elison. Pirmasis iš visų 
trijų pajudėjo daktaras Haidenas. Jis ėjo artyn de- 
gančiomis iš susidomėjimo akimis. 

— Tu man ir nesakei, jog atsijoji kandida- 
tus, — linksmai paerzino jis Elison. 

Ji vos prašvokštė: 

— Jokių kandidatų neatsijoju. Neturiu su- 
pratimo, iš kur jis ištraukė tokią absurdišką 
idėją. 

— Ko gero, iš tavęs pačios, — pasakė dakataras 
Haidenas. — Tik prieš kelias dienas tu man apie 
tai kalbėjai. Sveikas, jaunuoli, — tarė, tiesdamas 
ranką Spenseriui. — Derkas Haidenas. 

Spenseris širdingai paspaudė ranką. 

— Spenseris Raftas. Malonu susipažinti, 
daktare Haidenai. 

Elison pykčio saugiklis ką tik vėl perdegė. 

— Gal malonėtumėte jūs, abudu ponai, su- 
sipažinti kur nors kitur. Aš turiu darbo, — ji ap- 
sisuko ir žengė narvelių link. Spenseris nutvėrė 
ją už skverno ir sustabdė. 

— U-ū. Mes čia aptarinėjame mokslinį eks- 
perimentą. Romeo gali palaukti. 

— Rasputinas, — pertraukė ji, nesėkmingai 
pešdama chalatą iš geležinių Spenserio gniauž- 
tų. — Neteko girdėti apie jokį mokslinį eksperi- 
mentą, kuris būtų susijęs su jumis. 

— Aišku, girdėjai, — tęsė Spenseris, nė tru- 
putėlio neabejodamas. — Praeitą vakarą Enė man 
papasakojo apie tai. Ji daug išsamiau apibūdino 
tavo darbą nei jūs su Deiviu per aną vakarienę. Ji 
sakė, kad tu nori nustatyti ryšį tarp paveldimu: 
mo ir intelektualumo. Tu sakei jai, tarp kitko, šią 
savaite, kad radusi tinkamą tėvelį, norėtum nuo 
jo vaikelio, kad galėtum patikrinti savo teorijas. 

Kaip galėjo nekaltai ištarti žodžiai šitaip at- 
simušti rikošetu? 

— Enė po operacijos dar buvo apkvaišusi 
nuo narkotikų, — sušuko ji. — Kai ji paklausė 
apie darbą, juokais pasakiau, jog gaila, kad ne- 
galiu atlikti eksperimento su kūdikiu. Tiek ir te- 
buvo kalbos. Šnekėjau nerimtai. Kas kaltas, kad 
mano žodžiai buvo suprasti paraidžiui. 

— O kodėl ne, jei vyras pats laisva valia siū- 
losi pradėti tokį kūdikį? 

— Taigi, kodėl ne? — pritarė daktaras Hai- 
denas. 

— Kodėl ne? — ji duso. Gal visoje planetoje 
tik ji vienintelė dar sveiko proto? 

— Kartoju, tai — nuostabi mintis, — pasakė 
daktaras Haidenas. — Sakiau, kad tu būsi ideali 
motina. Tereikia atitinkamų tėvo savybių, — 
nepaisydamas baukštaus Elison žvilgsnio jis 


kreipėsi tiesiai į Spenserį: — Prašau neįsižeisti 
dėl mano klausimų. 
— Pirmyn, — nuolankiai sutiko Spenseris, 


vėl klesteldamas ant kėdutės. Jis visai nesivaržė 
ir, sprendžiant iš visko, neišpasakytai savimi 
džiaugėsi. 

— Ar žinote, koks jūsų intelekto koeficientas? 

— Maždaug apie šimtą septyniasdešimt. 

Iš nustebimo daktaro Haideno antakiai išsi- 
lenkė. Nubrukęs nuo viršugalvio akinius į vietą, 
pasmerkė Spenserį nuodugniai apžiūrai. 

— Betgi jūs iš tiesų fiziniu požiūriu esate 
įspūdingas egzempliorius. Ar jūsų abu tėvai 
gyvi? 

— Taip. 

— Sveikata gera? 

— Puiki. 

— Ar turite brolių, seserų? 

— Deja, esu vienintelis vaikas. 

— Tikiuosi, jūsų šeimoje niekas neserga pa- 
veldimomis ligomis? 

— Kiek Žinau, ne. 

— Gražus jaunuolis, — daktaras Haidenas 
atsisuko į Elison, kuri stovėjo sukryžiavusi po 
krūtine rankas ir iš įniršio tapsėjo koja. — Svei- 
kinu. Tu pasirinkai idealų egzempliorių. 

— Aš jo nepasirinkau! Pripažįstu, kad jo 
duomenys įspūdingi, tačiau vargu ar aš norėčiau 

turėti kūdikį su kiekvienu eržilu, kuris turi Phi 
Beta Kappa' raktą. 

Daktaras Haidenas mąsliai pasvėrė jos žodžius 
ir atsisuko į Spenserį. Jo Žvilgsnis parūstėjo. 

— Arjūs — eržilas, ištrūkęs tik pasiganyti? 

— Ne, — Spenseris pakilo nuo kėdutės ir, ne- 
kreipdamas dėmesio į kaltinantį daktaro Haide- 
no žvilgsnį, nuėjęs sustojo priešais Elison. — 
Man labai patinka Elison. Manau, ir aš jai. No- 
riu užmegzti su ja artimesnius santykius. 


— A, tai gerai, puiku, — pasakė daktaras 
Haidenas, švytėdamas ir trindamas rankas. 
— Bet ji užsispyrusi, — tęsė Spenseris. — Ji 


atmeta idėją būti kartu. 

Daktaras Haidenas susiraukė, žvelgdamas į 
savo globotinę. 

— Taip, žinau, kad ji užsispyrusi, — Elison 
taip ir liko paniurusi bei tyli. Bet Spenserio aky- 
se deganti ugnis atgaivino daktaro Haideno vil- 
tis. Jis paplekšnojo Spenseriui per nugarą. — Vi- 
siškai pasitikiu tavo gebėjimais įtikinti ją, mano 
berniuk. Elison, lauksiu reguliarių ataskaitų apie 
projektą. Geros dienos jums, — jis išlėkė, ir tik 
chalatas it burė išsiskleidė paskui. 

Piktos žalios akys susidūrė su triumfuojan- 
čiomis mėlynomis. 

— Turbūt manote, jog esate labai protingas? 

Jis apdovanojo ją kino žvaigždės šypsena: 

— Regis, daktaras Haidenas taip mano. 


' Phi Beta Kappa yra seniausia Amerikos koledžų draugija. 
Gr. Ph. B. K. yra pirmosios jos šūkio raidės — Philosophia biou ky- 
bernetes (Filosofija yra gyvenimo vadovas). Vert. 

— O aš — ne. Mano nuomone, manipuliuo- 
jate kitais, esate arogantiškas ir nepakenčiamas 
tuščiagalvis. 

— Matai? Mes vienas kitą papildome, nes tu 
esi per daug nusižeminusi ir kukli. 


Niršdama ji atsuko nugarą ir apsimetė, jog 
grįžta prie darbo. Jos elgesys jo neatbaidė. Ap- 
kabinęs pečius, jis atgręžė ją į save, ir dabar ji 
buvo užspeista tarp aukšto stalo ir jo tvirto kū- 
no. Nuėmęs nuo nosies akinius, padėjo į šalį. 

— Tai tik patvirtina. 

— Ką? — paklausė jis, traukdamas iš plau- 
kų guminę juostelę. 

— Kad jus traukiau tik tada, kai atrodžiau 
taip, kaip Enė. Kodėl nesiliaujate žaisti to kvailo 
žaidimo? — ji stengėsi kalbėti griežtai, bet bal- 
sas trūkinėjo ir visai užlūžo, kai jo rankos ėmė 
glostyti jai plaukus. Reikėtų nesileisti, trauktis 
nuo jo. Bet ji pasidavė, atsiliepė į kiekvieną jo 
kūno judesį kvapą gniaužiančiu tikslumu. 

— Tai ne Žaidimas, ir iš pradžių būsiu tik 
šiek tiek patvirkęs. 

Nykščiais susiradęs ausis, ėmė glostyti jas. 
Ji sudejavo: 

— Pasitraukite. 

— Nepasitrauksiu, Elison, — sušnabždėjo ir 
pasilenkęs palietė lūpomis jos kaklą. Jie lingavo 
pirmyn ir atgal. — Teisybė, man labiau patinka 
palaidi plaukai, nes tada galiu į juos panardinti 
pirštus. Tu žavingai atrodai su akiniais. Nuimu 
tik tam, kad nesulaužyčiau. 

— Nesulaužytumėt? — ji vos gaudė orą. — 
Ką jūs ketinate daryti? 

— Pabandysiu įrodyti tai, ką tu jau žinai. 

Tada lūpomis susirado jos lūpas. Iš pradžių 
lengvai jas glamonėjo, švelniai lietė, tai atsitrauk- 
damas, tai vėl priglusdamas. Brūkšteldamas lie- 
žuviu, sudrėkindamas jas ir priversdamas pajusti 
alkį. 

— Žiūrėk, aš tau parodysiu, kas tarp mūsų 
vyksta, — pasakė jis tiesiai jos lūpoms. 

Jo liežuvis paniro į burną, rodos, persmelk- 
damas ją kiaurai. Sukiojo galvą tai į vieną, tai į 
kitą pusę, lėtai skanaudamas, tarsi mylėdamasis 
liežuviu — pirmyn ir atgal. 

Prispaustos prie krūtinės jos krūtys apglėbė 
ji. Susiradęs švelnius iškilimus, krumpliais jis 
slydo aukštyn, žemyn. Glamonės nesugėrė nei 
jos chalatas, nei palaidinukė, nei liemenėlė. Pas- 
kui jo ranka nuslydo žemiau juosmens ir spus- 
telėjo Elison prie savęs. Ji pajuto, kaip pakilęs jo 
vyriškas daikčiukas švelniai ėmė trintis į tarpelį 
tarp jos šlaunų. 

Kai jis atsiplėšė nuo lūpų, Elison jau buvo 
įkaitusi ir minkšta kaip vaškas. 

— Mes sukursime nuostabų kūdikį, — su- 
murmėjo jis, nerimstančiu liežuvio galiuku nu- 
rinkdamas nuo jos lūpų bučinio rasą. — Pagal- 
vok apie tai, aš užvažiuosiu tavęs šįvakar aštun- 
tą. Tikiuosi vakarieniaujant sulaukti atsakymo. 

Stiprių rankų paleista Elison vos nesusmu- 
ko kaip skudurinė lėlė. Spenseris jau seniai bu- 
vo išėjęs iš laboratorijos, kai jos širdis pamažu 

ėmė rimti, pasidarė lengviau kvėpuoti, ir ji galė- 
jo suimti save į rankas. 


Kodėl gi ne? Kodėl gi ne? Kodėl gi ne? 

— Kodėl gi ne? — paklausė ji veidrodžio, ka- 
bančio ant spintelės durų. — Milijonas priežas- 
čių, kodėl ne, štai kodėl ne. 

Vienintelei normaliai jos suknelei buvo toli 
iki Enės garderobo, bet turės tikti. 

Su melsva žoržeto suknele, kurios viršutinė 
dalis buvo dailiai suklostyta, ji atrodė kaip sena 
pana. 

— Ir ko čia rūpiniesi, kaip jam atrodysi? 

Na, gerai, rūpiniesi. Bet tik truputėlį. Tu tie- 
siog nenori, kad jis manytų, jog esi beviltiška sen- 
mergė. 

Bet tas kūdikis. Kūdikis? Negi ji iš tiesų galėjo 
svarstyti apie tokią galimybę? Taip, nes jis lauks 
atsakymo, todėl reikėjo prasimanyti daugybę prie- 
žasčių, kodėl tai nediskutuotina. Jis pasiutusiai 
gudrus ir iškalbingas. 

Pirma, tau jis net nepatinka. 

Bet viskam pasibaigus jis nebesimaišys aplin- 
kui. Tu tik pasinaudosi jo... jo... sėkla. (Kokį Se- 
nojo Testamento žodį naudoja mokslininkė!) Va- 
dinasi, tikrai nesvarbu, ar jis patinka ar ne. Rei- 
kia sutikti su daktaru Haidenu, jog norint pradė- 
ti kūdikį, Spenseris Raftas — puikus pasirinkimas. 

Antra, vaikas augs be tėvo. Šiais laikais ir 
sulaukus tiek metų tai ne argumentas. Tūkstan- 
čiai moterų augina vaikus vienos, vieniši vyrai 
— taip pat. 

O kaip tėvai? Jie pastėrs, kad jų išmintingoji 
Elison, kuri nesidomėjo nė viena gyva būtybe už 
laboratorijos sienų, turės nesantuokinį vaiką. Dar 
viena užuomina apie Bibliją. 

Ar turėtų rūpėti, kas ką galvoja, net jei tai 
yra tėvai? Juk taip elgsiesi dėl savęs. Ji nusisuko 
nuo veidrodžio ir apžvelgė tuščią butą. Taip, dėl 
saves. Tai būtų jos kūdikis. Jos vaikas. Jis ją my- 
lėtų ir ji mylėtų jį. 

Priežastis numeris trys... 

Stalčiaus gale ji aptiko šepetėlį blakstienoms. 
Jis buvo išdžiūvęs, bet užlašinusi truputėlį van- 
dens, Elison sugebėjo pasidažyti blakstienų ga- 
liukus. Pirmą kartą įsisegė perlų auskarus, ku- 
riuos mama padovanojo per paskutines Kalėdas. 
Susisuko plaukus į laisvesnį negu įprastai kuo- 
duką. Švelnūs plaukeliai glaudėsi prie kaklo ir 
pleveno palei skruostus. Paskutinį sykį apžiūrė- 
jusi save veidrodyje, galėjo pasididžiuoti pastan- 
gų rezultatais. 

Suskambus durų skambučiui, ji pašoko, o 
delnai iš karto sulipo nuo prakaito. Jos sugalvo- 
tos priežastys, kodėl jie negalėtų pradėti kūdi- 
kio, prarado bet kokią reikšmę. Spenseris tikrai 
sugebės atremti bet kokius jos argumentus. 

— Tegu jį velniai, ką jis su manim daro, — 
bambėjo ji, išjungdama šviesą miegamajame, ir 
nuėjo prie lauko durų. 

Kaiji atidarė duris, keletą ilgų sekundžių ju- 
dėjo tik jo akys. Jos varstė ją, palikdamos karš- 
tas pojūčių juostas driektis nuo galvos iki kojų. 

— Gražiai atrodai, Elison, — įėjęs į kambarį, 

jis paėmė jos ranką ir pakėlė prie lūpų. Priglau- 
dė lūpas prie riešo, ten, kur plazdėjo greitėjantis 
pulsas. 

— Ir tu gražiai, — netvirtai pasakė ji, kai jis 
paleido ranką. Jis vilkėjo dvieilę mėlyną striu- 
kę, plačias austrių spalvos kelnes ir kreminius 
marškinius. Pro atlapą marškinių apykaklę bu- 
vo matyti įdegęs kaklas ir krūtinė, apaugusi tam- 
siais garbanotais plaukais. Striukės viršutinėje 
kišenėlėje kyšojo prašmatni raudono šilko nosi- 
naitė. — Atrodai pasiruošęs pakelti inkarą ir iš- 
plaukti. 

Jo pirštai nuslydo jos skruostu prie kaklo. 

— Dar ne, neišplaukiu. 

Kažkur giliai širdyje ji jautė šokančius dru- 
gelius. Vienas atplazdėjo į gerklę, kai ji bandė 
kalbėti: 

— Ar galime eiti? 

— Noriu apžiūrėti tavo butą. 

— Čia nėra ko žiūrėti, — ji parodė ranka į 
mažą svetainėle ir virtuve už baro. — Štai jis. 

Jis apžiūrėjo, bet nekomentavo. Kai akys grį- 
Žo prie jos, jose nieko negalėjai įskaityti. — Eiki- 
me. Ar vilksiesi apsiaustą? 

— Ne. 

Jie nulipo lauko laiptukais. Ji nervingai krūp- 
telėjo, kai jis uždėjo ranką ant kaklo. Pirštai buvo 
stiprūs, grubūs, tačiau švelnūs jos odai. Atidarė 
jai automobilio dureles. Atsisėdęs pats, delsė pa- 
sukti raktelį. Keletą sekundžių Elison sėdėjo įsi- 
tempusi ir sumedėjusi kaip ta indėnė tabako krau- 
tuvėlėje, paskui pažvelgė į jį. 

— Kas atsitiko? — pasiteiravo ji. 

— Tai aš turėčiau klausti. 

— Nesuprantu, ką turi galvoje. 

— Kaskart kai paliečiu tave, pašoki lyg bijo- 
tum manęs. Mane tai siutina, noriu, kad baigtum 
taip elgtis — čia ir dabar. Nesiruošiu tavęs prie- 
vartauti, Elison, todėl prašau, baik elgtis taip, 
tarsi būtum pirmoji mano auka. 

Jos akys nukrypo kitur. 

— Aš nežinojau, kad taip darau. 

— Darai. Patikėk, kai norėsiu mylėtis su ta- 
vimi, tu pirmoji apie tai sužinosi, — jos akys grį- 
žo prie jo. — Jei būčiau norėjęs pasimylėti prieš 
vakarienę, dabar gulėtume tavo miegamajame. 
Jau būčiau nuvilkes suknelę, kelnaites, liemenė- 
lę ir kojines, ir dabar gulėtum po manimi nuoga. 
Bučiuočiau tave, glostyčiau krūtis ir šlaunis, tu 
apkabintum mane, o aš būčiau pasiruošęs mylė- 
tis. — Jis stabtelėjo, leisdamas jai tai įsivaizduo- 
ti, tačiau ir toliau hipnotizavo žvilgsniu. — Bet 
kol tai įvyks, pasistenk atsipalaiduoti. 

Atsipalaiduoti? Kai jis ką tik išvardijo 
kiekvieną po suknele esantį drabužėlį, tarsi bū- 
tų peršvietęs rentgenu? Kai ką tik kuo smul- 
kiausiai nupasakojo meilės akto preliudiją? 
Nori nenori ji linktelėjo galva, kad tik jis grei- 
čiau užvestų mašiną ir baigtų kiaurai varstyti 
ją akimis. 

Baisiausiai keista, tačiau vos pajudėjus, jis 
ėmė kalbėti apie šį bei tą nereikšminga. Kalbėjo 
apie viską ir apie nieką. Paklausė, ar ji šnekėjosi 
tą dieną su Ene. 

— Taip, grįžusi namo, paskambinau jai. Jau 
buvo namie ir ruošė Deiviui sočią šventine va- 
karienę. Atrodė, kad jaučiasi gerai. 

— Na, ir kvailai ji padarė, — pasakė Spen- 
seris juokdamasis. — Tikiuosi, Deivis patenkin- 
tas. 

— Esu tikra, kad bus, — jie nusišypsojo vie- 
nas kitam, ir Elison suprato, jog ji jau atsipalai- 
davo. 

Einant į restoraną, jis apkabino ją per liemenį 
ir nusišypsojo, kai ji nekrūptelėjo. Per vakarienę 
jis stengėsi, kad ji jaustųsi kuo laisviau. Keletą 
kartų Elison net smagiai nusikvatojo. Kai atnešė 
desertą, jis prašneko apie tai, dėl ko šį vakarą jie 
buvo susitike. 

Gurkštelėjęs kavos, jis atsargiai pastatė puo- 
duką ant lėkštutės. 

— Ar tu apsvarstei mūsų projektą? 

Kad neišmestų šaukštelio, ji įbedė jį į šoko- 
ladinį pudingą. Ką tik jis buvo skanus, riebus ir 
vėsus. Dabar liežuvis skonio nebejautė. 

— Taip. 

= lr? 

— Atsiranda daugybė gana akivaizdžių 
komplikacijų. 

— Pabandysiu išsklaidyti kai kurias abejo- 
nes, — jis pastūmė puoduką su lėkštele į šalį ir, 
sunėręs ant stalo rankas, palinko artyn. — Pir- 
ma, nenoriu, kad rūpintumeisi dėl pinigų. Aš ap- 
rūpinsiu vaiką iki jo gimimo ir vėliau. 

— Aš ir neprašyčiau. 

Jo žvilgsnis atėmė jai žadą. 

— Aha, žinau, kad esi išdidi, užsispyrusi 
raudongalvė. Todėl aš ir atkaklus. Dabar paty- 
lėk ir leisk man baigti. Antra, kaip tu planuoji 
gimdyti? 

Ji negalėjo patikėti, jog iš tiesų apie tai kal- 
ba, bet teko atsakyti. 

— Natūralus gimdymas, jei nėra komplika- 
cijų. 

— Gerai. Noriu dalyvauti. 

Jos akys suapvalėjo. 

— Dalyvauti? — ji nebuvo to numačiusi. Tai 
labai intymu, todėl tinka tik tiems, kuriuos sieja 
karšta meilė. 

— Taip, — šypsantis balti jo dantys subliz- 
go tamsiame veide. — Negi nemanai, kad man 
būtų įdomu matyti gimstant savo kūdikį. 

— Manau, — minutėlę ji svarstė, paskui švel- 
niai tarė: — Spenseri, kodėl... 

— Pakartok. 

— Prašau? 

— Pakartok mano vardą. Tu pirmą kartą jį 
ištarei. 

— Aš tariau jį daug kartų. 

— Ne, kaip Elison, nesakei. 

Jis taip įtemptai Žiūrėjo jai į lūpas, jog ji tu- 
rėjo apsilaižyti, kad jos bent kiek atvėstų. Atro- 
dė, kad jo akys deginte degino jas. 

— Spenseri, man tas reikalas atrodo keistas. 
Kodėl tu to nori? 

— Ar patikėtum, jei pasakyčiau, jog tai bū- 
das laimėti tavo širdį? 

— Ne. 

— Aš taip ir maniau. Tada sakykime, jog no- 
riu paremti mokslą. 

Tardama kitą klausimą, ji negalėjo pakelti į 
ji akių: 

— Ar tu... Ar tu turi... Ar šitas kūdikis tau 
būtų pirmas? 

Jis paėmė jos ranką, suspaudė tarp savųjų ir 
laukė, kol ji pažvelgs į jį. 

— Taip. Pirmas ir vienintelis. Ir norėčiau 
dažnai jį matyti. Noriu dėl to susitarti iš anksto, 
kad ateity neiškiltų problemų dėl to, kad galėčiau 
ji Matyti. 

— Aišku, ne. Visada norėčiau viso ko geriau- 
sio savo kūdikiui. Jis turėtų pažinti savo tėvą, — 
ji tikrai nemanė, jog vyras, mėgstantis tiek daug 
keliauti, maišytųsi po kojomis ir trukdytų auk- 
lėti vaiką. Tas naujas jausmas jam greitai pabos- 
tų. Jei vaikas kada ir matytų jį, tai būtų nedaž- 
nai. Su tokia sąlyga lengva sutikti. 

— Tu kalbi apie kūdikį kaip apie berniuką, — 
pastebėjo ji. — O jeigu bus mergaitė? 

— Nesvarbu. Aš jau įsivaizduoju raudon- 
plaukę dukrytę, — ji jau beveik droviai šypsojo- 
si, bet išgirdusi kitą klausimą sutriko, ir nebeži- 
nojo, ką sakyti. — Ar planuoji maitinti krūtimi? 

Ji niekad nebūtų nė numaniusi, kad tos vie- 
tos, kur pirštai jungiasi su plaštaka, yra tokios 
jautrios. Spenserio nykštys braukė kaip tik per 
tą vietą. Jis kilo ir smigo gilyn į kiekvieną įdubi- 
mą. Pojūčiai užvaldė ją. O gal nuo jo akių, glos- 
tančių krūtis, viduje darėsi taip klampu? O gal 
nuo pasąmonėje gimusio vaizdinio: ji maitina kū- 

dikį, tamsiaplaukį, mėlynakį vaikutį, o Spense- 
ris dievinamai žiūri ir siekia paliesti pirštais pri- 
tvinkusias pieno krūtis, pirštais, kurie net dabar 
sukelia tokius nevaldomus dilgčiojimus slėpinin- 
goje jos kertelėje? 

— Tikrai maitinčiau krūtimi, — pabrėžė ji. 

— Gerai. Pritariu, — jo akys prisimerkė ir 
apsitraukė migla. Veidas pasidarė labai paslap- 
tingas, kokį prieš akimirką įsivaizdavo. Ji prisi- 
pažino sau, kad jis bus antras, kuris ragaus jos 
krūtį, čiulps marmurinį spenelį. — Kada bus ta- 
vo vaisingos dienos? 

Grynai mokslinis ir būtinas klausimas. Bet 
kadangi jis tiesiog lipo ant kulnų jos svajonei, įsi- 
žiebė toks jausmas, kuris prasklendė nuo šlau- 
nų ligi gerklės, pakely užkliudydamas kiekvie- 
ną erogeninį tašką. Ji sumišo ir nunėrė akis. Ji, 
kuri susidurdavo su vaisingumu ir reprodukcija 
kiekvieną dieną, dabar jaučiasi kvailai kaip ko- 
kia Viktorijos laikų panelė. 

— Šios savaitės pabaigoje, — ji kimiai su- 
šnabždėjo. — Bet skubėti nebūtina. 

— Manaatrodo, kuo greičiau, tuo geriau, ar ne? 

— Galbūt. Bet, žinoma, tai galima padaryti 
bet kada, kai turėsiu... eee... jūsų mėginį. 

— Mėginį? 

— Taip. Jis užšąla. 

Jis primerkė vieną akį ir pakreipė galvą į 
šoną. 

— Pala, man atrodo, kažką būsiu praleidęs. 
Kas užšąla? 

Ji dirstelėjo į jį, bet tuoj pat vėl nuleido akis. 

— Na, e... žinai. Sėkla. 

— Užšąla! — jis taip užsikvatojo, jog net lan- 
Kytojai prie gretimų stalelių sužiuro. Elison ner- 
vingai pasimuistė kėdėje. 

— Visi Žiūri, — vos girdimai pasakė ji. 

Jis pasilenkė arčiau, stengdamasis tramdyti 
juoką. 

— Tu kalbi apie dirbtinį apvaisinimą? 

— Taip, ir, prašau, kalbėkite tyliau. 

Bet jis vėl pratrūko juoktis — gardžiai ir ver- 
žliai. Kai pagaliau linksmybė aprimo, jis tyliai ir 
konfidencialiai pasakė: 

— Mis Lemon, supraskite štai ką. Nė viena 
mano kūno kruopelė nebus užšaldoma. Rampes- 
tilckiną gal ir patenkina kailinės pirštinės atlik- 
tas darbas, bet manęs, patikėkite, — ne. 

Ji taip tirštai nuraudo, jog, rodos, net plau- 
kų pašaknės užsiliepsnojo. 

— Triušio vardas — Rasputinas ir, tikiuosi, tu 
turi galvoje ne tą, ką, aš manau, kad galvoji... 

— Patikrinti tavo teoriją. 

Dabar ji palinko į priekį ir sušnypštė: 

— Ar turėjai galvoje kitą apvaisinimo būdą? 

Jis plačiai nusišypsojo. 

— Tradicinį būdą, taip. 

— B... bet aš negaliu to daryti tradiciniu bū- 
du! 

— Jokių problemų. Mes pasirinksim bet ku- 
rią tau patinkančią padėtį. Aš lankstus, pasiruo- 
šęs išbandyti... 

— Ar nebaigsi! Sakau, mes... — ji sumaska- 
tavo ranka tarp jųdviejų, — mes negalime būti 
kartu, visiškai. 

— Kodėl? 

— Todėl, kad vienintelė priežastis, dėl ko 
mes čia diskutuojame, yra tik sukurti kitą žmo- 
gų. Man tereikia mėginio ir tada galėsiu bandyti 
i1mpregnaciją tol, kol pasiseks. 

Jo akys gundančiai nuslydo ja. 

— Tai netrukdo mano metodui. Man visai pa- 
tinka ta mintis, kad reikės daug sykių kartoti, — 
jis sugavo jos ranką, kol ji nespėjo pašokti nuo kė- 
dės. 

— Kodėl taip nustebai? Vakar tau sakiau, ko 
noriu. Atvirai pasakiau, kad noriu tave pasigul- 
dyti į lovą. 

— Tu taip sakei apie Enę. 

— Po perkūnais, aš nebuvau Enės akyse re- 
gėjęs, kai taip sakiau! — jis tikrai įpyko. Jo pirš- 
tai suspaudė jos pirštus, o iš lūpų liko tik siau- 
ras ruoželis. 

— Na, aš nenoriu gultis su tavim į lovą dėl 
jokios priežasties. 

— Melagė. 

— Ne! 

— Taip, tikrai. Ir tu nori to vaiko. 

Jai reikia griebtis kitos taktikos. Šita aiškių 
aiškiausiai neveikė. 

— Ar tau atrodo, kad patikėsiu, jog nori tu- 
rėti kūdikį su moterimi, kuri žnektelėjo nosimi 
ant šaligatvio, praleido visą vakarą aklinėdama, 
nes pametė lęšį, puldinėjo ir grabinėjo... 

— Argi aš neatsekiau iš paskos? O dabar baik 
tas visas kvailystes ir atsakyk: taip ar ne? 

Ji prikando apatinę lūpą. 

— Aš nežinau. Aš įsivaizdavau viską kitaip. 

Man net neatėjo į galvą, kad pulsi taip žemai ir 
reikalausi šito. 

— Tu dar nustebsi sužinojusi, kaip toli galiu 
nueiti, kol gaunu, ko noriu, — pasakė jis, moda- 
mas padavėjui, kad atneštų čekį. — Pamąstyk apie 
tai. Neskubėk. Turi laiko, kol parvešiu tave namo. 

Jie važiavo tylėdami. Tik vieną kartą jis pa- 
kalbino ją. 

— Tu galvoji apie tai? 

— Taip. Būk ramus. 

Prie durų ji giliai įkvėpė ir atsisuko į jį. 

— Gerai, aš noriu to kūdikio. Jis bus reikš- 
mingas darbui ir svarbus mano pačios gyveni- 
me. Kadangi joks kitas vyras, turintis tavo duo- 
menis, nelaukia po langu, be to, pats to nori, aš 
sutinku leisti tau jį pradėti. 

— Pagal mano sąlygas? — jo balsas glamo- 
nėjo ją taip pat, kaip jo lūpos ausies kremzlę. 

Ji nurijo seilę. 

— Taip. Pagal tavo sąlygas. Nors ir koks be- 
širdis šantažuotojas esi. Jis sugavo dantimis au- 
sį ir švelniai pakramsnojo ją, paskui sukikeno: 

— Argi gražu taip kalbėti apie savo kūdikio 
tėvą? 

— Aš paskambinsiu savaitės pabaigoje, kai 
ateis laikas, — be kvapo ištarė ji. Šiltas jo liežu- 
vis žaidė jos kaklu. 

— Jokiu būdu. 

Ji rangėsi iš jo glėbio. 

— Ką reiškia “jokiu būdu"? 

— Mes, žmogiškos būtybės, kuriame kitą 
žmogišką būtybę. Mes ne laboratoriniai gyvūnė- 
liai, laikomi veisti, iki kol ateina tinkamas lai- 

kas, nors aš nieko prieš, jei tu pasiimtum tą kai- 
linę pirštinę. 

— Pasiimčiau ją į kur? 

— Mes važiuosime į Hilton Hedą ir leisime 
laiką jachtoje vieni. 

Ir vėl jis išmušė žemę jai iš po kojų. 

— Bet aš gi negaliu paprasčiausiai susikrauti 
daiktus ir išvažiuoti su tavim. 

— Garantuoju, vienas skambutis daktarui 
Haidenui, ir jis tave išleis. Palik tai man. Iu tik 
pasiruošk rytoj vidurdieniui. Mašina užtruksime 
keletą valandų, 0 pats tinkamiausias laikas at- 
vykti į Hilton Hedą — leidžiantis saulei. 

— Bet... 

— Nesumanyk prisikrauti kokių nors dar 
diagramų, termometrų ar panašių klinikinių in- 
strumentų. Jachtoje atsiribosime nuo pasaulio ir 
darysime viską, kas natūralu, kai atrodys, jog at- 
ėjo tinkamas metas. 

— Kas mokslininkas — aš ar tu? 

— Ir neprisikrauk daugybės drabužių. Tau 
jų nereikės. O dabar pasitreniruokime. 

— Pasitreniruoti? 

Jis suėmė delnais jos veidą ir išbučiavo kiek- 
vieną lopinėlį. Pradėjusios nuo smilkinio, jo lū- 
pos švelniai keliavo kakta. Pabučiavo blakstie- 
nas, paskui kiekvieną skruostikaulį. Net nosiai 
teko greiti, juokingi bučinukai. Pabučiavo smak- 
rą. Ir burną. 

Jis valdingai apžiojo jos lūpas, ir jai net ne- 
toptelėjo į galvą jų nepraverti. Jo liežuvis slydo 
apatine jos lūpa, tirdamas ir skanaudamas. 

— Spenseri, — šūktelėjo ji švelniai. 

— Hm? 

— Man kutena. 

Jo juokas švelniai glostė jos lūpas. 

Jis tyrinėjo glotnų lūpų plotelį iš vidaus. Lie- 
žuviu patikrino tiesių baltų dantų eiles, o pas- 
kui įkišo jį į šilkinę burnos ertmę. 

Rankos stipriai apglėbė ją. Prisispaudė prie 
jos taip, jog, rodos, arčiau jau nebuvo galima. Ji 
nežinojo, kur dėti rankas, todėl pamėgino jas už- 
dėti jam ant pečių. 

— Aš noriu liesti tave šiąnakt, — sušvokštė 
jis, įsprausdamas vieną ranką tarp jų kūnų ir at- 
segdamas jos suknelės sageles. 

Turiu neleisti jam taip elgtis, šaukė protas, bet 
kūnas nenorėjo girdėti. Krūtys iki skausmo lau- 
kė jo prisilietimo. Tai buvo beprotiška, bet ji pa- 
vargo būti protinga. 

Kai visos sagutės jau buvo atsegtos, jis įkišo 
ranką į jos liemenėlę ir apglėbė išbrinkusią krū- 
tį. Ją meiliai suspaudė. 

— O, kaip gera tave jausti, — kalbėjo jis tie- 
siai į lūpas. — Švelnios ir pilnos, nuostabios. 
Kaip noriu tave pamatyti. Bučiuoti čia. 

Jis vėl ėmėsi lūpų, mylėdamas jas liežuviu, 
o nykštys glostė ir glostė spenelį, kol jis pavirto 
kietu aistros karoliuku. Paskui taip pat kankinan- 
čiai mylavo kitą krūtį. 

Viduje vis augo skausmas, kaskart jis darėsi 
vis stipresnis, kol teliko vienintelis jausmas, jog 
netrukus ji numirs didinga mirtimi. Kodėl anks- 
čiau neleido sau šito? Kodėl klaidino save, ma- 
nydama, jog seksas yra tik mechaninis ir fizinis 

veiksmas? Ne tai. Ir siela, ir kūnas šaukė, reika- 
lavo pilnatvės. 

Kai Spenserio ranka nuslinko per apatinuką 
žemyn krūtine, pilvu ir palietė jos trikampio 
smaigalį, ji nesuvaldė šūksnio, ir susigėdusi pri- 
gludo prie jo. 

— Žinau, žinau, — skubiai sušnibždėjo jai į 
ausį, karštai ir aistringai kvėpuodamas. Jis ati- 
traukė ranką ir dabar apglėbė jos smakrą. — Aš 
nebegaliu laukti, geidžiu būti tavyje, tačiau no- 
riu, kad pirmą kartą viskas būtų tobula. 

Pamažujis atsitraukė. Elison skruostai karš- 
čiavo nuojaudulio ir gėdos. Nuo pat pirmos aki- 
mirkos, kai jį pamatė, tas vyras keistai užvaldė 
ją. Ji nebeatpažino savęs. 

Jis susegiojo suknelę, paskui, pakišęs pirštą 
po smakru, pakėlė jos galvą. 

— Ar gerai jautiesi? 

— Manau, taip, — silpnai šypsodamasi at- 
sakė ji. 

— Ar būsi pasiruošusi rytoj važiuoti? 

— Būsiu pasiruošusi. 

Grįžusi namo, ji įjungė miegamajame šviesą 
ir numetusi ant lovos piniginę priėjo prie veid- 
rodžio, kabančio ant spintelės durų. Ilgai žiūrė- 
jo į save. Akys degė ir švietė, žvelgė giedrai ir 
tvirtai, atspindėdamos tiesą, kurios ilgiau ji ne- 
begalėjo paneigti. 

Rytoj ji važiuos su juo. Ne dėl to, jog neuž- 
tenka būti atsargiai ir pradėti romaną. Tai netu- 
rėjo jokio ryšio su mokslu. Ir netgi ne dėl kūdi- 
kio, kuris taptų gyvenimo tikslu. 

Ji mylėjo Spenserį Raftą. 

Nebuvo lengva prisipažinti, jog įsimylėjo jį. 
Kiek moterų susigundė jo žavesiu? Negali būti 
ne abejonės, jog ilgas šleifas sudaužytų širdžių 
driekiasi per visą pasaulį. Elison būtų tik dar vie- 
na grandis visoje grandinėje. 

Žinoma, jis nemyli, o tik geidžia jos. Dėl kaž- 
kokios neaiškios priežasties ji pasirodė jam ver- 
ta dėmesio. Ar tik ne jos paprastumas traukia jį? 
Gal kaip tik ta naujovė ir kaitina jo aistrą? 

Ji vertino tą romaną plačiai atmerktomis aki- 
mis. Neapgaudinėjo savęs dėl akivaizdžios jo 
jausmų prigimties. Jis — nuotykių ieškotojas, 
donžuanas. Greitai išsinešdins iš čia. Jei ji pastos, 
teks su juo periodiškai susitikti, nes jis lankys 
kūdikį. Girnapuse ant jo kaklo ji nesiruošia būti. 
Užtat su ja visuomet bus dalelė jo — kūdikis. 

Jeigu ir nebūtų kūdikio, dar liktų prisimini- 
mai, kurie užpildytų vienatvę, praskaidrintų 
blausias valandas. Tik vienos viso gyvenimo aki- 
mirkos prisiminimų reikėjo Elison Lemon — aki- 

mirkos, kai ji pažino vyro meilę ir švelnumą. Jai 
verkiant to reikėjo. 

Užtat nesvyruodama ir važiuos į Hilton He- 
dą. Jei vėliau teks gailėtis, tada ir gailėsis. 

Anksti iš ryto ją pažadino telefonas. 

— Klausau. | 

— Negaliu patikėti! Tiesiog negaliu patikėti! 

Elison atsisėdo, purtydama galvą, kad išvai- 
kytų miegus. 

— Labas, Ene. Kuo tu negali patikėti? 

— Kad važiuoji su Spenseriu į Hilton Hedą. 

— Ojjis negaišo laiko, girdamasis savo per- 
gale, ar ne? 

— Tik jau nesigink. Jis paskambino Deiviui 
pasakyti, kad šiandien išvažiuoja. Deivis mygo 
ji pasakyti priežastį, ir kai jis pasakė, mes nega- 
lėjome patikėti. 

— Jau sakei. Labai paglostei mano drebančią 
savimeilę, Eni, — didelis čia stebuklas, kad Spen- 
seris pasikvietė ją praleisti keletą dienų savo jach- 
toje? Reikia manyti, jis neišpliurpė apie kūdikį. 

— Tu vėl pradedi, kažin ką išskaitai tarp ei- 
lučių. Nenuostabu, kad Spenseris pasikvietė ta- 
ve, tik negaliu patikėti, kad tu priėmei kvietimą. 

Ji atsiduso, pajutusi palengvėjimą ir dėkingu- 
mą. Jam užteko džentelmeniškumo neišduoti jiems 
pagrindinės priežasties, dėl ko ji sutiko. 

— Manau, bus smagu ištrūkti keletui dienų. 
Nesu buvusi Hilton Hede ir... 

— Elison, visai ne tą noriu išgirsti. Tuoj pat 
klok visas intriguojančias smulkmenas apie sa- 
vo meilės sūkurius. 

— Nėra jokių meilės sūkurių. 

— Pasiklausius Spenserio — yra. Kaijis ga- 
liausiai pasidavė ir pasakė Deiviui, kad važiuoji 
kartu, pradėjo suokti, kokia tu graži, kaipjis vos 
neišvirto iš koto, pirmą kartą tave išvydęs. Ir 
dar, žinok, Žiauriai užpyksiu, jei nepapasakosi 
visko, kas čia įvyko. Praleidau visą įdomumą. 
Na, bet... — ji giliai įkvėpė, — turiu lėkti... 

— Ir aš, Eni. Turiu dar milijoną darbų nu- 
veikti iki pietų. Kiek dabar laiko? O Jėzau, po 
devynių. Iki, Ene. Paskambinsiu... 

— Luktelėk. Palįsk po dušu ir apsirenk. Apie 
dešimtą atvažiuosiu ir eisim apsipirkti. Atakuo- 
sim parduotuves, kai tik atsidarys. 

— Apsipirkti? Kodėl? 

— Drabužiai turi būti tinkami romanui. Ne- 
siginčyk. Iki. 

Kelias kitas valandas ji prisimena kaip išti- 
są lakstymą ir chaosą. Gerdama rytinę kavą su- 
sirašė visus darbus, kuriuos reikėjo atlikti, pa- 
liekant butą ilgesniam laikui. Greitai nusiprau- 
sė po dušu, išsiplovė plaukus ir ėmė naršyti po 
skurdų garderobą, pamišusiai ieškodama ko 
nors, kas tiktų jachtai. Kai paieškos pasirodė be- 
vaisės, ji ėmė galvoti, jog pati apvaizda įkvėpė 
Enei mintį apsipirkti. 

Jos apsilankė brangiausiuose miesto mote- 
riškų drabužių ir reikmenų salonuose. Enė nu- 
varė pardavėjus nuo kojų, kol Elison nusipirko 
tris naujus plačiakelnių komplektus, dvi gražu- 
tes sukneles paplūdimiui, trejus tarsi puta nak- 
tinius marškinius, ketverius naujus maudymosi 
kostiumėlius ir pusę tuzino šortų bei palaidinu- 

kių. Ko Elison nespėjo pati, Enė pasimatavo už 
ją, įvertindama naują savo krūtų dydį. 

Universalinės parduotuvės kosmetikos skyriu- 
je jiedvi stabtelėjo paskubomis pasirinkti kosmeti- 
kos ir taip nustekeno kosmetologe, kad joms išėjus, 
ši išvirto nuo nervinio išsekimo. Buvo nupirkti ir 
kvepalai — lengvi, gaivūs, gėlių aromato, kurie, 
pardavėja prisiekė, buvo “jūsų, brangioji“. 

Grįžusios į Elison butą, Spenserį jos aplenkė 
tik keliomis minutėmis. Skubiai plėšdama kainų 
etiketes, Elison lankstė drabužius ir dėjo į laga- 
miną. Ji apsirengė vienu iš savo naujųjų drabu- 
žių: smėlio spalvos medvilninės plačiakelnes ir 
laisvą palaidinukę, gražiai gulančią ant pečių ir 
perjuostą per juosmenį žaliu tinkliniu dirželiu. 

— Reikia manyti, neimsi tų baisių, senų tė- 
čio marškinių? 

— Ne. Tiktai tuos begėdiškus voratinklius, 
kuriuos vadini negliže. 

— Gerai. Ar įsidėjai visą naująją kosmetiką, 
Elison? 

— Taip. 

— Prisieki? Pabandyk nuvažiuoti į Hilton 
Hedą ir atrodyti kaip senmergė — daugiau neš- 
nekėsiu su tavim. 


— Įsidėjau, įsidėjau ir... o Dieve! — aiktelė- 
jo ji, sukryžiuodama rankas ant krūtinės, kai pa- 
sigirdo durų skambutis. — Jis čia. 


— Eik ir įleisk. Aš uždarysiu lagaminą, — 
pasiūlė Enė. 

Elison stabtelėjo prie durų, kad atgautų kva- 
pa. Tik niekaip nesisekė numaldyti širdies daužy- 
mosi. Stebėtina, kaip tokia pragmatiška moteris 

kaip ji pasidavė romantiškam Enės entuziazmui. 
Ji beveik patikėjo, kad čia arba pabėgimas, arba 
medaus mėnuo. Atvėrus duris, ir Spenseris neiš- 
sklaidė tos nuotaikos. Mėlynos jo akys ėmė nu- 
renginėti naująjį jos drabužį ir visai ją pavergė. 

— Labas. 

— Labas. 

Jis įėjo vidun, bet neryžtingai sustojo, pama- 
tęs pro miegamojo duris ateinančią Enę. Palai- 
dais plaukais, pasidažiusios, apsirengusios nau- 
jais drabužiais, seserys buvo panašios kaip du 
vandens lašai. Spenserio akys keletą kartų pa- 
šaudė nuo vienos prie kitos, tik paskui jis nusi- 
šypsojo, apglėbė Elison ir karštai pabučiavo. 

— Pasiruošusi? — paklausė, pagaliau atsi- 
traukęs nuo jos lūpų. 

Enė įsisprendė į klubus. Išraiška buvo ka- 
ringa. 

— Kaip tau pavyko atskirti mus, kai Deivis 
beviltiškai užkibo ant kabliuko? 

Jie nusikvatojo, nors Elison juokas nuskambėjo 
nedrąsiai, droviai. Jo bučinys surišo jai liežuvį. Ji 
ir nežinojo, kad jis gali būti toks minkštas. 

— Aš pati paskambinau daktarui Haidenui, — 
ji nebuvo tikra, ar nuo to bučinio balsas nepradėjo 
virpėti taip, kaip visas kūnas. 

— Žinau. Jis sakė, kad kalbėjo su tavimi. 

— Tr tu jam skambinai? 

— Turėjau būti garantuotas, kad nesumany- 
si trauktis. 

— Aš nebūčiau jai leidusi, — pasakė Enė. — 
Lagaminai paruošti. — Ji parodė galva miegamo- 
jo pusėn. 

Dar po kelių minučių Enė jau mojo jiems, 
prieš tai paskubomis apkabinusi ir pašnibždėju- 
si Elison į ausį: “Niekada nesakyk "ne". Netru- 
kus Elison sėdėjo automobilyje šalia vyro, kurį 
sutiko tik prieš savaitę, ir važiavo į jo okeanus 
skrodžiančią jachtą, kur jie bus visai vieni, turė- 
dami vienintelį tikslą... mylėtis. 

— Man patinka tavo drabužiai, — pradėjo 
šnekinti jis. 

— Ačiū. 

— Nauji? 

— Taip. 

— Plaukai šiandien atrodo nuostabiai. 

— Ačiū. 

— Ar ne per vėsu nuo kondicionieriaus? 

— Ne. 

— Ar visą tą laiką, kol iškylausime, galiu ti- 
kėtis tik vienskiemenių atsakymų? 

Ji pažvelgė į jį ir akyse pamatė erzinančius 
žiburiukus. 

Droviai kinktelėjusi galvą, ji nusijuokė: 

— Atleisk. 

— Nuostabu. Darome pažangą. Jau du skie- 
menys, — jis ištiesė ranką ir padėjo ją ant jos 
šlaunies. — Ar visą kelią taip ir sėdėsi tolybėje? 

— O kur turiu sėdėti? 

Jis lengvai spustelėjo jos šlaunį ir trupučiuką 
truktelėjo į save, leisdamas suprasti, jog ji Žino ir 
be atsakymo. Ji pasislinko sėdynėje prie pat jo taip, 
kad kairioji jos šlaunis susilietė su jo dešiniąja. Jis 
apglėbė ją per pečius, prakišo ranką pro plačią pa- 
laidinukės iškirptę ir ėmė glostyti petį. 

— Padaryk man paslaugą, — tarė jis. 

— Kokią? 

— Uždėk ranką man ant kojos. 

Ji laukė, kad jis pasakys “pažiūrėk į žemėla- 
pi“, "įjunk radiją“ ar /užrakink dureles". Ji lau- 
kė ko tik nori, tik ne “uždėk ranką man ant ko- 
jos“. Kadangi nesumetė, kaip atsikirsti ar pasi- 
priešinti, teko nusileisti. 

Plačios jo kelnės buvo brangios, bet papras- 
tos, šviesios, pilkšvai mėlynos spalvos plonos 
medžiagos. Jos delnas jautė švelnų audinį, rau- 
menys po juo buvo kieti it geležis. Jai taip knie- 
tėjo sulenkti pirštus ir paglostyti tą stiprų stul- 
pą bei apimti vidinę pusę. Tačiau patogiai įsitai- 
siusi, jos ranka nepajudėjo. 

— Ačiū, — jis suniurnėjo ir, atitraukęs 
žvilgsnį nuo kelio, patrynė nosimi jos ausį. 

Jis pradėjo pasakoti apie vaikystę, tėvus, 
draugystę su Deiviu, mokslus koledže ir sportą. 
Jo balsas ramino, ir ji beveik nebekreipė dėme- 
sio į kietus pirštus, kurie pažaidę ties jos rakti- 
kauliu, ėmė tyrinėti krūtinę. 

Paskui jis pasakė: 

— Ar supranti, ką man reiškia Žinoti, jog ma- 
no piršto galiuką nuo tavo krūties viršūnėlės ski- 
ria tik šeši coliai? 

Jos balsas užstrigo gerklėje. 

— Enė neleido šiandien buti su liemenėle. 

— Nebežinau, ar dėkoti jai už tai, ar keikti. 
Tai kančia. Tobula kančia, bet vis vien kančia. 

Jis patraukė ranką. Dabar Elison visai susi- 
painiojo savo jausmuose. Jai patiko jausti glamo- 
nę, tačiau išsigando, kai kūnas pavirto jutiminiu 
receptoriumi, kuriam to nebepakako. Dar labiau 


135 


baugino tai, kaip iš tiesų reikės sutikti tokias gla- 
mones. Šis meilės nuotykis — laikinas. Šito ji nė 
sekundėlės nepamiršo. 

Jis pakėlė prie lūpų jos ranką, tebegulinčią 
ant šlaunies. Pabučiavo delną, braukdamas lie- 
Žžuviu per jautrią odą, ir ši intymi glamonė aidu 
atsiliepė jos pilvo gilumoje. Paskui jis vėl padė- 
jo jos ranką sau ant šlaunies, tik šįkart aukščiau, 
ir prispaudė savąja. 

Jie važiavo neskubėdami, kur užsimanė su- 
stodami. Vienoje poilsiavietėje jie dalijosi koka- 
kola ir Žemės riešutais iš maišelio, kitoje — le- 
dais. Palaižo ledų kūgelį, pasibučiuoja. Palaižo, 
pasibučiuoja. Kol galop susimaišė seka. Kvato- 
jo, kai prie jos smakro prilipo šokolado gabalė- 
lis ir jis užlipino ant jo popierinę servetėlę. 

Ji pasakojo istorijas apie save ir Enę vaikys- 
tėje ir dažnai abiejų sukeltą sąmyšį. Ji bandė pa- 
aiškinti, koks gilus ir tvirtas ryšys sieja dvynius. 
Prisipažino turinti ir trūkumų. 

— Atrodo, lyg būčiau nepilna, tarsi Enė tu- 
rėtų pagrindinę dalį manes, o aš — niekada jos 
neturėsiu. — Droviai pažvelgusi į jį, paklausė: 
— Tai turbūt kvaila? 

— Ne. Bet, kad turėtum kokių nors trūku- 
mų, nepastebėjau. Tu esi savarankiška moteris, 
ir aš negaliu sugalvoti, ką Enė turi, otu — ne. 

Norėdamas pakelti nuotaiką, jis linksmino 
ją pasakojimais apie Žmones, kuriuos jam teko 
sutikti užsienyje. 

Tačiau kad ir ką jie darė, jis visą laiką ją lie- 
te. Jo rankos nuolat ją vis kaip nors lytėdavo. Eli- 
son neabejojo, jog juos stebintiems Žmonėms jie 

atrodė kaip karštai įsimylėjusi porelė. Nesunku 
suprasti, kodėl Spenseriui sekėsi suvilioti mote- 
ris visame pasaulyje. Jis buvo šios srities eksper- 
tas. Instinktyviai elgėsi su moterimi taip, kaipjai 
to norėjosi. Jo dėka Elison jautėsi seksuali, ke- 
rinti, graži, linksma, žavi, o iš tiesų, būtent ji pa- 
teko į nelaisvę. 

Kuo arčiau buvo vandenynas, tuo žemė da- 
rėsi lygesnė, o drėgmė didesnė. Nuo didžiulių 
ąžuolų šakų driekėsi garbanotos pilkos samanos, 
žydėjo gausybė gėlių, į dangų smigo pušys. Jie 
pervažiavo šiaurinės Džordžijos ir Pietų Karoli- 
nos sieną ir už kelių mylių įsuko į kelią, vedantį 
į salos kurortą. 

Hilton Hedo kūrėjai rūpestingai saugojo, 
kad miestelis nevirstų per daug komerciniu. Lai- 
kantis griežtų reikalavimų, kiekvienas pastatas 
gražiai įsikomponavo į aplinką. Kurortas atrodė 
kaip harmoninga jūros peizažo ir Senųjų Pietų 
kompozicija. Čia ošė pušynai, samanoti ąžuoly- 
nai ir mirtų giraitės. Atskirai vešėjo bukai. 

— Nuostabu, — pasakė susižavėjusi Elison, 
pasitraukusi nuo Spenserio prie keleivio pusėje 


esančio lango. — Nesuprantu, kodėl aš neatva- 
Žiavau čionaianksčiau. Ar tu visada čia švartuoji 
jachtą? 


— Priklauso nuo aplinkybių. Jei verslas at- 
veda į šitą šalies dalį, renkuosi šį uostą. 

— Kokį verslą turi? 

— Prieš išvykdamas ištuštinau šaldytuvą, — 
pasakė jis, įvairuodamas į automobilių stovėji- 
mo aikštelę prie prekybos centro. — Verčiau su- 
stokime apsipirkti. 

Įsižeidusi dėl neatsakyto klausimo, ji užsi- 

spyrusi sėdėjo mašinoje, nors jis, apėjęs aplin- 
kui, atidarė jos dureles. 

— Kodėl tavo verslas tokia paslaptis? Jis ne- 
legalus? 

— Legalus. 

— Tai ką tu tada darai? 

— Dirbu su vienu produktu. 

— Kokiu produktu? 

— Ne tavo reikalas. 

— Ką tu darai su tuo produktu? Gamini jį? 
Pardavinėji? Ką? 

— Aš paimu jį vienoje šalyje ir pervežu į ki- 
tą, — mįslingai atsakė jis. 

Ji išbalo. 

— Kontrabanda? Tu — kontrabandininkas? 

— Ar ketini padėti man nupirkti produktų 
ir užkandžių? — apsimestinai griežtai paklausė 
Spenseris. 

Nors galvoje jau mirgėjo juodojoje rinkoje 
žarstomi deimantai, pardavinėjami narkotikai ir 
branduoliniai ginklai, ji išlipo iš automobilio. 

Kaip žadėta, jie atvažiavo į jachtų įlanką 
kaip tik tuo metu, kai saulė nuo vakarinės salos 
pusės jau grimzdo į Kalibog Saundą. Vaizdas bu- 
vo stulbinantis. Milžiniškas oranžinis kamuolys 
klojo ant vandens auksinį šydą, o dangus žaiža- 
ravo ryškiai raudona ir violetine šviesa. 

— Ar nesakiau, jog saulėlydis kerintis? — 
pašnibždėjo Spenseris į ausį, kai jiedu jau stovė- 
jo ant molo. Jo ranka sviro jai ant peties. 

— Taip, bet jis dar gražesnis, negu maniau. 

Tylūs ir apžavėti, jie gėrėjosi vaizdu, kol sau- 
lė visiškai pasislėpė ir diena užleido vietą sute- 
moms. 

— Eikim, dabar parodysiu Double Dealer. 

— Toks tavo laivo pavadinimas? 

— Ne kitoks. 

— Ar pavadinimas ką nors reiškia? 

— Nieko, ką tu norėtum žinoti. 

— To ir bijojau. 

Jis tik nusijuokė ir priėjęs prie jachtos, šūk- 
telėjo: “Ei, kur tu?" 

Kokių šešiolikos metų vaikinukas iškišo gal- 
vą iš už sėdynės denyje. 

— Sveiki, misteri Raftai. Nemaniau, kad 
šiandien grįšite. 

— Atvažiavau keliomis dienomis anksčiau. 
Ar viskas gerai? — paklausė berniuko, padėda- 
mas Elison užlipti ant jachtos denio. 

— Viskas gerai. Labas, — tarė jis Elison. 

— Sveikas, — santūriai atsakė Elison. Šitas 
vaikinas galėjo suprasti, kodėl ji čia, dėl to jau- 
tėsi baisiai nepatogiai. 

Spenseris pristatė jį kaip narį šeimos, kuriai 
priklausė šalia stovinti jachta. 

— Pasamdžiau Gerį, kad pasaugotų viską, 
kol manes nėra. 

— Atsiskaitysim vėliau, — pasakė vaiki- 
nas. — Iki. 

Jis nušoko nuo denio ant molo ir pasileido 
prie savo šeimos laivo. 

— Padėkok saviškiams, kad leido pasisko- 
linti tave. 

— Gerai. 

Pamojavęs jis dingo, ir tirštėjančioje tamso- 
je jiedu liko vieni. 

— Noriu tau viską aprodyti. 

Tai buvo šešiasdešimt dviejų pėdų ilgio pa- 
togi ir prabangi jachta. Elison visai nenusimanė 
apie laivus, bet atrodė, jog Double Dealer — lyg 
patogūs namai, tik čia jie buvo įrengti kompak- 
tiškai. Deniuose — nė dėmelės. Baltai nudažyti 
paviršiai buvo lygut lygutėliai, medis dailiai nu- 
poliruotas, variniai prietaisai švytėjo. 

Vairinėje galėjai rasti visus reikalingus navi- 
gacinius prietaisus. Kambuzas šiuolaikiškumu ne- 
nusileistų nė vienai virtuvei. Palei tris poilsio kam- 
bario sienas stovėjo balta odinė sofa. Grindų dan- 
ga buvo Viduržiemio jūros mėlio. Čia netrūko nei 
vaizdo, nei garso aparatūros, stovėjo televizorius 
ir gėrimų baras. Vienintelė didelė miegamoji kaju- 
tė buvo apstatyta ekstravagantiškais baldais: bal- 
ta zomša apvilktos kėdės, juodo lako spintelės ir 
platutėlė lova, kuri stovėjo po priekiniais laivo lan- 
gais. Gretimoje patalpoje trūko vonios, tačiau ją 
daugiau negu kompensavo dušas ir kita įranga. 

— Patinka? — paklausė jis prie pat ausies, 
kai ji apžiūrinėjo miegamąjį. Jis priminė rytie- 
tiškus pramogų rūmus. 

— Patinka, — kimiai atsiliepė ji. Paskui, pa- 
jutusi jaudulį, atsisuko į jį, linksmai ir įtemptai 
šypsodamasi. — Labai. 

— Gerai. Įsikurk patogiai. Aš turėsiu keletą 
kartų suvaikščioti iki mašinos. 

— Reikia padėti? 

Jis greit, bet stipriai ją pabučiavo. 

— Ne. Geriau kuo daugiau pailsėk. Jėgų pri- 
reiks. 

Dviprasmiškai įspėjęs ir pliaukštelėjęs jai 
per užpakaliuką, Spenseris išėjo. Pirmiausia jis 

atnešė maišus su produktais, kad greit gendan- 
čius skubiau sudėtų į šaldytuvą. Ji iškrovė juos 
ir sudėjo, o jis nuėjo atnešti lagaminų. 

Padėjęs jos krepšius miegamajame, jis brūkš- 
telėjo lūpomis jai per burną. 

— Dar vienas reisas. 

Ji dėliojosi daiktus į tuščius stalčius, kuriuos 
jis buvo nurodęs, kai jis grįžo nešinas dviem tau- 
rėmis atšaldyto balto vyno. 

— Pamaniau, jog reikėtų pakelti tostą už ge- 
rą pradžią. 

Imdama iš jo vyną, ji nusijuokė: 

— Prisimenu, kaip kėlėme tostą aną kartą. Aš 
vos įžiūrėjau savo taurę. Tavęs visai nemačiau. 

— Kai pirmą kartą mane aiškiai pamatei, ne- 
nusivylei? 

— Nori išpešti komplimentą? 

— Aha. 

Jos šypsena palengva blėso, sutelkus žvilgs- 
nį į bruožus, kuriuos išraižė valandų valandos, 
praleistos vėjyje ir saulėje. Slaptingas akis, nepa- 
liaujamai intriguojančias ją, gaubė nesutramdo- 
mi antakiai ir rėmino juoko bei šypsenų įspausti 
spindulėliai. Tų bruožų atspalvis gniaužė kvapą, 
tačiau labiausiai akį traukė jų gyvybingumas. Jie 
slėpė energingą, veiklią asmenybę. 

Jūrinių brizų šukuoti ir taršyti plaukai atsai- 
niai gaubė gražią galvą. Marškiniai buvo prasegti 
iki vidurio krūtinės. Tankus tamsių garbanotų 
plaukų tinklas dengė įdegusią odą ir raumenų 
vingius. 

— Ne, nenusivyliau, — tyliai prisiekė ji. 

Nuskriejo šypsena, kilstelėjusi jo lūpų kam- 
pučius. Tada susidaužė taure su jos. 

— Už mus. Ir šios kelionės sėkme. 

Ji gurkštelėjo, žvelgdama į jį pro taurės vir- 
šų. Nurijęs tik vieną šalto, gaivaus vyno gurkš- 
nį, jis atėmė iš jos taurę ir padėjo šalia savosios. 

Plaštaka jis apėmė jos kaklą po plaukais. 

— Aš išalkau tavęs per visą dieną, — colis 
po colio jis traukė ją prie savęs. — Ilgiau nebe- 
galiu laukti. 

Jo kaklas palinko, o lūpos susirado jos lū- 
pas, laukiančias bučinio. Nykščiu jis švelniai 
glostė pasmakrę, o liežuvis tingiai tyrinėjo jos 
burną. Magiškai sukūriuodamas, tarpais brau- 
damasis, jis siuntė svaigius impulsus, plintančius 
po visą jos kūną ir išspaudžiančius tylias dejones. 

Sekundėlę liovęsis, jis gurkštelėjo iš jos lū- 
pų. Paskui liežuvis vėl paniro, bet jau su stebi- 
nančiu laukiniu veržlumu. Glėbiančios rankos 
pavirto plienu. Jis spaudė ją prie savęs, derinda- 
mas abu kūnus kaip dėlionės figūrėles, spaus- 
damas savo vyrišką pasididžiavimą į jos mote- 
rišką įlankėle. 

Paskui uždėjo rankas jai ant klubų. Tingūs 
nykščiai suko ratus, tyrinėdami klubų lygumą. 
Nuo šito prisilietimo jos pilvo apačia pasruvo ši- 
luma, kuri liejosi lyg papiltas medus. 

— Spenseri, — tyliai atsiduso ji. 

Po sekundėlės jis nusegė diržą ir pasiguldė 
ją ant lovos. Nusiplėšė marškinius. Prieš akis 
šmėstelėjo didinga jo krūtinė. Jis užgulė ją, 
įspausdamas deginantį bučinį, kuris sugėrė visą 
jos dėmesį. 

Pakišęs ranką po palaidinuke, gundančiai lė- 
tai pirštais nuslinko šonais aukštyn, ten, kur 

prasideda krūties kauburėlis. Jos nugara išsirie- 
tė ir čia pat ji gailiai pašaukė jį vardu. Tik tada 
jo ranka nusileido ant jos. Suko ratus tol, kol pa- 
čiame delno centre pajuto kietėjančią viršūnėlę, 
tada apėmė pirštais tą mažytį pumpurėlį ir pa- 
timpčiojo, dar stipriau sujaudindamas. 

— O Dieve, — suaimanavo Elison, kai šiurkš- 
tūs jo pirštų galiukai nesiliovė jos kurstyti. 

Jis atsisėdo ir, suėmęs palaidinukės kraštą, 
pakėlė jį virš krūtų. Užgniaužęs kvapą jis tik po 
kurio laiko galėjo ištarti: 

— Tu graži. 

Keldamas jos rankas aukštyn, nuvilko palai- 
dinukę ir nerūpestingai švystelėjo ją į šalį. Trokš- 
damas pasigrožėti, jis sugniaužė jos riešus ir lai- 
kė taip suėmęs virš galvos. 

Jos krūtys buvo pilnos ir apvalios, su švel- 
naus rožinio atspalvio karūnėlėmis. Nuo glamo- 
nių tos aureolės paburko. Lipnūs jų viduriukai 
stiebėsi aukštyn, lyg maldaudami jį prisiliesti. 

— Taip seniai norėjau tavęs paragauti. 

Jo galva palinko virš jos. Netikėdama tuo, kas 
vyksta, ji nuleido smakrą ant krūtinės ir, pakėlu- 
si akis, spėjo pamatyti, kaip jo lūpos apgaubia spe- 
nelį. Pirmasis jo liežuvio prisilietimas sukrėtė jos 
kūną tarsi elektros šokas. Garsiai šūktelėjusi, ji at- 
metė galvą ant lovos, stipriai prikąsdama apati- 
nę lūpą, kad nesušuktų vėl: Nuo jo lūpų magijos 
jos šlaunys nerimastingai kilo ir leidosi. 

Vėl pakėlusi galvą, ji stebėjo, kaip jo liežu- 
vis pakaitomis žaidžia aplink įsitempusius spe- 
nelius greitai smigdamas, bejėgiškai sukdama- 

sis, stipriai braukdamas. Kol jie suspindėjo ir su- 
drėko. Paskui, švelniai suspausdamas lūpomis, 
nurinko tą drėgmę. 

— Brangioji, — šnabždėjo jis, kai pamatė ste- 
bintį žvilgsnį. — Tu — nuostabi. — Ir vėl prisis- 
paudė nuoga krūtine. Jo lūpos degino, o liežu- 
vis aistringai siautėjo burnoje. 

Jis nuvirto ant šono, patraukdamas ir ją kar- 
tu, ir įspaudė kelį tarp jos kojų. Ir vėl nevaldo- 
mai bučiavo, kol abu pritrūko kvapo. Nuėmęs jos 
ranką sau nuo peties, priglaudė prie širdies. Del- 
nu ji lietė plaukų šilką ir džiaugėsi, galėdama 
jausti, kaip tvinksi jo širdis. 

— Mano širdis daužosi, — sugergždė jis. — 
Matai, ką su manimi darai šičia? — Paskuijis nu- 
leido jos ranką Žemyn, prie savo kelnių užtrauk- 
tuko. Padaręs iš jos delno lėkštą taurelę, uždėjo 
ant kieto kauburio. — Ir čia. 

Staiga jo venomis tekėjusi aistra virto pani- 
ka. Panika buvo tokia pat galinga, kaip ir pati 
aistra. Tiktai ją nusmelkė šaltis, kuris burnoje įg1- 
jo vario skonį. 

Jis buvo toks didžiulis, toks kietas, toks pa- 
vojingai ir baisiai vyriškas, jog ji staigiai 
atitraukė ranką ir atšoko. Nusiritusi į kitą lovos 
kraštą, atsisėdo ir apglėbė save, veltui stengda- 
masi atgauti pusiausvyrą. Ji pasiėmė numestą 
palaidinę ir užsidengė krūtinę. 

Tamsaus kambario tyloje ilgai girdėjosi tik- 
tai šiurkštus jų kvėpavimas. Nė vienas nesukru- 
tėjo. Elison sėdėjo nukorusi galvą ir stipriai su- 
merkusi akis. 

Pagaliau jis prabilo: 

— Elison, ar gali pasakyti, kas atsitiko? 

Atsitiko, atsitiko, atsitiko — aidėjo jos galvo- 
je. Kaskart kai moteris ištaria ne", manoma, jog 
jai kažkas atsitiko. Na, šiuo atveju, argi ne taip? 

— Aš bandžiau tau pasakyti, kad tokiems 
dalykams netinku, — užsiplieskė ji, vis dar nu- 
sisukusi nuo jo. Jos nugara buvo, nuoga, pažei- 
džiama jo akių, kurios, ji žinojo, narstė ją kiau- 
rai. — Tu negirdėjai. 

— Man pasirodė, jog tu labai tam tinkama, — 
šaltai pastebėjo jis, ir tai ne palengvino, o tik su- 
stiprino kančią. — Gal aš per daug skubėjau? Gal 
įžeidžiau tave? 

— Nenoriu apie tai kalbėti. 

— Po velnių, aš noriu! — suriko jis. 

Ji metė per petį nuodingą žvilgsnį: 

— Jei užgavau tavo savimeilę, atsiprašau. Ne 
dėl tavęs pasitraukiau, dėl savęs. 

— Kodėl dėl savęs? Tu nenorėjai manęs liesti? 

Ji nurijo seilę. 

— Ne. 

Po trumpos tylos jis tarė: 

— Aišku. Gal pasakysi, kodėl? 

— Ne. 

— Aš tau bjaurus? 

Gąsdinantis — taip, atstumiantis — ne. 

— Ne. 

— Aišku, aš labai susijaudinau ir tai buvo 
matyti. Bet negi tai taip šokiravo, kad net nega- 
lėjai paliesti? 

— Šokiravo! — žodis išsprūdo ir nebeat- 
šauksi. 

— Nesuprantu. Tu žinai, ką jaučia lytiškai 
susijaudinęs vyras. 

Kaip kulka ji nulėkė nuo lovos ir atsisuko į jį: 

— Teoriškai Žinau, tik praktiškai — ne. 

Viskas! Pasakyta! Sekundėlę ji matė apstul- 
busį jo veidą, o paskui nusisuko, sukišo rankas į 
palaidinukės rankoves ir įsmuko į ją. 

Ji išgirdo, kaip jis pasivertė lovoje. 

— Tu — nekalta? 

— Nebūtina tarti taip, tarsi tai būtų liga. Ga- 
rantuoju, ji neužkrečiama, — Elison nuėjo prie 
langų ir giliai įkvėpė vėsaus jūros oro, tikėda- 
masi, jog pašviesės galvoje. Ir kodėl ji neliko la- 
boratorijoje, kur viskas buvo paprasta. Ir kodėl 
ji pradėjo tai, apie ką visiškai nenutuokia ir dar 
ištisai apsikvailina. 

Jos akys tebebuvo įsmeigtos į horizontą. Spen- 
seris atsikėlė iš lovos ir priėjęs sustojo netoliese. 
Kai jis uždėjo rankas jai ant pačių, ji numetė jas. 

— Eli, ei, apsieisim be šito. Jau kartą sakiau, 
kad aš tavęs neprievartausiu, — jis kalbėjo ty- 
liai, tarsi tėvas, ramindamas vaiką. Jis atgręžė ją 
į save, tačiau buvo bent tiek kilnus, kad prispau- 
dė jos veidą sau prie kaklo ir nevertė Žiūrėti į 
akis. 

— Atleisk, Elison. Prisiekiu, gailiuosi. Man net 
nešovė į galvą, kad tu gali būti nekalta. Aš visą lai- 
ką maniau, jog tu esi buvusi su vyriškių, — pirštai 
glostė jai plaukus, net pasirodė, jog jis pakštelėjo 
jai į viršugalvį. — Vargšas vaikutis. Aš užpuo- 
liau kaip koks nenaudėlis. Nesistebiu, kad tu 
vengei manęs. Nuo šios akimirkos viskas vyks 
lėtai ir paprastai. Pagal tavo grafiką, gerai? 

Nosimi ji buvo įsikniaubusi į jo gauruotą 
krūtinę. Uodė jo odos kvapą. Lūpos dar tebejuto 
jo skonį. Dabar ją gundė atidus švelnumas, toks 
pat didžiulis kaip ir jo laukinė aistra, kuri vos 
prieš keletą akimirkų ją jaudino. 

Įsidrąsinusi ji pakėlė galvą ir sutiko mėlynų 
akių žvilgsnį. 

— Aš suprasiu, jeigu tu norėsi išsiųsti mane 
atgal į Atlantą. 

Jo akys paklaidžiojo po susitaršiusį raudo- 
nų plaukų vainiką, vaiskias žalias akis ir burną, 
dar papurtusią nuo jo bučinių. 

— Neišdegs, ledi, — sušnibždėjo jis. — Lik- 
si čia su manimi. — Jis taip norėjo ją pabučiuoti, 
tačiau tik giliai atsiduso ir atsitraukė. — Manau, 
šį vakarą nė vienam nebus nuotaikos ką nors ga- 
minti. Gal einam kur nors pavakarieniauti? 

Jo jautrumas jaudino. Pasilikę vieni laive jie 
tik trikdytų vienas kitą. Reikėjo pabūti tarp žmo- 
nių, šviesoje, reikėjo veikti ką nors kita. 

— Būtų puiku. Norėčiau palįsti po dušu ir 
persirengti. 

— Žinoma. Eik į vonią pirma. Palauksiu ant 
denio, kol baigsi. 

Nusipraususi po dušu, ji iš karto įsisupo į 
frotinį chalatą ir nuėjo prie laiptų šūktelti jam. 
Jis atlėkė per dvi pakopas iš karto ir pasilenkė 
tarpdury. 

Pamatęs ją su kelių nesiekiančiu chalatu, su- 
stojo ant apatinio laiptelio. 

— Kol tu prausiesi, aš apsirengsiu, — pasi- 
skubino pasakyti ji. 

— Gerai, — jo balsas skambėjo taip, lyg at- 
bukę ašmenys grandytų pustyklę. 

Ji apsirengė vieną iš savo naujųjų suknelių: 
smulkiais dryžiukais, trumpomis rankovėmis, su 
užkritusiu juosmeniu. Raukta apatinė dalis siekė 
pusę blauzdų. Tokios ryškiai rausvos spalvos dra- 
bužio jai dar nebuvo tekę vilkėti. Enė įtikinėjo, 
jog ji tiks, jeigu priderins tinkamą lūpų ir skruos- 
tų spalvą. Stovėdama prieš veidrodį Elison įsiti- 
kino, jog dėl suknelės spalvos jaudintis neteks. 

Ir Spenseriui neužkliuvo ta spalva, kai po 
penkiolikos minučių užlipo pas ją į denį. Jo plau- 
kai tebebuvo drėgni, nuo jo dvelkė muilu ir ode- 
kolonu. Tačiau jos žvilgsnis buvo neramus, ran- 
kos nenustygo vietoje. 

Galėjai pagalvoti, jog jo akyse įtaisytas koks 
nors radaras, nes iš karto nukrypo ten, kur Eli- 
son ir tikėjosi. 

Suknelės viršus buvo lyg triko, o sijonas pri- 
siūtas prie jo. Ji buvo gerai sumodeliuota ir tu- 
rėjo atrodyti lyg antroji oda. Taip ir atrodė. O čia 
jau ir buvo visa bėda. 

— Enė išėmė visas mano liemenėles. Matyt, 
šį rytą, tada, kai buvau nuėjusi įleisti tavęs. 

Jam prireikė didžiausių pastangų, kad galė- 
tų atitraukti akis nuo jos krūtų ir paimtų už ran- 
kos. Padėdamas jai išlipti ant molo, jis suniurz- 
gėjo: 

— Tikiuosi, šiąnakt nesušalsi. 

— Šalta? 

— Aha. Jeigu tavieji speneliai dar daugiau 
iššoks negu dabar, visi mano geri ketinimai ne- 
skubėti gali nugarmėti į pragarą. 

Vakarieniaujant jis elgėsi kaip tikras džen- 
telmenas, nors Elison buvo aišku, kiek daug jam 
reikėjo pastangų. Ji niekada nebūtų pamaniusi, 
jog toks rafinuotas vyras kaip Spenseris galėtų 
sutrikti, bet jis buvo irzlus ir nervingas, akys daž- 
nai paskęsdavo krūtų vingiuose, veide viešpa- 
tavo skausminga išraiška. Elison jau būtų pra- 
dėjusi gailėti jo, tačiau moteriškas pasididžiavi- 
mas, jog ji yra jo kančios kaltininkė, nugalėjo. 

— Žiūriu, tu nealergiška jūros gėrybėms, — 
pastebėjo jis, kai ji sušveitė sultingų krevečių su 
česnakų padažu lėkštę. 

Ji nusijuokė. 

— Ne. Ypač nemėgstu raudonos mėsos. Da- 
bar įsivaizduoji, kaip jaučiausi aną vakarą, val- 
gydama beveik žalius šonkauliukus. O dar bai- 
siau — žąsų kepenėlių paštetą, — ji nusipurtė. 

— Man dėl to iš karto ir patikai. Visą laiką 
tik plepėjai, kas papuolė, ir atrodei susirūpinusi, 

— per žvakėmis apšviestą stalą jis siektelėjo jos 
rankos. — Vienintelio nesupratau, kodėl tu nė- 
reisi iš kailio, norėdama įtikti sužadėtiniui, ku- 
rio nemyli. Bent jau buvo aišku, kad nemyli Dei- 
vio. 

— Tu turi gerą intuiciją. 

— Ir aš taip manau. Bet jei žinotum, kokią 
intuiciją turėjau dėl tavęs, paraudonuotum. 

Ji paraudo ir nežinodama. 

Susikibę rankomis jie ėjo per Harbor Tauną, 
kuriame gyvenimas, saulei nusileidus, virte vi- 
rė. Restoranai ir pasakiški drabužių salonai at- 
rodė tarsi žavus labirintas. Vaikai ir suaugusieji, 
šeimos ir įsimylėjėlių poros valgė, gėrė, dainavo 
ir šoko. 

Spenseris surado vietelę ant žemos akme- 
ninės sienelės prie molo. Scenoje, po išsikero- 
jusiu Laisvės ąžuolu, aplink kurį buvo išaugęs 
uostas, vyko programa. Jauno dainininko bal- 
sas buvo skambus ir užkrečiantis. Spenseris su 
Elison plojo į taktą muzikai ir kvatojo iš Žino- 
mų pokštų. 

Spenseris sėdėjo labai arti ir Elison skyrė ne 
mažiau dėmesio negu šou. Pasibaigus spektak- 
liui, jie įsimaišė į minią. Saugodamasis, kad spūs- 
tyje nepasimestų su Elison, jis vedė ją priešais 
save, uždėjęs rankas ant liemens. 

Ji jautė stiprius pirštus. Jo delnai visai atiti- 
ko liemens įlinkį. Paplūdimiui skirta suknelė bu- 
vo su gilia iškirpte nugaroje, todėl ji puikiai jau- 
tė plonytį jo marškinių audinį. Vienoje vietoje su- 
sidarė didžiulė spūstis. Elison nugara susilietė 

su Spenserio krūtine, nes viršutinės trys marš- 
kinių sagos buvo prasegtos. 

Laimė, jis nematė jos veido, nes nuo tos ne- 
tikėtos glamonės iš malonumo ji užsimerkė. Jis 
irgi neliko abejingas. Rankos tvirčiau suspaudė 
liemenį, ji pajuto jo lūpas. Jų mintys sutapo: jos 
šlaunys jaukiai prigludo prie jo kelnių užtrauk- 
tuko. 

Netrukus jie liko vieni. Abudu sunkiai kvė- 
pavo, nors ir stengėsi savo jaudulį nuslėpti. 
Double Dealer denyje Elison vėl tapo drovi ir 
baukšti mergaitė. 

— Gal norėtum vyno? — paklausė jis. 

Ji jau buvo išgėrusi dvi taures per vakarie- 
nę, tačiau neapsvaigo. 

— Ne, ašjau savo išgėriau, — atsiprašydama 
šyptelėjo. — Aš niekam tikusi, net išgerti nega- 
liu. 

Jis įsirėmė rankomis į klubus ir piktai tarė: 

— Tu nuolat kukliniesi, — ir apsisukęs nu- 
žingsniavo deniu į pirmagalį, kuris buvo nu- 
kreiptas į vandenyną, paskui grįžo atgal, kur sto- 
vėjo Elison. — Jei nenorėčiau, kad būtum čia, tai 
ir nebūtum, supratai? Ir tai sakau paskutinį kar- 
tą. Baik vaidinti kuklią bei nuolankią ir pasakyk, 
ką dar norėtum šiandien nuveikti. Žiūrėti tele- 
vizorių, klausytis mano įrašų, žaisti kortomis, ar 
dar ką nors? 

Jo pyktis uždegė ją. Kuo jis save laiko, kad 
gali sau leisti rėkti ant jos? 

— Noriu eiti miegoti, — šaltai atsakė ji. — 
Diena buvo ilga. 

Ji taip demonstratyviai apsisuko, jog net 
plonasis sijonas apsivijo aplink jos kojas. Kai 
lipdama žemyn bandė praeiti pro jį, jis stvėrė 
jos ranką ir atgręžė į save. Stipriai prisitraukęs, 
susėmė jos plaukus į gniaužtą ir švelniai atlen- 
kė galvą. 

Tamsiose mėlynose akyse atsispindėjo mė- 
nuo. Veidas buvo apniukęs. Jo lūpomis nuslinko 
lėta, velniška šypsena, tamsiame veide išryškin- 
dama akinamai baltus dantis. 

— Tu moki supykti. [niršti greičiau negu bet 
kuri mano sutikta moteris. Tiesiog įsiplieski kaip 
degtukas. Turbūt čia kalti raudoni plaukai, — 
svarstė jis, pirštais Žaisdamas su tankiomis jos 


garbanomis. — Bet man tai patinka, — tyliai su- 
niurnėjo. — Tavo temperamentas mane veda iš 
proto. 


Alkanos akys klajojo po jos veidą, 
palytėdamos išdidžią smakro liniją, neklusnias 
žalias akis, išsitaršiusius plaukus. Nuslydo že- 
myn pasigrožėti krūtimis, kurios jo tvirtame glė- 
byje veržėsi pro suknelės viršų. 

Visas jo kūnas alsavo aistra. Tačiau jis prisi- 
minė, ką žadėjęs. Šią akimirką ji atrodė taip, jog 
jam būtų tik užtekę lūpomis ją paliesti, ir jau ne- 
begalėtų sustoti, kol nepanirtų į jos gelmes. Bet 
tada ji nustotų juo pasitikėti. Norint laimėti kū- 
ną, pirmiau reikia laimėti dvasią. 

Jis švelniai ją atstūmė. Kažkas šmėstelėjo jos 
akyse. Jam norėjosi patikėti, jog tai — nusivylimas. 

— Jeigu tau ko nors prireiks, bet nerasi, šūk- 
telk man. Aš dar pabūsiu denyje. Labanakt, Elison. 

— Labanakt, — įeidama į kajutę, ji atsigrę- 
žė. Jis stovėjo vietoje ir tebežiūrėjo į ją. Susigė- 
dusi dėl savo elgesio, ji apsilaižė lūpas. — Man 
labai patiko šis vakaras, Spenseri. Ačiū. 

Jis šyptelėjo trumpai ir greitai, lygiai taip pat 
linktelėjo galva. Elison nusileido žemyn į mie- 
gamąjį, kuris buvo gerokai prašmatnesnis, negu 
paprastai būna laive. Nutraukus lovatiesę, ją nu- 
stebino baltos atlaso paklodės. Jos namuose ras- 
tum tik medvilninių. Užsivilko vieną iš pižamų, 
kurias Enė įkalbėjo nusipirkti. Ji buvo dviejų da- 
lių, juodo šilko: marškinėliai gilia V formos iš- 
kirpte ir plonomis petnešėlėmis bei mažutės kel- 
naitės, kurias, ji svarstė, ar iš viso verta mautis. 

Ji niekada neįsivaizdavo, jog šilkas, nuoga oda 
ir glostančios atlaso paklodės gali sužadinti tokius 
pojūčius. Turbūt Rasputinas irgi jausdavo tą patį, 
kai ji artindavosi prie jo su ta kailine pirštine. Tin- 
giai rąžydamasi ji vos nemurkė nuo pojūčių ban- 
gos, apsėmusios kiekvieną jos esybės dalelę. 

Išgirdusi, kad Spenseris eina į vonią, ji at- 
sirito į vieną lovos galą, atgręždama nugarą į 
tą pusę, kur turėjo atsigulti jis, ir apsimetė, kad 
miega. Ji klausėsi, kaip tualete nubėgo vanduo, 
kaip jis prausėsi, ir galiausiai užgesino šviesą 
bei, atidaręs duris, išėjo. Ji gulėjo ramut ramu- 
tėlė. 

Paskui ji girdėjo, kaip šnara jo nusivelkami 
marškiniai, džergžteli atsegamas užtrauktukas, 
bumbteli nuspiriami ant grindų batai. Tik tada ji 
išpūtė akis. O kai kita lovos pusė įlinko nuo jo 
svorio, ji apsivertė ir atsisėdo. 

— Ką čia darai? 

Jo ranka, traukianti ant saves antklodės kraš- 
tą, sustingo. Pro langą tvino mėnesienos sidab- 
ras, apšviesdamas tarsi iš erotinio sapno atkly- 
dusį jo kūną. Ant tamsiai įdegusio kūno bolavo 
baltos labai mažos glaudės, žvilgsnį kaustė di- 
džiulis išryškėjęs vyriškas organas. Čia tankūs 
garbanoti, ten smulkūs šilkiniai plaukai — tik- 
ras jūros bangavimas — atrodė taip seksualiai. 
Moteris galėtų valandų valandas tyrinėti kiek- 
vieną jo kūno plotelį, kiekvieną virpantį plaukelį. 

— Lipu į lovą, — ramiai atsakė jis. 

Toks įvykių posūkis taip sujaukė protą, jog 
ji net pamiršo, kokia gili jos marškinėlių iškirp- 
tė ir kaip netramdomai po švelniu šilku siūbuo- 
ja krūtys. Tik tada, kai primerktos Spenserio akys 
ten nuklydo, ji stvėrė antklodės kampą ir prisi- 
dengė. 

— Tu negali čia miegoti. 

— Žiūrėk, — ilgos kojos palindo po antklo- 
de, galva nusileido ant pagalvės. Spenseris pa- 
tenkintas atsiduso. Sunėręs pirštus, iškėlė juos į 
viršų ir tingiai kaip pantera pasirąžė. Paskui pa- 
sikišo rankas po galva, išrietė virš čiužinio nu- 
garą ir plačiai nusižiovavo. Tik visiškai atsipa- 
laidavęs jis pažvelgė į ją ir, kilstelėjęs antakį, kuo 
nekalčiausiai paklausė: 

— Tu miegosi sėdėdama? 

Jo kūnas judėjo tarsi gerai sutepta mašina. 
Elison lyg kas liežuvį surišo stebint, kaip gracin- 
gai juda jo raumenys, kokios nuostabios spalvos 
jo oda. 

— Aš visai nesiruošiu su tavimi miegoti, — 
ji sviedė nuo savęs antklodę lyg gintųsi nuo kaž- 
kokių viliojančių ar niekingų gniaužtų. Švys- 
telėjusi nuogomis kojomis, atsisėdo ant lovos 
krašto. Kojos jau pasiekė grindis, ir ji kėlėsi 
stotis. 

— Ir dar kaip pasiliksi, — jis norėjo ją su- 
čiupti, bet ranka užkliuvo už kelnaičių gumelės. 
Pirštai sulindo už jos, ir dabar kumštyje gniaužė 
pilną saują juodo šilko. 

Ji apmirė, nes pajudėjus, kelnaitės būtų taip 
ir pasilikusios jo saujoje, o užpakalis... 

— Paleisk, — duso ji. 

Nugriaudėjo juokas. Iš pradžių patyliukais 
gunksėjęs jo krūtinėje, galiausiai sugriaudėjo vi- 
su garsumu. 

— Tik kai pragaras užšals, širdele. Bet gali 
eiti, jei tik nori. Na, judinkis. Leidžiu. 

— Tu bjaurybė! 

— Na, na, neprasivardžiuok, — jis Žaismin- 
gai timptelėjo už gumytės ir ji aiktelėjo. — M, 
labai gražus. Apvalutis, lygutis, minkštutis. Jei 
nenori išgirsti daugiau, guldyk užpakaliuką at- 
galį lovytę. 

Pamažu ji nusileido ant lovos. Jis paleido 
kelnaites, tik ji nespėjo pašokti, nes Spenseris pa- 
čiupo ją per pusiaują ir trūktelėjo į savo lovos 
pusę, kur ji ir pliumptelėjo ant jo. Besigrumiant 
pižamos marškinėliai susisuko, ir ji prigludo 
nuogu pilvuku prie gauruotojo. Uždėjęs ranką 
ant užpakalio, jis neleido jai pakrutėti. Abiem 
rankomis įsirėmus abipus jo pečių, dabar jai te- 

ko žiūrėti į triumfuojantį veidą. — Vaizdelis iš 
čia irgi neblogas, — postringavo jis, begėdiškai 
žiopsodamas į atsidengusias krūtis. 

Ji pasimuistė. 

— Iškrypėlis, seksomanas, tu... 

— Vieną gražią dieną, Raudoniuke, tempe- 
ramentas pridarys tau velniškai daug bėdos, — 
tyliai papriekaištavo jis, caksėdamas liežuviu. 

— Leisk atsikelti. 

Jis nusišypsojo kaip hedonistiškas despotas. 

— Tai aš keliuosi. Ir geriau baik muistytis, 
jeigu nenori atsakyti už pasekmes, — ji iš karto 
aprimo. Ji žvelgė žemyn į jį plačiai atmerktomis 
išsigandusiomis akimis. — Ar dabar jau esi nu- 
siteikusi paklausyti, ką pasakysiu ir ką būčiau 
paaiškinęs, jei nebūtum paleidusi vadžių. 

— Taip, — dusliai atsakė ji. Jis nejuokavo. Į 
pilvą rėmėsi jo vyriškas organas. Jos kūnas irgi 
nebuvo pratęs šitaip gulėti. Du susiglaudę nuogi 
kūnai žmonėms turėtų reikšti absoliutų malonu- 
mą. Jai kilo juokingas noras nuslysti visu kūnu ir 
paliesti jį visur, kur įmanoma. 

— Tada gerai, — jis lėtai atitraukė ranką nuo 
jos užpakalio ir leido jai nusiridenti. Tačiau Spen- 
seris vis vien ją laikė apkabinęs. Dėl visa ko ji 
patraukė kojas, bet jis tik šypsojosi. Abudu kvė- 
pavo nelygiai. Jėigu jis ką ir išmanė apie mote- 
ris, o išmanė daug, tai turėjo matyti, kad ji buvo 
tiek pat susijaudinusi kaip ir jis. 

— Daugiau lovų laive nėra, — pradėjo jis. 

— Tu galėtum miegoti ant kurios nors sofos. 

— Galėčiau, bet nesiruošiu. 

— Tada aš miegosiu. 

— Ne, Elison, — jis palietė delnu jos skruos- 
tą ir tyliai, paslaptingai pasakė: — Argi mes čia 
neatvažiavome atlikti misijos? - 

Ji niekaip negalėjo atitraukti akių nuo jo 
nuogos krūtinės. Lyg ir nenorėdama kukliai vai- 
šinosi tuo vaizdu. 

— Taip. Bet susiklosčius tokioms aplinky- 
bėms, aš atleisiu tave nuo jos. 

— Aš tebenoriu kūdikio. Bet jeigu kalbėsi- 
me apie sėkmę, tėra vienintelis būdas: turime 
įveikti tavo varžymąsi ir baikštumą. 

— Nežinau, ar kada nors pavyks. 

— Palik viską man, — tarė jis, švelniai bu- 
čiuodamas ją į kaktą. Įtampa pamažu atslūgo. Ji 
jau nebenorėjo sprukti. Žinoma, į jį besiremian- 
tys jos krūtų speneliai maloniai vedė iš proto. 
Krūtine jautė, kaip ji kvėpuoja. Tačiau suvaldė 
savo aistrą. 

— Pirmiausia tu turi įprasti gulėti vienoje 
lovoje su vyru, įprasti jausti jo kūną prie savojo. 

Ji nurijo seilę. 

— Manau, taip. 

— Na, štai. Dabar gražiai pabučiuok mane 
nakčiai ir miegokime. 

Ji lengvai pakštelėjo jam į lūpas. 

— Labanakt. 

— Elison, — pašaukė jis, kai ji nusisuko į ki- 
tą pusę. 

— Hm? 

— Tr tu vadini tai bučiniu? Argi aš taip tave 
bučiuoju? 

Ji vėl atsigręžė ir prispaudė įkaitusį skruos- 
tą prie pagalvės. 

— Ne. 

— Pabučiuok taip, kaip aš tave bučiuočiau. 
Ne kartą taip darei. 

— Žinau, bet anais kartais viskas buvo ki- 
taip. 

— Kodėl? 

— Todėl, kad aš tik atsakiau į bučinį, 0 ne 
pati pradėjau. 

— Manai, kad vyrai nenori retsykiais būti 


pamylėti? 

— O jie nori? 

— Aš noriu, — paėmęs jos ranką, priglaudė 
sau prie širdies ir lengvai pakasė. — Elison, pa- 


bučiuok mane. 

Ji pažvelgė jam į veidą. Nors ant akių krito 
šešėliai nuo antakių, jos vis tiek žėrėjo kaip sa- 
fyrai. Jai patiko jo nosies forma ir kaip virpėjo 
nosies sparneliai viršum tos juslingos burnos. 
Kokie tvirti jo žandikauliai ir ryžtingas smakras, 
jau seniai buvo pastebėjusi. Tai rodė, jog jis — 
vyras su charakteriu. Raukšlyčių spindulėliai 
prie jo akių liudijo, jog jam nestinga sąmo- 
jingumo ir Žavesio. 

Ji studijavo jį ilgokai, galvodama apie tai, 
koks mielas jo vėjo nugairintas veidas, kaip ją 
žavi šelmiškai suvelti tamsūs plaukai, ir kaip 
stipriai ji myli šį vyrą, kad ir koks jis yra aro- 
gantiškas ir valdingas. Dabar jau buvo lengva pa- 
silenkti ir prispausti lūpas prie jo burnos. 

Sučiauptomis lūpomis jis gulėjo klusnus ir 

nejudėjo. Iš pradžių ji tik stipriau prispaudė lū- 
pas. Tačiau jo bučiniai buvo kitokie, net ir pir- 
mąjį kartą. 

Ji drąsiai palietė liežuviu jo lūpas ir kuo grei- 
čiau atsitraukė. 

— Taip, Elison, taip, — sudejavo jis, uždė- 
damas vieną ranką jai ant nugaros ir plačiai iš- 
skėsdamas pirštus. 

Kai ji vėl paspaudė liežuviu, jo lūpos prasi- 
vėrė, ir ji pateko į drėgną jo burnos karštį. Susi- 
tikus liežuvių galiukams, ji silpnai sudejavo. Ne- 
bereikėjo nieko mąstyti — ji po truputėlį slinko 
ant jo, aukščiau ir glaudžiau, kol galva visai pa- 
linko virš jo veido. Plaukai apgaubė juos. Lais- 
voji jo ranka paskendo garbanų šilke. 

Pakėlusi abi rankas, ji panardino pirštus į jo 
plaukus ir suėmė galvą, kad pagaliau galėtų nu- 
malšinti savo lūpų alkį. Jos liežuvis sulaukė at- 
sako. 

Jie ir kovėsi vienas su kitu, ir gynėsi. Kas se- 
kundę bučinys darėsi vis aistringesnis, kol abu- 
du nunešė į patį geismo sūkurį. 

Ji apglėbė jo kūną kojomis. Kūnas instinkty- 
viai judėjo, prisiderindamas prie jo liežuvio nė- 
rimo gilyn. 

Nirtus keiksmas sudrebino sienas. Spense- 
ris nustūmė ją ir atsisėdo, apimtas lygiai tokios 
pačios panikos kaip ir ji, jam lipant į lovą. Su- 
lenkes kelius, atsirėmė alkūnėmis ir susiėmė už 
galvos. Krūtinė kilnojosi lyg dumplės, sunkiai 
varinėdamos orą. 

Elison susigūžė tarp pagalvių. Ji kvėpavo ne 

ką lengviau. Kiek laiko jie bučiavosi? Kelias mi- 
nutes? Valandas? Nei laikas, nei erdvė nebetu- 
rėjo reikšmės, svarbus buvo tik jo burnos sko- 
nis, jo rankų lytėjimas, šilta, ją traukianti vyriš- 
ko kūno jėga. Buvo paliesta jautriausia styga. Ji 
ką tik vos neprarado savikontrolės. 

Pagaliau Spenseris atsiduso ir nuvirto aukš- 
tielninkas. Švelniai pažvelgęs į ją, užkišo garba- 
nėlę už ausies. 

— Ar aš ką nors blogai padariau? 

Jis liūdnai šyptelėjo. 

— Tu padarei tobulai. Per daug tobulai. Su- 
pranti? 

Tai suvokusi ji greitai pasislinko arčiau jo, 
tačiau stengėsi išlaikyti atstumą. 

— Taip, atrodo. 

Pakėlęs jos ranką nuo antklodės, karštai pa- 
bučiavo. 

— Labanakt, mieloji. 

— Labanakt. 

Jis pasitraukė prie pat lovos krašto ir nusi- 
suko nuojos. Jie nebekalbėjo ir nejudėjo, nors Eli- 
son labai abejojo, ar Spenseris užmigo greičiau 
nei ji. 


Ji prabudo'nuo švelnaus laivo siūbavimo ir 
galingo variklio vibracijos. Praplėšusi akis, pa- 
sivertė ant šono. Lovoje gulėjo viena. Saulė bu- 
vo vos patekėjusi. 

Išlipusi iš lovos, ji nutapsėjo prie langų: to- 
lumoje matėsi tirpstanti kranto linija. Ji užsime- 

tė chalatą, trumpam nubėgo į vonią ir užlipo į 
denį. Spenseris stovėjo prie vairo ir žvelgė į van- 
denyną, į kurį buvo nukreiptas pirmagalis. Jis 
buvo nusisukęs, todėl ji nutarė jam netrukdyti. 

Pagauta įkvėpimo, pasuko į mažytę virtuvė- 
lę. Kavinukas jau buvo paruoštas. Kava pasiro- 
dė per stipri, tačiau žiūpsnis vakar pirktos grie- 
tinėlės pataisė padėtį. Nebuvo jokių pėdsakų, 
kad būtų valgyti pusryčiai. Ji žinojo, ko imtis. 

Kol kumpis kepė, ji nulėkė į miegamąjį ir ap- 
sirengė šortais bei palaidinuke. Suėmusi plaukus 
į uodegėlę, perrišo ryškiu šalikėliu. Basomis nu- 
dūmė į virtuvėlę ir vos suspėjo išgelbėti kumpį 
— dar kiek ir jis būtų sudegęs. 

Po penkiolikos minučių ji užėjo į vairinę. 

— Ar šio laivo kapitonas jau valgė pusryčius? 

Spenseris atsisuko, ir nuo to, kaip nušvito 
ją pamačiusios akys, Elison širdis suspurdėjo. 

— Ne, vaikine. 

— O arjis norėtų? 

Užuot atsakęs, jis išjungė variklį ir nusekė 
jai iš paskos į virtuvę. Stalas buvo padengtas ir 
nuklotas lėkštelėmis su puria plakta kiaušinie- 
ne, traškiu kumpiu, kepintomis angliškomis ban- 
delėmis, uogienėmis ir drebučiais bei supjausty- 
tu sultingu melionu. 

— Čia man? 

— Ar jūs kapitonas? 

— Taip, taip. 

— Tada jums. 

Kapitonas pasodino savo pirmąjį padėjėją į 
kėdę ir tik tada energingai kibo į pusryčius. 

— Nuostabu. Tikrai. Kodėl nesakei, kad mo- 
ki gaminti valgį? 

— Tu neklausei. 

— Man buvo nesvarbu. 

— Tu taip pat neklausei, ar aš moku mylėtis. 

Jis pakėlė galvą, nurijo kąsnį ir tik tada at- 
sakė: 

— Man buvo nesvarbu, — jis pasiekė per sta- 
lą jos ranką. — Tiesą sakant, aš džiaugiuosi, kad 
tu dar nepriklausei jokiam kitam vyrui. Man gar- 
bė būti pirmam. 

Ore pleveno jaudulys. Juk tuo jis pripažino, 
kad jos nerangumas ir patirties stoka jam mieli. Dar 
viena priežastis jį įsimylėti. Tos priežastys veržėsi 
į paviršių neregėtu greičiu ir jau kėlė nerimą. 

— Kur mes plaukiame? — paklausė ji. Tiesą 
pasakius, jai nusispjauti, svarbu, kad ji gali būti 
su juo. 

— Tiesiog paplaukiosime keletą valandų. 
Norėjau pademonstruoti savo navigacinius su- 
gebėjimus. 

— O aš galiu pavairuoti? 

— Vesti ją, — pataisė jis. 

— Vesti ją. Ar galiu? 

— Pirmiausia turi išplauti indus. 

— Gerai, — tarė ji keldamasi nunešti indus į 
kriaukle. — Tačiau tu turi pakloti lovą. 

— Tai — maištas. 

— Tai — teisinga. 

— Sutarta, — nusileido jis. Pliaukštelėjimą 
per užpakaliuką galėjai laikyti antspaudo uždė- 
jimu. 

Kažkur toli plaukė dar keletas laivų. Jis pri- 
vertė ją vairuoti, sėdint jam ant kelių. Ją svaigino 
jausmas, kad gali vesti tokį didelį laivą, bet to ne- 
galėjai lyginti su virpuliukais, sklindančiais nuo 
rankų ant jos nuogų klubų ir krimsnojamo peties. 

— Tik neįlėk į ką nors didesnio už mus, — 
perspėjo jis. 

— Aš juk neįpratusi, — ji pati nežinojo, ar 
kalba apie jo glamones ar laivo vedimą. — Ge- 
riau tu padėk man. 

Jis apkabino ją iš užpakalio, sunėrė pirštus 
ant pilvo ir atrėmė smakrą į petį. 

— Tau puikiai sekasi. Tik neskubėk, gra- 
žiai, — šnabždėjo jis, o nykščiais jau siekė krū- 
tų. Paslinko dar aukščiau. Glamonėjo dar drą- 
siau. — Ji reaguos į menkiausią prisilietimą. — 
Nykščiais palietęs krūtų keteras, jis įtikino, kad 
buvo teisus. 

— Tu kalbi apie laivą? — vienu kvėptelėji- 
mu pasitikslino Elison. 

— Žinoma, — patikino ją, tačiau jo rankos 
nuslydo į neutralesnę teritoriją liemens link. 

Kai ji pakankamai pasitreniravo valdyti lai- 
vą, jis išjungė variklį. 

— Jūra rami, diena puiki. Gal išmeskim in- 
karą ir likusią dienos dalį patinginiaukime? 

— Skamba nuostabiai, — ji pirmą kartą bu- 
vojūriniame laive, tačiau Atlanto platybės jos ne- 
baugino. Double Dealer ji jautėsi visiškai saugi, 
tik nesuprato, iš kur ta drąsa. Matyt, ją užaugi- 
no meilė, kurios mažytė srovelė ištryško joje ne- 
išsenkančiu šaltiniu. 

Ji įsmuko į vieną iš naujųjų bikinį, o Spen- 
seris paruošė padėklą šaltų užkandžių: sūrio, 
prancūziškos duonos, pjaustyto meliono, šviežių 
braškių ir sausainių. Jis atnešė į denį ledainę su 
svaigiaisiais gėrimais ir alumi, kad nereikėtų 
dažnai lakstyti į apačią. 

Pamatęs denyje Elison, išsitiesusią ant vie- 
no iš gilių krėslų ir besitepančią kremu nuo sau- 
lės jis vos nepaleido sau ant didžiojo kojos pirš- 
to sunkaus stalelio. Bronzinės spalvos bikinis 
vargu ar atliko savo paskirtį. Tai viso labo tebu- 
vo vos keturios audeklo skiautelės, kurias kartu 
laikė keli raišteliai. 

Kaiji, pakėlusi akis į Spenserį, pagavo jo go- 
dų žvilgsnį, netgi didžiuliai akiniai nuo saulės 
negalėjo paslėpti, kad ji drovisi. 

— Enė privertė jį nusipirkti. 

— Primink, kad nepamirščiau jai padėko- 
ti, — sunkiai ištarė jis, Žiopsodamas į trikam- 
pėlius, kuriems nesisekė sutalpinti krūtų. Pas- 
kiau jo akis prikaustė viliojantis trikampis tarp 
jos šlaunų. 

— Spenseri, baik! — šūktelėjo ji, sukryžiuo- 
dama rankas ant krūtinės. — Aš eisiu persireng- 
ti, jei nebaigsi Žiūrėti į mane taip, lyg norėtum 
suvalgyti. Man labai nesmagu. 

Jis pakilnojo antakius a la Groucho ir sumo- 
savo nesamu cigaru. 

— Jei tau nesmagu... 

— Prašau, paduok man šalto gėrimo, — per- 
dėtai mandagiai paprašė ji. 

Juokdamasis jis atidengė ledainę ir, pasirau- 
sęs joje, ištraukė skardinėlę. Atlupęs dangtelį, iš- 
tiesė jai, bet taip, kad ji nepasiektų. Jai teko pa- 
silenkti ir pasiimti, ir tuokart iš mažyčių bikinio 
trikampėlių išsiveržė krūtys. 

— Ačiū, — atšiauriai tarė ji, griebdama skar- 
dinėlę iš jo rankos. 

— Ačiū tau. 

Kiek kukliau atsilošdama, ji šovė jam nuo- 
dingą žvilgsnį. Tačiau jis ėmė nertis iš marški- 
nių ir jos išdidumas peraugo į susižavėjimą. Ji 
jau beveik priprato matyti nuogas jo kojas... Vi- 
są rytą jis vaikštinėjo su glaudėmis, ant kurių 
plevėsavo užleisti marškiniai. Tačiau dabar, kai 
liko tik su tomis ypač aptemptomis mėlynomis 
glaudėmis, jai užgniaužė kvapą. Kaip ji visada 
ir įsivaizdavo, jis buvo išvaizdus, saikingai rau- 
meningas. Ji troško paglostyti glotnia oda pa- 
dengtus, tarsi išskaptuotus jo rankų raumenis. 

Krūtinė buvo plati, plaukų kilimėlyje pūp- 
sojo tamsūs speneliai. Pilvas atrodė kietas ir rau- 
meningas. Jis pasibaigė kartu su siaurais klubais. 
Standūs sėdmenys, tvirtos šlaunys ir bėgiko 
blauzdos užbaigė jo paveikslą. 

— Nori priešpiečių? — paklausė jis, nuvirs- 
damas ant šalia jos stovinčios poilsio kėdės. 

Norėdama ne vien vėpsoti ir varvinti seiles, 
ji tarė: 

— Aišku. Viskas atrodo taip skanu. 

Valgydama ji klausinėjo apie jo keliones 
laivu. 

— Ar niekada nepasijusdavai vienišas? 


165 


— Pasijusdavau, — jis baigė valgyti ir da- 
bar vangiai vedžiojo pirštu po jos ranką, gulin- 
čią ant kėdės. — Sakiau tau, jog atsibodo laksty- 
ti po visą pasaulį. 

Atrodė, kad jis taip pat tingiai glosto ir pil- 
vą, nes būtent ten ją kuteno nematomos plunks- 
nelės. 

— Ar tau kada nors, būnant vidury vande- 
nyno, teko patirti baimę? Pavyzdžiui, per audrą. 

— Keletą sykių. Aš labai atsargus ir sten- 
giuosi blogu oru neplaukioti. Mano verslas nėra 
toks, kad, esant reikalui, negalėčiau atidėti susi- 
tikimų. 

— Kokių susitikimų? 

— Tavo gražios krūtys. 

— Tu keiti temą. 

— Aha. Tu keiti temą. Jau daugelį dienų ma- 
no mintys sukasi apie tavo krūtis. 

Elison buvo tokia atsipalaidavusi ir laimin- 
ga, kad net nenorėjo protestuoti. Ji nusižiovavo 
ir stipriai pasirąžė. 

— Prisivalgiau ir apsnūdau. Gal aš apsiver- 
siu ir pasnausiu. Ką tu veiksi? 

— Gulėsiu sau ir Žiūrėsiu, kaip tu snaudi. 

Ji atsigulė kniūbsčia ir padėjo skruostą ant 
sulenktų rankų. 

— Mm, kokia gera saulė ir... ką ten darai? 

— Atrišinėju tavo liemenėlę. 

— Žinau. Kodėl? 

— Kad neliktų negražių žymių. Juk negalim 
to leisti, ar ne? Kad kas nors negražiai atrodytų 
ant šitos nugaros, — jis pabučiavo jai į petį. — 

Tarp kitko, turiu patepti tau nugarą kremu, ki- 
taip tu per daug įdegsi. Dabar nurimk ir miegok. 

— Taip taip, kapitone, — pasakė ji Žiovau- 
dama. Rankos, tepančios ją kremu, buvo nuosta- 
bios. Jis tiksliai žinojo, kurias vietas liesti ir kiek 
spausti. Visas kūnas alpėjo iš malonumo, kai jo 
nykštys čia praslinkdavo įdubimu, čia lėtai su- 
kdavo ratus. Kai jo pirštai ėmė judėti per stubu- 
rą, ji užsnūdo. 


Spenseris atsigulė aukštielninkas ir ėmė ap- 
žiūrinėti šalia gulinčią moterį. Apšviesti ryškios 
saulės jos plaukai atrodė nuostabiai. Jie buvo su- 
kelti ant viršugalvio, tačiau susukti ne į oficialų 
kuodelį, kokį ji susisukdavo eidama į laborato- 
riją, bet į laisvą kuodą, nuo kurio pavienės sruo- 
gelės droviai driekėsi ant kaklo ir pečių. Jam re- 
gėjosi, jog tokios permainos yra reikšmingos. Tai 
rodė, kad ji po truputį atsipalaiduoja, nebėra to- 
kia susikausčiusi. Tai jam teikė vilčių. 

Jos odos spalva priminė prinokusius abriko- 
sus, ištepta kremu buvo tokia pat lygi ir švelni. 
Jis įsivaizdavo, kaip rankomis ją tyrinėja, kaip 
lūpomis susiranda aromatingas vieteles. 

Žiūrint iš šono, jos kūnas atrodė lieknas. Ties 
juosmeniu jis gražiai įlinkęs, ties klubais paki- 
lęs. Tarp jų esančiame slėnyje susimetė grupelė 
persiko spalvos pūkučių. Jie supo dvi vienodas 
duobutes. Ilgos ir lieknos šlaunys, švelnios 
blauzdos, kurios, jis prisiminė, puikiausiai tel- 
pa jo delnuose. Jis geidė prispausti lūpas prie jos 

pėdos įlinkio ir išbučiuoti visus iki vieno piršte- 
lius. 

Širdį apėmė keistas, nuostabus jausmas. 
Taip, jis norėjo jos grynai fiziškai. Bet jis norėjo 
jos ir kitaip. Jam reikėjo jos dvasios, to staigaus 
ir pašėlusio temperamento, jos proto, nesaugu- 
mo, nekaltumo. Jis troško išmokyti ją mylėtis bei 
iš jos išmokti visų tų paslaptingų dalykų, kurie 
ją darė unikalią. 

Ar tik nebus jos įsimylėjęs? 

Visko galėjo būti. Bėgant laikui, jis suprato, 
jog mMylėjimasis su ja reikš pradžią, o ne pabai- 
gą. Ar tai yra meilė? Ar tai būties esmė, tos bū- 
ties, kurios jis nepažino per visą gyvenimą nuo 
pat vaikystės iki dabar? Skausmas jį užvaldė ir 
nebepaleido. Tegul jį velniai, jis ir nenori, kad 
paleistų. 

Po jos pakelta ranka matėsi krūties išlinki- 
mas. Jis troško paliesti ją, pakišti po ja ranką ir 
laikyti delne. Norėjo, kad ta viršūnėlė vėl sustan- 
dėtų tarp jo glamonėjančių pirštų, bučiuoti ją, 
čiulpti, klausytis tylių aistros garsų, kurie gur- 
gena jos gerklėje, kai jo liežuvis liečia ją. 

Dieve! Jis miršta. Keldamasis beveik juto 
skausmą, tačiau vis vien atsistojo. Sandėliuke su- 
siradęs kopėtėles, užkabino jas ant jachtos borto 
ir pritvirtino. Paškiau dar sykį Žvilgtelėjęs į mo- 
terį, kuri dabar užvaldė jo mintis ir vadovavo kū- 
nui, nėrė už borto. 

Vėliau ji negalėjo pasakyti, nei kas ją paža- 
dino, nei kodėl atsibudusi pajuto, jog širdis pla- 
ka kažkur gerklėje, o kraujas verda. Ji staigiai at- 
sisėdo. Net nepastebėjo, kad liemenėlė nuslydo 
ant denio. 

Spenserio nebuvo šalia. 

— Spenseri? — ji sumirksėjo akinančioje 
saulės šviesoje. Atsistojusi du kartus apsisuko 
ratu, akimis ieškodama jo po visą jachtą. — 
Spenseri? — pašaukė dar garsiau. 

Šaukdama jo vardą, apimta panikos, ji nu- 
bėgo prie borto. Kurjis? Apieškojo vairinę ir vir- 
tuvę, darbo kambarį ir miegamąjį. Laive jo ne- 
buvo! 


— Spenseri! — suriko ji lėkdama į viršų ir 
lyg paklaikusi sukiodama galvą į visas puses. — 
Spenseri! 


— Aš čia, Elison. 
Širdis dunksėjo, bet jo balsą išgirdo per 
tvinksėjimą ausyse. 

— Spenseris, — ramiau sušnibždėjo ji, o 
paskui vėl suriko: — Kur tu? 

— Už dešiniojo borto. Ar kas atsitiko? — ji 
nulėkė prie dešiniojo borto, bet jo nepamatė. Jis 
vėl pakartojo jos vardą, tik šį kartą balsas buvo 
susirūpinęs. 

— Elison, ar tau viskas gerai? 

Ji ėjo sklindančio garso link ir tik tuomet pa- 
stebėjo ant laivo borto užkabintas kopėtėles. Pri- 
bėgusi prie turėklų, pažvelgė žemyn ir pamatė 
ji visą šlapią lipantį laiptukais. 

— Tu maudeisi! — susijaudinusi šaukė ji. — 
Maudeisi? 

— O ką tu manei? Ar kas blogai? 

Dabar jis jau permetė koją per turėklą ir at- 
sistojo ant denio. 

— Blogai? Mirtinai mane išgąsdinai. Aš at- 
sibudau ir nežinojau, kur tu. Buvau visai viena 
čia, vidury Atlanto vandenyno, o aš nemoku vai- 
ruoti to prakeikto laivo, nemoku net jo užvesti. 
Dėl Dievo meilės, tame vandenyne pilna ryklių 
ir dar Dievas žino, ko... Ir... 

Veidas susiraukė, ir ji pravirko. Vėsios šla- 
pios jo rankos apkabino ją ir prisitraukė. Jis ap- 
glėbė jos galvą ir priglaudė veidu sau prie kak- 
lo. Ji apsivijo rankomis jo juosmenį. 

— Atleisk, Kad išgąsdinau. Aš visą laiką taip 
plaukioju. Nė nepagalvojau apie tai pasakyti. Aš 
buvau tik per dvidešimt pėdų nuo laivo. Ar da- 
bar jau geriau? 

Jis švelniai pakėlė jos galvą. Nuo plaukų 
vanduo lyg lietus užtiško jai ant veido. 

— Jaučiuosi kaip idiotė. Nežinau, kodėl puo- 
liau į paniką. Aš taip sutrikau ir... — akimirką ją 
nustebino meilus įtemptas žvilgsnis ir rimtas vei- 
das, — susijaudinau, kad tavęs nebuvo šalia, — 
užbaigė ji pašnibždomis. 

Vienu metu jie susigriebė, jog abudu stovi 
apsikabinę, nuogos krūtinės susiglaudusios, 
nuogos kojos susipynusios. Vandens lašeliai pa- 
kibdavo ant jo krūtinės plaukų, o paskui krišto- 
liniais upeliukais nutekėdavo per jos krūtis. Ji 
stovėjo suglaudusi kojas, jis -—— apžergęs ją. Pil- 
vai kilnojosi vienu ritmu. Vyriškumas ir mote- 
riškumas papildė vienas kitą. 

Valandų valandas jos kūnas gėrė saulę. Jo 
buvo atvėsinęs vandenynas. Dabar jos šiluma 
plūdo į jį. Kontrastas svaigino. 

Jų akys siuntė tūkstančius nebylių žodžių, 
ir tai neprilygo jokiems žodžiams. Jų širdys pla- 
kė vienu ritmu. 

Lyg susitare, jie palenkė galvas į priešingas 
puses. Ji apsivijo rankomis jo kaklą, 0 jis — jos 
liemenį. Ji pasistiebė, ir jis priglaudė ją. 

Lūpoms susitikus, malonumo ir skausmo ato- 
dūsiai susipynė, sukurdami vieną abipusio alkio 
garsą. Jo lūpos buvo šaltos, tačiau karštas liežu- 
vis netruko užvaldyti jos burną. Bučinys buvo il- 
gas ir gilus, atpalaiduojantis ir tirpdantis kūną. 

Nuo jo lūpų ji nulaižė druską. Jis sumurmė- 
jo jos vardą ir prisispaudė prie klubų taip, kad 
net išsilenkė jos nugara. Krūtinės plaukai kaip 
šilkas kuteno jos spenelius. Kylant aistroms ir ji 
sumurmėjo jo vardą. 


171 


Spenseris juto, kaip paburko jos krūtinė, ir 
žinojo, ką tai reiškia. Šiek tiek atsitraukes jis su- 
ėmė į delnusjos veidą. Degančiomis akimis ban- 
dė išgauti atsakymą. 

Virpančiais pirštais ji palietė jo burną, 
skruostikaulius, antakius. Nuleisdama akis ir 
stipriai užsimerkdama, sušnabždėjo: 

— Pamylėk mane, Spenseri. 

Negaišdamas laiko, jis paėmė ją už rankos 
ir nusivedė žemyn į kajutę. Miegamasis buvo vė- 
sus ir tamsus, pro langus dvelkė vėjelis. 

— Pirmiausia čia, — vedė ją į dušą. 

— Kodėl? 

Jis atsuko dušo čiaupus. 

— Esi slidi nuo to kremo. Jeigu jau ką liečiu, 
tai noriu ir suimti, — jo juokeliai Elison šiek tiek 
apramino. Ji nusijuokė gerkliniu, seksualiu juo- 
ku ir pati nepatikėjo, kad gali taip juoktis. — O 
mano kūnas sūrus nuo jūros druskos, todėl kai 
ji išdžius, ims niežtėti, o aš nepageidauju, kad 
kas nors atitrauktų dėmesį. Na, eikš. 

Jis įlipo į dušo kabiną ir įsitempė ją kartu. 
Jie stovėjo taip arti vienas kito, jog tik vanduo 
tegalėjo prabėgti tarp jų. Spenseris paėmė muilą 
ir padavė jai. 

— Jei man padarysi paslaugą, tai ir aš atsi- 
lyginsiu tuo pačiu. 

Ji išsimuilino rankas ir pradėjo jį prausti nuo 
kaklo. Jos pirštai lėtai slinko Žemyn per pečius, 
tyrinėdami kiekvieną kaulelį ir raumenį. Ji buvo 
įsimylėjusi įdubimą ant jo sprando. Ji norėjo pa- 
silenkti ir švelniai pabučiuoti, tačiau jis pirštu 

pakėlė jos smakrą prie savo lūpų ir karštai pa- 
bučiavo. Tik tada jai buvo leista tęsti. 

Jos rankos slydo per krūtinę, per muiluotus 
plaukus, masažavo raumenis. Drąsiai šypsoda- 
masi, ji smalsiai palietė vieną spenelį. 

Kaip atsakas pasigirdo grėsminga dejonė. 

— Atsimink, ir aš galiu taip padaryti. 

Toks baisus grasinimas nesulaikė jos pirštu- 
kų, kurie toliau tyrinėjo ir slydo žemyn krūtine 
per pilvą, pažaisdami aplink plaukuose pasislė- 
pusią bambą. 

— Dabar, Elison, aš nusimausiu glaudes. 

Ji greit atitraukė rankas. 

— Gerai. 

Traukdamas už abiejų šonų, jis smaukė jas 
per pilvo apačią, šlaunis, kojas ir pagaliau išlipo 
iš jų. 

Sulaikiusi kvapą ji laukė, tikėdamasi, jog jis 
neprašys padaryti ko nors, kam ji dar nepasiruo- 
šusi. Tačiau jis tik ištiesė ranką į muilą. 

Ji padavė kvepiantį gabalėlį. Tamsias rankas 
padengė baltos, purios putos. Pirmiausia jis iš- 
muilino jos nugarą. Baigęs švelniai atsuko ją vei- 
du į save. Iš malonumo, kai jis apėmė jos krūtis, 
ji užsimerkė. 

— Gera? — paklausė jis. 

— Taip. 

— Man irgi. 

Spenseris prausė ją kruopščiai, jausmingai. 
Jis net pakėlė jos rankas aukštyn, kad galėtų del- 
nais nuslysti po jomis. Pirštais vedžiojo krūtų šo- 
nais aukštyn, paskui žemyn, kol visas jos kūnas 

ėmė judėti erotišku ritmu. Jis susėmė delnais abu 
minkštus kauburius ir pakėlė aukštyn, lengvai 
spusteldamas. Ji pasiekė palaimos viršūnę, kai 
jo nykščiai prisilietė prie putotų viršūnėlių. 

Nebeišlaikydama kniumbančio kūno, ji at- 
sirėmė rankomis į jo pečius. 

— Aš nebegaliu ilgiau, Spenseri. 

— Mes vos tik pradėjom, meile mano. 

Jis pabučiavo ją. Jų kūnais toliau sruveno 
vanduo, o lūpos mylėjo, jungėsi, susiliejo. 

Jo rankos įsmuko į kelnaites. Pirštai suspau- 
dė kuplius sėdmenų minkštumus. 

— Ar gerai? — jis pasmaukė drabužėlį že- 
myn. 

Ji linktelėjo prie jo peties. 

Jis nutraukė kelnaites per klubus, šlaunis ir 
kelius. Tada jos pačios nukrito ant grindų. Eli- 
son ir Spenseris stovėjo nuogi. 

Švelniai apglėbęs, laikydamas tiktai rankas 
virš alkūnių, jis palinko prie jos. Ji tyliai atsidu- 
so, kai prie jos švelnumo prigludo kietas vyro 
organas. 

— Aš esu vyras, Elison. Ir viskas. Tau nerei- 
kia manęs bijoti. 

— Žinau. 

Jis apsisuko ir užsuko čiaupus. Greitai išli- 
pusi iš kabinos, Elison stvėrė rankšluostį. Tik 
Spenseris buvo greitesnis ir atėmė jį. 

— Aš tave nušluostysiu. 

Rankšluostis buvo švelnus ir minkštas. Jo 
rankos — tarsi dievinančio tarno. Jis šluostė ją, 
pradėdamas nuo pečių ir krūtinės, žemyn pilvu 

iki šlaunų. Atsiklaupęs rankšluosčiu sugėrė van- 
denį nuo kojų. 

— Apsisuk. 

Jos nugarai buvo skiriamas lygiai toks pat 
dėmesys. Šluostydamas kojas, jis vėl atsiklau- 
pė. Nusausinęs jas, numetė rankšluostį į šalį ir 
apkabino ją per klubus. Kai pirštai prisispaudė 
prie pilvo, Elison uždengė juos rankomis. Ji tu- 
rėjo giliai įkvėpti, kai jis burna palietė strėnas 
ir ėmė liežuviu vedžioti aplink duobutes abi- 
pus stuburo. 

— Šią popietę labai norėjau paskanauti šitą 
vietą, — pasakė jis atsistodamas. — Labai intri- 
guojanti vietelė. 

— Mane visada viliojo tavo rankos, — prisi- 
pažino ji atsisukdama. 

Jis nusijuokė. 

— Mano rankos? 

Suėmusi jo raumenis, ji paaiškino: 

— Jie nedideli, bet stiprūs. Gražiai išryškėję 
raumenys, lygi oda. Pažiūrėk į venas, — ji nuve- 
dė pirštu per ryškią mėlyną liniją ir pabučiavo 
tą kietą raumenį, o paskui krimstelėjo. — Lyg 
kąsčiau obuolį. 

Jis prisitraukė ją. 

— Eime į lovą. 

Ji nuėjo į miegamąjį. Jis dar kiek užtruko vo- 
nioje ir paskubomis nusišluostė. Ji jau gulėjo tarp 
atlasinių paklotų, plaukai lyg ugnis degė ant pa- 
galvės. Ant baltų paklodžių oda švytėjo sveika- 
ta ir saule, o akys spinduliavo žalia šviesa. 

Jam artinantis prie lovos, ji stengėsi žvelgti 

kuo aukščiau, kad tik nekliudytų apatinės kūno 
dalies. Jis atsigulė šalia. Jos krūtys buvo kukliai 
pridengtos, tačiau antklodė visiškai nereikalin- 
ga, nes jis iš karto įsitraukė ją į glėbį. 

Ji mielai, bet droviai prisiglaudė. Nubrau- 
kęs nuo skruostų rusvų plaukų sruogas, jis švel- 
niai pabučiavo ją į lūpas. 

— Pasakyk, jeigu aš darysiu ką nors, kas ta- 
ve įžeidžia ar skaudina, arba kas tau nepatinka. 
Supranti? 

— Taip. 

Jis nusišypsojo ta kreiva, tingia šypsenėle, 
kurią ji dievino. 

— Ar Žinai, jog nuo to laiko, kai pirmą kartą 
su tavimi šokome, aš būtent šito ir norėjau — kad 
gulėtum nuoga šalia manęs. 

— Tu — begėdis. Tądien, kai atėjai pas ma- 
ne į laboratoriją, sakei, kad norėjai Enę pasigul- 
dyti į lovą. 

— O tu mane apipurškei kava. 

Ji nusikvatojo ir įkišo nosį į drėgnų, garba- 
notų plaukų kupetą jam ant krūtinės. 

— Tai tada ir galėjai susiprotėti, jog kažkas 
vyksta ne taip. 

— Ak, Elison, tu — nepakartojama, — jis at- 
siduso, kilstelėjo jos smakrą ir ėmė apžiūrinėti 
veidą. š 

— Aš — nevėkšla. 

— To nepasakytum apie tavo bučinius. 

Ji žinojo, kad toks intymus pokalbis lovoje 
buvo skirtas tik pasimeilinti, atsipalaiduoti bei 
švelniai nuteikti mylėtis. 

Tai padėjo. Jeigu ji dar labiau suminkštės, 
tirpstančią ją sugers apklotai. 

— Aš gerai bučiuojuosi? — paklausė ji, ve- 
džiodama pirštu po jo smakrą. 

— Hm, — sumykė jis, pakšnodamas jos lūpas. 
Priglaudęs lūpas jai prie ausies, sušnibždėjo: 

— Jei mes nieko daugiau nedarytume, tik bu- 
čiuotumėmės, Man vis vien sukietėtų. 

— Tau jau sukietėjo, — sušnabždėjo ji. 

— Tai nereiškia, jog aš praleisiu progą su ta- 
vimi pasibučiuoti. 

Ir iš karto, pripuolęs prie jos lūpų, jis įkišo 
liežuvį ten, kur jo laukė jos burnos saldybė. Jis 
pasislinko arčiau. Kai jų kūnai susilietė, pasitvir- 
tino tai, ką ji jau žinojo. 

Jis buvo pasiruošęs, įkaitęs ir jaudinantis. 
Užuot pasitraukusi nuo akivaizdaus geidulingu- 
mo įrodymo, ji veržėsi prie jo. 

Jų burnos tol žaidė aistringus žaidimus, kol 
beveik pasisotino bučiniais. Numetęs antklodes, 
jis išvydo jo glamonių laukiančias karštas rus- 
vas krūtis. 

Jis davė valią pirštams pasidžiaugti aksomi- 
ne oda, krūtų pilnumu, nuostabiomis koralų 
spalvos viršūnėlėmis. Ji suvaitojo nuo pirmojo 
prisilietimo. Nuogos kojos neramiai brūžinosi į 
jo kojas, o klubai judėjo aukštyn žemyn. 

— Noriu paragauti tavęs, — pasakė jis ir, pa- 
lenkęs galvą, lūpomis suspaudė pienu kvepian- 
tį spenelį. Jis švelniai pačiulpė jį. 

Kiekvieną nenusakomą trūktelėjimą Elison 
jautė atsiliepiant įsčiose, ir tuomet suvokė, jog ji 

nuo šito vyro pastos. Jeigu kūnas nesiruoštų jį 
priimti, ji taip viltingai nepražystų, taip karštai 
jo negeistų, taip stipriai nereaguotų. Jos kūnas 
priims jo sėklą, priims ir išaugins vaisių. Jos kū- 
dikis gims iš meilės. 

Jis pripuolė prie kitos krūties, bet jo glamo- 
nės buvo tokios lengvos ir švelnios, jog ji turėjo 
atsimerkti, kad įsitikintų, jog tai nėra tik vaiz- 
duotės kūrinys. Tačiau tikrai jo liežuvis subtiliai 
čiulpė. Ji pajuto, kad krenta į užmarštį, kurios ir 
bijojo, ir geidė. 

— Spenseri, prašau, — aikčiojo ji, pati neži- 
nodama, ko maldauja. Išsipildymo ar išvadavi- 
mo? O gal tai tas pats? 

Pakėlęs galvą, jis permetė akimis visą kūną. 
Jo nepaskubinsi. Jis užtruks, kiek jam reikia, 
įsiurbs kiekvieną mielą detalytę, kiekvieną glot- 
nų įlinkį, kiekvieną kerinčią duobute. 

— Tu tokia graži, mano meile, — jis pabu- 
čiavo duobutę tarp krūtų ir nučiuožė liežuviu 
sekluma žemyn iki bambos. 

Elison duso. 

— O Dieve, — alsavo ji. Niekada savęs ne- 
laikė jausminga. Tai jis suteikė jos kūnui veržlaus 
jausmingumo. Vieną po kito jis atvėrė mažyčius 
liukus, ir dabar ji nėrė į deginančią aistrą. 

Jos bambos taip pat niekas nebuvo lietęs, 
tačiau jo liežuvis jau mylavo ją. Ji gaudė ir su- 
ko jo plaukus tarp pirštų, ojis toliau rausėsi ir 
ieškojo. 

Suėmęs jos kelį, pakėlė ir sulenkė, ir glamo- 
nėjo šlaunį nuo kelio iki klubo. Praskyręs šlau- 

nis, tarsi drugelio sparnais glamonėjo jautriąsias 
vietas. 

— Tavo oda kaip šilkas. Karštas šilkas, — jo 
kvėpavimas sušiureno pilvo apačioje susitaršiu- 
sias garbanėles. Jis panardino nosį į tą mielą gūž- 
telę, o pirštais glostė tarp šlaunų. Jis palietė 
minkštus moteriškuosius žiedlapius; ir paniro į 
rasą, susikaupusią juose. 

— Kaip saldu, — tyliai dejuodama, ji karto- 
jo jo vardą. 

— Ar taip skauda? — paklausė jis, tuoj pat 
nuramindamas savo pirštų glamone. 

— Ne, ne, nesustok... tu manyje... Spenseri... 
Spenseri... 

— Ššš, tu nuostabi. Ar girdi mane, Elison? 
Tu graži, — jis nusileido tarp jos šlaunų, ir da- 
bar pirštų glamones pakeitė lūpos. 

Pasaulis po ja ėmė griūti. Iš pradžių mažo- 
mis skeveldrėlėmis, paskui — dideliais gabalais. 
Ji norėjo ką nors nustverti ir surado vešlius šil- 
kinius jo plaukus. Pirštais ji žarstė juos. Švelnus 
ir judrus liežuvis nesiliovė judėti... kol... kol tai, 
kas joje buvo likę, susproginėjo į akinančios švie- 
sos fragmentus ir pažiro į naują visatą. 

Kai aprimo paskutinieji gūsiai ir ji atmerkė 
akis, Spenseris gulėjo ant jos ir šypsojosi taip 
švelniai, kas rodė tyriausią meilę. Ji prasižiojo 
kažką sakyti, bet čia pat ją nunešė nauja palai- 
mingų jausmų banga. 

Užsimerkdama ji pajuto kietą, kūną pripildan- 
ti jo organą, ir apglėbė jį savo kūno ląstelėmis. 

— Tu toks didelis, — alsavo ji. 

— O tu man — ideali. Siaura ir slidi, — jis 

sudejavo ir įbedė veidą į kvepiantį ir šiltą jos kak- 
lą. — Elison, aš galiu išsilieti dabar iš karto, bet... 
bet norėčiau... pirmiau pamylėti tave. 

Ji plačiai išskleidė rankas ant raumeningos 
jo nugaros. 

— Aš viską noriu patirti, Spenseri. Nieko ne- 
praleisk. 

Pakėlęs galvą, jis susirado jos lūpas ir pra- 
dėjo judėti. Iš pradžių tarsi bandydamas, bet ne- 
trukus judesiai pasidarė ilgi ir lėti, pasiekiantys 
patį įėjimą į jos įsčias. 

Giliai viduje ką tik atpalaiduota spyruoklė 
vėl įsitempė. Netikėdama ji pažvelgė į jį, kai jis 
viena ranka apkabino ją. Šypsodamasis jai iš vir- 
šaus, kita ranka susirado krūtį ir sulig kiekvie- 
nu stumtelėjimu pirštais perbraukdavo per spe- 
nelį. Greitai jos galva ėmė nevalingai sukiotis ant 
pagalvės ir keltis pasitikti jo. 

— Spenseri, — sušuko ji, apimta naujos ma- 
lonumo bangos. 

Sukandęs dantis jis siekė kuo giliau ir stai- 
ga atsipalaidavo — jo ugnis apėmė ir jos kūną. 


Jie gulėjo išsekę, susipynę. Jos galva ilsėjosi 
ant sulenktos jo alkūnės. Žvilgsniai, kuriuos sky- 
rė tik keli coliai, susitiko. 

— Tu labai toli, — pasiskundė jis. 

— Bet jei gulėsiu arčiau, nematysiu tavęs. 

— Sunkus kompromisas, — nusileido jis. Jo 
akys klaidžiojo po jos kūną. Jis tyliai susijuokė. 

— Ar aš taip juokingai atrodau? 

— Ne, — pasakėjis, keldamas pabučiuoti jos 

ranką. — Tik prisiminiau bjaurų anekdotą apie 
tai, kaip atskirti tikrą raudonplaukę nuo dirbti- 
nės. — Ji visa išraudo, o jis nusikvatojo. — Ma- 
tau, kad girdėjai. 

— Taip, bet jis tikrai bjaurus. 

Pirštas tingiai slinko jos kūnu ir, susiradęs 
jautrią vietelę, apsistojo. 

— Bet mes žinome, kad tu tikra, ar ne? — jis 
pabučiavo ją. Bučiniui darantis vis karštesniam, 
jis uždėjo ranką ant tos kalvelės ir švelniai ją ap- 
gaubė. — Labai gera būti tavyje. 

— Ir iš kur tu atsiradai? Visą gyvenimą bijo- 
jau prarasti nekaltybę vien dėl skausmo. Aš jo 
net nepajutau, kai tu... e... 

— Tu buvai užsiėmusi, — patenkintas atsa- 
kė jis. 

Ji jau norėjo įsižeisti, bet nusijuokė ir susi- 
rangė dar arčiau. 

— Buvau, ar ne? 

— Aha. Atrodo, dabar žinau, iš kur kilo žo- 
dis “užliūliuoti". 

— Ach! — ji pašoko ir šveitė jam į šlaunį. 

— Ai! — jis gardžiavosi jos banguojančiomis 
krūtimis ir pykčiu įsižiebusiomis akimis. — Aš 
jau ir taip nukentėjau mūšyje. 

— Ką? Kur? 

— Dešimt išskaptuotų pusmėnuliukų ant 
mano sėdynės. Tau derėtų nusikarpyti nagučius. 

— Labai nemandagu ir nedžentelmeniška 
taip sakyti! — atšovė ji, pasiųsdama niuksą jo 
strėnoms. 

Jis susižavėjęs stebėjo, kokia graži ji atrodo 
supykusi, paskui prisitraukė ir pasispaudė po sa- 
vimi. 

— Nebūk per daug įžūli, — įspėjo prieš pa- 
bučiuodamas. — Be to, žinau, kad tik vaidini. Tu 
visada užsidedi rimtuolės kaukę, o lovoje esi tik- 
rų tikriausia raudona laukinė katė. 

Ji atlaikė dar vieną bučinį, o paskui pažvel- 
gė įjį ir paklausė: 

— Ar tikrai? 

— Tu tokia esi, — jis užtraukė antklodę ir 
priglaudė ją prie savęs. — Aš ketinau tavęs pa- 
klausti. 

— Apie ką? — ji įsidrąsino papešioti plau- 
kus ant jo krūtinės. 

— Kadangi jūs su Ene esate visiškai vieno- 
dos ir tu, atrodo, patikėjai, kad ji mane traukia, 
kodėl nepagalvojai, kad ir tu gali mane žavėti? 

— Ar Žinojai, kad mes su Ene gimusios skir- 
tingomis dienomis? 

— Ko gero, šitas tavo klausimas turi kažką 
bendra su mūsų tema. 

— Taip. Ji gimė likus vienai minutei iki vi- 
durnakčio trečiadienį, 0 aš gimiau trisdešimt se- 
kundžių po vidurnakčio jau ketvirtadienį. 

— Viskas aiškų, — sausai atsakė jis. 

— Tam tikra prasme. Ar Žinai tą eilėraštuką 
apie pirmadienio kūdikį? 

— Žinau. 

— Tai va, trečiadienio kūdikis, Enė, — visa- 
žinantis, o ketvirtadienio kūdikis, aš, — toli ei- 
nantis. 

Jis atlošė galvą ir dabar žvelgė į ją pro blaks- 
tienas. 

— Aš išaiškinsiu taip: ketvirtadienio vai- 
kui — užtikrinta sėkmė. Ne dėlto, kad aš tikiu 

tomis nesąmonėmis, supranti? Aš palaikau šį 
pokalbį, kad palinksminčiau tave ir laimėčiau 
laiko, kol atgausiu jėgas. 

Ji vėl plykstelėjo raudoniu ir nusprendė, kad 
šita prakeikta savybė neapleis jos iki pat grabo. 
Kas galėjo pagalvoti, kad ji vis dar rausta? 

— O ašaaiškinu kitaip, — grįžo ji prie pradė- 
tos temos. — Aš manau, jog ketvirtadienio vai- 
kui tenka toli eiti, kol pasiveja kitus. Bent jau ma- 
no gyvenimui šis paaiškinimas tinka. 

— Prašyčiau detaliau. 

— Sutinku, Enė ir aš — vienodos, bet jai vis- 
kas sekėsi geriau. Ji mokėjo šokti, aš — ne. Ji vir- 
tuoziškai grojo pianinu, aš vos sugebėjau pažinti 
natas. Ji puikiai bendravo su žmonėmis. Man ne- 
rūpėjo kieno nors draugija, puikiausiai pabūdavau 
sau viena. Mūsų mama norėjo, kad mes taptume 
tikromis damomis. Enė sugebėdavo išpilstyti ar- 
batą dvidešimčiai svečių, nenulašinusi nė lašyčio. 
Aš — tiesiog nelaimė už durų. Enė atsiguldavo ir 
taip išvengdavo bausmės. Aš niekada nemokėjau 
apsimetinėti ir gaudavau šešis kartus daugiau py- 
los negu ji. Supranti, apie ką aš kalbu? 

— Bet tu dvigubai šaunesnė už Enę, — ne- 
sutiko jisai. 

— Žmonėms visai nerūpi, kokio aštrumo 
moters protas, svarbu, kad ji būtų žavi, linksma 
ir gražutė. Tarp kitko, mūsų intelekto koeficien- 
tas vienodas. Jeigu Enė būtų pritaikiusi savo ga- 
bumus tokiam darbui, kurį dirbu aš, ko gero, ji 
jau būtų laimėjusi Nobelio premiją. 

Jis nusijuokė, bet priglaudė ją dar stipriau. 

— Abejoju. 

Kurį laiką abu susimąstę tylėjo, o paskui jis 
tarė: 

— Manau, jog tu visas tas nesėkmes perkė- 
lei ir į meilės sritį. 

Ji pasilenkė virš jo ir atidžiai pažvelgė jam į 
akis. 

— Tikrai taip, Spenseri. Žinojau, jog Enė kuo 
puikiausiai ištekės ir augins pavyzdingus vaikus. 
O mane, galvojau, paliktų prie altoriaus arba at- 
sitiktų kas nors lygiai taip pat Žeminančio. Aš ir 
nesistengiau, jei jau man neskirta. Laikiausi kuo 
toliau nuo vyrų, kol... 

Ji stabtelėjo ir nusuko akis į šalį. 

— Kol sutikai mane, — tyliai užbaigė jis. 

— Taip. 

— O aš neketinu tau leisti vėl užsidaryti į 
kiautą ir slėptis po tais baisiais drabužiais. 

Ji ryžtingai kilstelėjo smakrą. 

— Ne, neketini! Tu visą laiką nedavei ramy- 
bės. O dabar pažiūrėk, į kokią painiavą įsivėlei. 

Jie tol dūko, kol jis vėl atsidūrė viršuje. Ta- 
da nusišypsojo: 

— Aha, tik pažiūrėk. Vaje, aš tokiam praga- 
re, kad net negaliu ištverti. Pažiūrėk, kaip aš ken- 
čiu, — jis taip įsitaisė ant jos, kad ji suprastų, ką 
tai reiškia. Pamatęs, kaip jos akys nuo kylančios 
aistros išsiplėtė ir apsitraukė rūku, jis pasilenkė 
pabučiuoti jai į kaklą. 

— Gal manai, kad būčiau toks įkyruolis ir 
taip velniškai užsispyręs norėčiau turėti tave, jei- 
gu nebūčiau manęs, jog tu esi pati gražiausia ir 
geidžiamiausia iš visų mano sutiktų moterų? 

Be jokių įžangų (iš tiesų jų ir nereikėjo), jis 
vėl įėjo į ją. 

— Gal tu geriau... aaa, Spenseri, va, ten dar 
padaryk taip, kad aš... o Dieve... atsimink tai. 

— Aš taip dažnai tai kartosiu, kad tau atsibos. 

Ji apsivijo jį kojomis ir įtraukė dar giliau į 
save. 

— Abejoju, Spenseri Raftai. Labai abejoju. 


Visos kitos penkios dienos Double Dealer 
jachtoje buvo nutviekstos saulės, išbučiuotos mė- 
nulio, panardintos meilėje. Kas rytą Spenseris iš- 
vesdavo jachtą į vandenyną. 

— Kad galėtume lakstyti nuogi, — kalbėjo 
jis geidulingai ir, apsimetęs ištvirkėliu, čiupda- 
vo jai už užpakaliuko. 

Nuo kada būti nuogai jai yra tokia palai- 
ma? — mąstė Elison. Ji visai apsiprato su tuo. 
Visi jos pojūčiai buvo sužadinti, gera buvo jausti 
sūrų jūros orą, šiurenantį plaukus arba vėsinan- 
tį jų prakaitu žliaugiančius kūnus po karštligiš- 
kos meilės puotos. Maisto skonis — nuostabus. 
Ji gėrėjosi vyno dilgčiojimu ant liežuvio ir jū- 
ros kvapais, sumišusiais su aromatu, kuris sklis- 
davo Spenseriui nusiskutus. 

Kartais jie eidavo vakarieniauti į Harbor 
Tauną, kartais iškylaudavo denyje, o kartais sė- 
dėdavo žvakių šviesos nutviekstoje mažojoje vir- 
tuvėlėje. 

Vieną naktį, norėdami pasidžiaugti nuosta- 
biais salos vaizdais, jie iškylavo automobiliu. 
Spenseris buvo įsitikinęs, kad norint visapus1š- 

kai grožėtis aplinka, reikia ja naudotis. Jis sura- 
do privačią sodybą su veja iki pat paplūdimio. 
Sprendžiant iš visko, čia gyvenusi šeima buvo 
jau senokai išvykusi. 

Jie išlipo iš mašinos ir, susikibę už rankų, pa- 
suko į pakrantę, pakely grožėdamiesi kylančiu mė- 
nuliu. Didžiuliai medžiai dengė veją lyg milžiniš- 
kas skėtis. Grįžtant prie mašinos, Spenseris patrau- 
kė Elison į purpurinį apsamanojusio ąžuolo šešėlį. 

Jis atrėmė ją į vieną iš žemesnių šakų ir aist- 
ringai pabučiavo. Ji jau pažino tą aistrą, kuri, ro- 
dės, niekada neišblės. Pakišęs ranką po sijonuku, 
jis Žaidė jos kelnaičių nėrinukais. Kai ėmė tempti 
jas žemyn, Elison nutraukė bučinį ir paklausė: 

— Ką čia darai? 

— Negi neaišku? — pasilenkęs apžiojo krū- 
tį ir ėmė bučiuoti spenelį tiesiog per plonytę pa- 
laidinukę. 

— Mmm, Spenseri, liaukis. Prašau, brangu- 
sis. Negalima. Ne čia. 

Bet kai jis visai numovė kelnaites, ji išlipo iš 
jų. Jis atlošė ją į tą Žemą šaką, kuri pasirodė to- 
kia patogi it glėbianti ranka. O paskui jis įsi- 
skverbė į ją, toks švelnus ir šiltas, kietas... užpil- 
dantis... siūbuojantis... mylintis... 

Paskui ji jautėsi tokia suglebusi, kad jam te- 
ko paimti ją ant rankų ir nunešti į mašiną. 

— Tu mane'taip veiki, — murmėjo ji jam į 
kaklą. 

— Gerai ar blogai? — šyptelėjo jis. 

Atsidususi ji atsakė: 

— Dar nenusprendžiau. Vienaip ar kitaip, 
man tai patinka. 

Prieš išvykstant iš Hilton Hedo, Spenseris 
stabtelėjo prie pašto. Pašto dėžėje rado pluoštą 
laiškų. Jau važiuojant greitkeliu Atlantos link 
smalsumas įveikė Elison ir ji ėmė apžiūrinėti paš- 
to antspaudus ant vokų. Danija. Didžioji Brita- 
nija. Italija. Peru. Laiškai iš viso pasaulio. 

Ji pamatė, kad jis akies krašteliu stebi ją. 

— Žinai, smalsumas pražudė katę. 

— Neklausiau, — ji numetė laiškus per petį 
ant užpakalinės sėdynės. 

— Ne, bet norėjai, — jis nusijuokė ir, savi- 
ninkiškai uždėjęs ranką jai ant kojos, patapš- 
nojo. 

Tik įžengę į Elison butą, jie paskambino Enei. 
Apsidžiaugusi ji perdavė žinią Deiviui, kuris pa- 
siūlė kartu pavakarieniauti. 

Kai Enė su Deiviu atvažiavo į italų restora- 
ną, Elison ir Spenserį jau rado ten. Enės akys 
lakstė apžiūrinėdamos seserį ir narstydamos ją 

po kaulelį. Enė ypač atkreipė dėmesį į pasiten- 
kinimu švytinčias akis. Ji plačiai apglėbė Elison 
ir pašnibždėjo į ausį: 

— Buvo nuostabu, ar ne? 

— Taip, buvo nuostabu, — taip pat pašnibž- 
dom jai atsakė Elison. 

Deivis pasisveikino kiek šalčiau. Jis gan 
energingai kratė Spenseriui ranką, bet Elison ap- 
kabino santūriai ir neryžtingai. Jie matėsi pirmą 
kartą po to, kai jis sužinojo apie seserų susikei- 
timą. 

— E... Elison, apie...e... apie tai, kaip aš, e... 
tu Žinai... 

Enė paruošė jam kokteilį, ir jis krestelėjo į 
kėdę šalia jos. 

— Dėl Dievo meilės, Deivi. Juk tai buvo tik 
keli bučinukai ir apsikabinimai. 

Jis sužiopčiojo ir išraudo kaip burokas. Visi 
gerai pakvatojo, o Spenseris apkabino Elison per 
pečius kaip savo nuosavybę. 

— Geriau jau jis daugiau nebandytų. 

Vėliau Deivis įveikė savo sumišimą, ir jie 
linksmai leido vakarą, vynu užgerdami makaro- 
nus su veršiena. Jie negalėjo atsistebėti, kaip čia 
Elison tą vyną pamėgo. 

— Visą praeitą vakarą Spenseris mokino, 
kaip išgerti dvi taures. 

— Kertu lažybų, kad jis išmokė tave ne tik 
to, — pašmaikštavo Enė. 

Elison skruostai nukaito. Paėmes jos ranką, 
Spenseris pabučiavo pirštus ir tarė: 

— Ji ir mane kai ko išmokė. 

Enė su Deiviu buvo pasirašę sutartį dėl na- 
mo. Elison neklydo. Enei jis patiko. Jie kvatojo 
iš agento, kuris sutriko išvydęs Enę, lakstančią 
po namą ir besigėrinčia kiekviena detale, tarsi ji 
nebūtų jau kartą visko mačiusi. 

— Noriu, kad didžiajame miegamajame do- 
minuotų dvi spalvos — persiko ir mėtų. Ką ma- 
nai, Elison? 

— Bus gražu, — po stalu Spenseris spuste- 
lėjo jos kelį. 

— Tik pagalvok, mielasis, — kalbėjo Enė, dė- 
dama galvą Deiviui ant peties, — jau greit gy- 
vensime tenai. 

Elison įsijungė į slaptą meilės žaidimą po 
raudonų ir baltų langučių staltiese. Ji pataisė ser- 
vetėlę Spenserio sterblėje, išlygino įsivaizduoja- 
mas raukšles, vėl pataisė ir dar patapšnojo. 

— Įsivaizduojate, tik keturios savaitės iki 
vestuvių... 

Staiga Spenseris taip pašoko, jog net bumb- 
telėjo į stalą. 

— Tik pažiūrėkit, jau po vidurnakčio, o aš 
dar nepaguldžiau Elison. Labanakt abiem. 

Jie praleido dvi naktis Elison bute. Iš tikrų- 
jų ji nekvietė jo pasilikti. Atrodė, jog tai buvo sa- 
vaime suprantama. 

Sekmadienį dvynukės su Deiviu ir Spense- 
riu nuėjo į bažnyčią kartu su Lemonais. Paskui 
misteris Lemonas visus pakvietė priešpiečių. Eli- 
son tėvai buvo tokie vaišingi Spenseriui, kad ji 
net sutriko. 

— Tu dar pagalvosi, kad aš keturiasdešim- 
ties metų senmergė, kurią jie metų metus ban- 
dė apvesdinti, — skundėsi ji, kai jiedu grįžo į 
automobilį. — Manau, jeigu būtum bent vienu 
judesiu parodęs, jog nori bėgti, tėtis būtų grie- 
bes tave. 

— Aš noriu padaryti tik šitokį judesį, — jis 
prisispaudė ją prie savęs ir taip pabučiavo, jog 
jos kūnas užsiliepsnojo, o dvasia pakilo. Visą li- 
kusią popietę jie neskubėdami mylėjosi, snaudė 
ir vėl mylėjosi. 

Tik daug vėliau, jau saulei nusileidus, bur- 
bulas sprogo. Ji grįžo į miegamąjį iš virtuvės, kur 
buvo nuėjusi paruošti ko nors atsigerti. Iš pra- 
džių nesuprato, kodėl jo lagaminas padėtas ant 
lovos. Priežastis perskrodė galvą lyg trimito gar- 
sas. Padėklas jos rankoje ėmė virpėti, ir ji padėjo 
jį ant stalelio prie lovos. 

Spenseris lankstė savo drabužius ir tvarkin- 
gai dėjo į lagaminą. 

— Kur eisi? — kvailai paklausė ji. Negi jai 
svarbu, kurjis eis? Jis išeina. Anksčiau ji manė, kad 
tik ir lauks tos akimirkos, kai jis susiruoš išeiti, kad 
tik praeitų tos akimirkos baimė. Bet dabar ji nepa- 
tikėjo, kaip galėjo to norėti. Pagalvojo, kad mirs iš 
skausmo. ' 

— Šiąnakt turiu grįžti į Hilton Hedą. 

— Suprantu. 

Jis įmetė marškinius į lagaminą ir išsitiesė. 

— Ne, tu nesupranti, — jo balsas buvo toks 
pat švelnus kaip ir rankos, glėbiančios ją per pe- 

čius. Pagaliau ji atsisėdo ant lovos krašto. Jis 
atsiklaupė priešais. Suėmęs jos rankas, ilgai žiū- 
rėjo į jas, trindamas krumplius ir pirštu vedžio- 
damas per išryškėjusias gysleles. 

Jai norėjosi ištraukti jas ir pabėgti nuo to 
švelnumo. Kodėl jis elgiasi švelniai ir kartują iš- 
duoda? Gal galvoja, jog švelnumas žeidžia ma- 
Žiau už Žiaurumą)? 

— Elison, turiu sutvarkyti svarbius reikalus. 
Matei tą krūvą laiškų. Turiu grįžti ir paruošti 
Double Dealer, o rytoj lėkti į Niujorką. 

Na, ne, ji jau nesileis į ašaras. Jei jis to tikisi, 
gaus nusivilti. Jei ji ko ir išmoko iš jo, tai buvo 
supratimas, jog ji — moteris, verta vyriškio dė- 
mesio ir meilės. Tegu bus ji prakeikta, bet neke- 
liaklupsčiaus ir nemaldaus. Jis jai padėjo išlįsti 
iš to drovumo kiauto, kuriame metų metus tū- 
nojo. Ji nebenorėjo į jį sugrįžti. Be jo buvo taip 
gera gyventi. 

— Tau nereikia aiškintis, Spenseri. 

Jos balse jis išgirdo aitrumą ir iš susierzini- 
mo kietai suspaudė lūpas. 
taręes nė žodžio? 

Jos žvilgsnis maištavo. 

— Nežinau. Išeitum? 

— Velnias! — tarė jis stodamasis. Jis vaikš- 
čiojo palei lovą, nervingai braukdamas pirštais 
per plaukus. Vyrai tikrai keikia tokias scenas. Jie 
nori ramiai išsiskirti ir nesigręžioti atgal — jo- 
kių ašarų, jokių kaltinimų. 

— Kodėl tu taip viską apsunkini? 

— Aš neapsunkinu, — ji stryktelėjo nuo l0- 
vos. — Tu turi eiti, tai ir eik. 

— Taip, aš turiu eiti, net jei nenoriu. Tik ne 
šitaip. Nesutvarkius reikalų tarp mūsų. 

— Kiek aš Žinau, jie sutvarkyti. Tu savo įsi- 
pareigojimą atlikai. 

— Kaip tai turėčiau suprasti? 

— Tu atlikai savo darbą, apvaisinimo proce- 
sas įvyko. Ačiū už sąžiningumą ir kruopštumą. 

Jis suburbuliavo žodžius, kuriuos ji matyda- 
vo išterliotus ant viešųjų tualetų sienų ir kurie 
garsiai nebuvo sakomi. 

— Tai visa praeita savaitė tau tik tiek te- 
reiškė? 

Ne, ne, klykė jos širdis. Negi jis nemato, jog 
jos viduje viskas griūna? Negi jam neaišku, kad 
ji visai negalvojo apie pastojimą, kad kiekvienas 
meilės aktas ir buvo meilė? Negijis perleido per 
rankas tiek daug moterų, praleido tiek daug idi- 
liškų savaičių kaip praeitoji, kad jau nebeatski- 
ria, kas tikra? 

— Tu žinai, kodėl aš važiavau su tavimi į 
Hilton Hedą, — ji tarė šiuos melagingus žodžius 
švelniai, nes vos galėjo juos ištarti pro gerklėje 
įstrigusį kamuolėlį. 

Jis vėl murmėdamas paleido seriją nešvan- 
kybių, paskui nusigręžė į lagaminą ir trankiai jį 
uždarė. Šitas garsas, reiškiantis pabaigą, šūviu 
pervėrė ją. 

— Kurį laiką negalėsiu su tavimi susisiekti. 
Būsiu Niujorke, paskiau turbūt Turkijoje. 

Turkijoje? O Dieve. Taip toli. Kitame pasau- 

lyje. Jie tikrai sukiojosi skirtingose sferose. Ir kas 
jai šovė į galvą, kad jis gali būti laimingas su ja? 

Jis išdidžiai nužingsniavo prie lauko durų, 
stabtelėjo ir atsisuko. Atrodė, kad nori labai daug 
ką pasakyti. Bet pasigirdo tik: 

— Viso gero, Elison. 

— Viso gero. 

Mano meile, vos girdimai pridūrė ji, kai du- 
rys užsitrenkė paskui jį. 


Pamačius, kaip ji pasikeitė, daktaro Haide- 
no akyse sušvito džiaugsmas ir nuostaba. Kai ji 
įžengė pro laboratorijos duris, jis pratrūko: 

— Na, na, tik pažiūrėkite! Tu su nauja suk- 
nele! 

— Taip, — trumpai atsakėji, eidama prie ka- 
byklos pasikabinti rankinuką. Jai teks priprasti 
ir prie to. Visiems tik ir rūpės sužinoti, kuo bai- 
gėsi užsimezgęs romanas. 

— O kaip po savaitės atostogų jaučiasi mū- 
sų ponas Raftas? — paklausė daktaras Haidenas, 
sūpuodamasis ant kulnų, ir mirktelėjo jai. 

— Kai paskutinį kartą mačiau, jautėsi pui- 
kiai, — pasakė ji abejingai. Daktaro Haideno 
įkarštis taip staiga atlėgo, jog kitomis aplinkybė- 
mis ji būtų kritusi iš juoko. — Viešpaties keliai 
nežinomi. Aš turbūt daugiau jo nebepamatysiu. 

— Bet aš maniau... 

— Ką? Kad mes pora? Dievulėliau, ne, — links- 
mai atsakė ji. — Mes tik pasilinksminome. Kaip 
Rasputinas? Ar pasiilgo manęs? — Kol kas jai pa- 

vyko baigti pokalbį apie Spenserį Raftą, ir daktaras 
Haidenas paliko ją, liūdnai kraipydamas galvą. 

Su Enės apmaudu buvo sunkiau susidoroti. 
Ji paskambino, vos Elison grįžo iš darbo namo. 

— Deivis sakė, jog Spenseris skambino jam 
vakar naktį, jau važiuodamas iš miesto. 

— Tikrai? — šaltai paklausė Elison. 

— Dėl Dievo meilės, Elison, kas čia vyksta? 

— Nieko. Jam reikėjo išvažiuoti. Pati Žinai, 
kad jis keliauninkas. Negi tikėjaisi, kad ilgiau čia 
užsibus? 

— Bet... jis... tu... Aš maniau, mes su Deiviu 
abu manėme, kad jūs abu... 

— Ne, aišku, ne. Nebuvo nieko rimto. Tie- 
siog vienas iš tų greit pasibaigiančių romanų. 
Ene, man reikia lėkti. Virdulys užvirė. 

Ištisas savaites ji meistriškai vengė kalbų 
apie Spenserį, ignoravo įdėmius žvilgsnius ir at- 
remdavo landžius klausimus. Tačiau negalvoti 
negalėjo. Jis persekiojo ją dieną, vaidenosi nak- 
tį. Ji geidė jo glamonių, bet daug labiau norėjo 
būti ta pačia moterimi, kuria jautėsi su juo, — 
linksma, džiugia, kalbia, gražia. Tenisonas netei- 
sus. Mylėti ir prarasti — ne pats geriausias va- 
riantas. Dabar ji žinojo, ko jai trūksta, ir vos ga- 
lėjo pakelti tą kančią, gyvendama be jo. 

Ji pyko ant'jo, kam išvažiavo, ir pyko ant sa- 
vęs, kam apie jį galvoja. Kur jis? Ar jam niekas 
negresia? Galjo tyko koks pavojus? Kokie ten ga- 
li būti reikalai Turkijoje? Turkijoje, Jėzau! 

Atėjo ir praėjo ta savaitė, kai turėjo pasiro- 
dyti mėnesinės. Deja, nepasirodė. Ji nedrįso puo- 

selėti vilčių. Mėnesinės gali vėluoti dėl daugybės 
priežasčių, pirmiausia, dėl emocinio nestabilumo. 
Bet praėjo dar viena savaitė, dar antra. 

Tą penktadienį prieš Enės vestuves, kai visi 
išėjo iš laboratorijos, ji atliko nėštumo testą. Re- 
zultatai buvo teigiami. 

Tik tada ji pravirko. Ji neišliejo nė ašarėlės 
dėl Spenserio nei dėl sudaužytos širdies, praras- 
tos meilės ar tuščio gyvenimo. Tačiau dabar ji pa- 
dėjo galvą ant rankų ir praraudojo daugiau kaip 
valandą. 

Ašaros apvalė ir mintis, ir kūną. Kai paga- 
liau pakėlė galvą ir nusišluostė akis, ją apėmė 
tokia ramybė, kokios dar nebuvo pažinusi. 

Kai ką ji padarė teisingai! Ji turės vaikutį, 
gražų, protingą, nuostabų vaikutį. Jis bus jos. 
Jam atiduos visą meilę, kurią jai suteikė Spense- 
ris per vieną savaitę ir kurios užteks visam gy- 
venimui. 


Lėkdama bažnyčios laiptais į viršų, ji suklu- 
po, primynusi plastikinį maišelį, kuriame buvo 
jos, pamergės, suknelė. Ji vėlavo, Enė užmuš ją. 
Ačiū Dievui, svečių dar nesimatė. Ji neišgirdo 
laikrodžio skambučio ir pramigo. Paskui teko 
galvotrūkčiais maudytis, trinktis galvą, darytis 
manikiūrą. Dešiniojo nykščio nagą išsitepliojo, 
bet gal niekas nepamatys. 

Foje buvo taip tamsu, kad reikėjo luktelėti, 
kol apsipras akys. Paskiau su savo daiktais ji pa- 
suko tuščiu koridoriumi, ieškodama jaunosios 
persirengimo kambario. 

Šoninės durys atsivėrė, ir, dar nespėjus joms 
užsidaryti, tarpdury ji išvydo vyriškio siluetą. 

— Atsiprašau, panele, aš ieškau... 

Abu staiga sustojo, išvydę vienas kitą. Ji ne- 
žinojo, ar jis atvyks čia ar ne. Praėjusį vakarą per 
repeticiją jo nebuvo ir, jai girdint, niekas nemi- 
nėjo jo vardo, tarsi būtų neseniai miręs. 

Po pažasčia kyšojo nedidelis lagaminėlis, o 
ant peties, sulenktu pirštu užkabinęs, nešėsi 
smokingą. Buvo susivėlęs, atrodo, teko skubėti. 
Džinsai ir sportiniai batai visiškai nesiderino prie 
klasikinio stiliaus bažnyčios koridoriaus. Plau- 
kai ištaršyti vėjo, o akiniai nuo saulės, su kuriais 
nesiskirdavo, nustumti ant viršugalvio. Atrodė 
pavargęs ir išsekęs. Raukšlės veide buvo dar la- 
biau išryškėjusios. 

Tačiau tai moteriai, kuri dabar neatitraukė 
nuo jo akių, jis atrodė pats gražiausias pasaulyje. 

Siaubas apėmė ją prisiminus, kad ji pati at- 
rodo it kūtvėla. Prieš išlėkdama iš namų, ji elek- 
triniais suktukais pasisuko plaukus. Smeigtukai 
kiurksojo, išlindę lyg antenos. Kadangi nespėjo 
pasidažyti akių, užsidėjo akinius. Ji buvo įšoku- 
si į džinsus, kuriuos nešiojo nuo pat vidurinės 
mokyklos laikų, ir apsivilkusi neaiškios formos 
palaidinukę. Ją pastvėrė iš dėžės, kurioje moti- 
na laikė labdarai skirtus drabužius. 

— Labas, Elison. 

— Labas, — pasakė ji balsu, kuris geriau jau 
būtų suskambėjęs su dešimt kartų didesniu pa- 
sitikėjimu. 

— Aš pavėlavau. 

— Ir aš. 

— Ką tik iš Niujorko. 

— O. Kaip sekėsi kelionė? 

— Ilga ir varginanti. 

Jis nė sekundėlės nenuleido nuo jos akių, 
žiūrėjo tiriančiai ir skrodžiančiai. 

— A... na, man reikia apsirengti. Tikiuosi, 
Enė yra... 

— Minutėlę, — jam pavyko įspeisti ją į kam- 
pą. — Noriu žinoti. 

Ji apsilaižė. 

— Nori žinoti ką? 

— Ar tu nešioji mano kūdikį? 

Koji tikėjosi? Taktiškumo? Subtilumo? Iš ši- 
to vyro? Ne. Ji slapta permetė akimis holą, tarsi 
tikrindama, ar kas nesiklauso. Kai jau nebeliko į 
ką daugiau žiūrėti, teko vėl pakelti į jį akis. 

Jis buvo toks... toks... kurio norėtų kiekvie- 
na moteris. Ji jautėsi lygiai taip, kaip ir pirmąjį 
kartą, kai išvydo jį gerai matydama, — besvorė, 
sutrikusi, bejėgė, netobula. Tiktai dabar prie vi- 
so to dar prisidėjo beribis liūdesys, nes pati Ži- 
nojo, kad nešioja jo kūdikį. 

Galjam ir rūpėjo kūdikis. Gal jis kažką ir jau- 
tė jai. Bet jis buvo toks, koks yra, ir ji buvo tokia, 
kokia yra, ir iš pat pradžių buvo aišku, kad nega- 
lima tikėtis jokio ilgalaikio ryšio. Ji visada tai Ži- 
nojo. Tai, kad nešioja jo gyvybės dalelę, nekeičia 
jų gyvenimų. Argi būtų sąžininga kartu gyventi 
vien iš pareigos? Jis tik imtų nekęsti jos, kam su- 
vystė, oji 1mtų nekęsti jo, kad negali nustygti. 

Ateis laikas, ir jam teks atskleisti tiesą, bet ji 
niekada nepasinaudos kūdikiu jam sulaikyti. 

Aš myliu tave, Spenseri. Dėl šios priežasties, su- 
die, mano meile. 

— Ne, — tarė ji. — Kūdikio nėra. 

Holo gale plačiai atsidarė durys. Jiedu krūp- 
telėjo, kai jos subildėjo, atsimušusios į sieną. Tai 
Deivis žengė taip plačiai ir atrodė paklaikęs, kaip 
ir kiekvienas jaunikis, likus vos kelioms minu- 
tėms iki sutuoktuvių. 

— Spenseri, ačiū Dievui, tu čia. Jau norėjau 
siųsti į oro uostą policijos eskortą. Jėzau, Elison, 
tu dar neapsirengusi? 

— Ne, — pasakė ji, pralįsdama pro Spense- 
rį. — Geriau man paskubėti, nes Enė nebesikal- 
bės su manimi. — Ji nurūko per holą, bet skubūs 
žingsniai išdavė, kokia jos nuotaika: atrodė, tar- 
si būtų grandine pririšta. 


— Ar jūs, Deivi Haringtonai Lundstrumai, 
imate šią moterį kaip teisėtą Žmoną... 

Kunigas vardijo priesaikas, o Deivis ir Enė 
pritildytais balsais atsakinėjo, kaip to reikalavo 
šio įvykio šventumas. Žvakės vos vos virpėjo. 
Koplyčioje tvino vasaros žiedų kvapai. Pro vit- 
ražo langus lyg dievišką palaiminimą saulė siun- 
tė spindulius. 

Elison jautė tik į save nukreiptą mėlynų akių 
žvilgsnį. Jos degė karščiau ir vienodžiau negu 
žvakės. Ji žinojo, kad persikų spalvos suknelė jai 
tinka prie veido. Žinojo, kad suknelės modelis 
— paraukta iškirptė ir aptemptas liemuo — fi- 
gūros negadino. Žinojo, kad po priderinta šiau- 
dine skrybėlaite švyti plaukai. 

Bet ar dėlto vyriausiasis pajaunys nenuleido 
akių nuo jos... ir atrodė, jog dėl kažkokios vidi- 
nės liepsnos turėjo tuoj tuoj sprogti, tuoj tuoj nu- 
stumti kunigą, jaunąją bei jaunikį ir siekti jos? 

Net giedant “Viešpaties maldą“, kuri turbūt 
buvo pati ilgiausia iš visų giesmių, jo įdėmus 
žvilgsnis nenukrypo į šalį. Jaunieji pagarbiai nu- 
lenkė galvas. Tačiau kaskart pro blakstienas dirs- 
telėjusi į vyriausiąjį pajaunį, Elison sutikdavo iš 
tų mėlynų akių sklindantį pavergiantį karštį. 

Jeigu jis ketino sugadinti jai Enės jungtuves, 
jam pavyko. Ji niekada neprisimins nė vienos jų 
akimirkos. Kai dvasininkas ištarė: “Galite pabu- 
čiuoti savo nuotaką", ji pašoko tarsi hipnotizuo- 
tojas būtų išvedęs ją iš transo būsenos. 

Ji grąžino Enei puokštę ir, kaip surepetuo- 
ta, jaunieji susikabino ir nuėjo kartu taku tarp 
klauptų, spinduliuodami savo laimę vienas ki- 
tam ir savo svečiams. Matyt, kažkas pašnibž- 
dėjo Spenseriui, nes jis sulenkė dešinę ranką, 
ir Elison neliko nieko kito, tik įsikibti kairiąja 
jam į parankę ir leistis vedamai taku tarp 
klauptų. 

Išėjus į vestibiulį, jis atsuko ją veidu į save, 
atrėmė į sieną ir tarė: 

— Turiu porą klausimų. 

Fotografai kvietė vestuvių svitą į lauke išri- 
kiuotus limuzinus, kuriais visi turėjo važiuoti į 
šventę kaimo klube. 

— Tuoj ateisime, — pasakė per petį Spenseris, 
tačiau nei rankos, nei akys Elison nepaleido. — Po- 
ra klausimų. 

— Visi eina iš koplyčios, Spenseri. 

— Pora klausimų, — suriaumojo jis. 

— Gerai, tik pašnibždom, prašau. 

Garsas sumažėjo, bet ryžtingumas — ne. 

— Pirmas. Ar tu nešioji mano kūdikį? 

— Sakiau, kad ne. 

— Tu nė velnio nemoki meluoti, Elison. 

Pro jo galingus pečius Elison matė savo ir 
Deivio tėvus bei kitus vestuvininkus, kurie smal- 
siai juos stebėjo. 

— Bažnyčioje negalima keiktis. 

Jis nestipriai papurtė ją. 

— Atsakyk man ir atsimink, pažinsiu, jeigu 
meluosi. 

Jos akys keliavo po jo smokingą, paskui pa- 
suko veido link ir galiausiai kaltai pažvelgė jam 
į akis. 

— Taip, — ji pamatė, kaip keistai sužibo jo 
akys. Nežinodama, kas tai, ji paskubėjo pridur- 
ti: — Aš būčiau pasakiusi, tik ne... 

— Antras. Ar tu myli mane? 

Ji jau buvo prasižiojusi, norėdama paaiškin- 
ti, kodėl prieš tai sumelavo, tik kad viskas už- 
strigo gerklėje. 

— Ką sakei? 

Jis žengė žingsnį arčiau. Įsakmus jo balso to- 
nas sušvelnėjo, suvirpėjo netikrumas: 

— Ar tu mane myli, Elison? 

Ją nuginklavo Spenserio nuolankumas, tas 
mylintis, širdį gniaužiantis, bejėgis visiškai jam 
nebūdingas balsas. Apleido ir jėgos, ir ryžtas. Ji 
suglebo. 

— Sakai, žinosi, jei sumeluosiu? 

— Tu esi baisi melagė. 

— Aš myliu tave, Spenseri. 

Jie puolė vienas kitam į glėbį, tvirtai tvirtai 
prisispaudė ir iš lėto ėmė siūbuoti. 

— Šitą aš ir turėjau sužinoti. Tą norėjau iš- 
girsti, — pagaliau jis atstūmė ją ir čiupo už ran- 
kos. — Eikim. 

Jis ištempė ją pro duris, o įkandin skubėjo 
susinervinę jos tėvai. Jaunieji stoviniavo prie li- 
muzino ir stebėjo savo liudininkus, kurie skuo- 
dė bažnyčios laiptais Žemyn. 

— Ei, kur jūs einate? — Deivis pašaukė. 
Spenseris nė nežiūrėjo į limuzinus, bet traukė tie- 
siai prie kitoje gatvės pusėje pastatyto automo- 
bilio. 

Nekantraudamas jis stabtelėjo ir širdingai 
pakratė Deivio ranką. 


— Puikios vestuvės, drauguži. Ene, — jis 
garsiai pabučiavo į nustebusias lūpas, — geriausi 
linkėjimai. 


— B... bet kurjūs važiuojat? — paklausė Dei- 
vis, kai Spenseris vėl pasileido prie savo auto- 
mobilio. 

— Palauk čia, — liepė jis Elison, kuri besą- 
lygiškai pakluso jam, nors jis ir paliko ją stovėti 
viduryje gatvės. Galima sakyti, kad lėkdamas 
prie Deivio jis beveik peršoko per limuziną. Pa- 
šnibždėjęs kažką Deiviui į ausį, atlėkė atgal pas 
Elison, griebė už rankos ir įkišo į automobilį. 

Kaijie nurūko, Enė atsisuko į Deivį ir paklausė 
to, kas visus neramino: 

— Kąjis tau pasakė? Kur jie važiuoja? 

Deivis patampė savo peteliškę ir atsiprašy- 
damas nusišypsojo Lemonams: 

— Jis sakė, kad jeigu mes gavome vestuves, 
tai jie pasiima medaus mėnesį. 


Kai jie įlipo į Double Dealer, ji tebevilkėjo pa- 
mergės suknelę, o jis — smokingą, nors jau bu- 
vo nusirišęs peteliškę ir atsilapojęs marškinius. 
Elison nenuobodžiavo kelionėje: tai jam vairuo- 
jant ji vieną po kitos ištraukė rankogalių sąsa- 
gas, tai glostė ranka jo nuogą krūtinę. 

— Tu mus abu užmuši. 

— Gerai, daugiau taip nedarysiu, — sakė ji. 

— Nedrįsk, — jis paėmė jos ranką ir prispau- 
dė sau prie krūtinės. 

O dabar jis vedė ją laiptais Žemyn į kajutę. 
Šviesų nedegė, tik pasisuko vienas į kitą ir go- 
džiai apsikabino. 

Jo rankos stipriai apglėbė ją. Ji pakišo ran- 
kas po smokingo švarku ir plačiai išskėtė jam ant 
nugaros. Alkanos lūpos susitiko ir ėmė bučiuotis. 
Jie buvo išsiilgę vienas kito skonio, ir dabar ga- 
lėjo tą godulį patenkinti. 

Kai jie atsiplėšė įkvėpti oro, jis prisikišo jai 
prie ausies ir paklausė: 

— Ar tekėsi už manes? 

— Po to, kai tu mane ištempei iš bažnyčios 
visų Žmonių akivaizdoje? Aš privalėsiu, nes ki- 
taip mane apšauks prostitute. 

Jo liežuvis nepaleido ausies spenelio. 

— Ar tikrai? 

— Taip, — prisipažino ji, nelygiai kvėpuo- 
dama, nes jo ranka jau judėjo nuo liemens aukš- 
tyn, siekdama krūties. Kol dar buvo likęs bent 
lašelis sveiko proto, ji atstūmė jį: 

— Su viena sąlyga. 

— Kas čia dabar? — paklausė jis, nusimes- 
damas švarką. 

— Pasakysi, kaip tu užsidirbi pragyvenimui. 

Sunkiai atsidusęs, jis numetė švarką ant kė- 
dės. Kurį laiką stovėjo nuleidęs galvą. Plaukai 
užkrito jam ant akių. Kai galvą pakėlė, akys at- 
rodė niūrios. 

— Tau tai nepatiks, Elison, — papurtė jis gal- 
vą. — Turbūt turėsiu parodyti savo slaptavietę. 
Jos rankos kaipmat atsidūrė ant klubų. 

— Slaptavietę? 

— Aha. Kur laikau prekes. 

Pirmiausia jis uždegė šviesas, paskui nuėjo 
prie daugybės spintelių ir prie vienos ėmė krapš- 
tytis. Kai atidarė dureles, Elison išvydo į sieną 
įmūrytą nerūdijančio plieno seifą. 

Kol jis rinko kodą, jos širdis nerimo. Paskui 
paspaudė rankenėlę žemyn ir atidarė seifą. Ji bu- 
vo pasiruošusi pamatyti bet ką: cilindrėlius su 
uranu, erdvėlaivių kopijas, kokaino pakelius. Su- 
laikiusi kvapą ji laukė, kol jis ištrauks vieną iš 
kelių ilgų, plokščių juodų dėžučių, kuriose ga- 
lėjo būti ir brangakmeniai. Vogtos brangenybės? 

Jis ištiesė jai dėžutę. 

— Štai kuo aš prekiauju. 

Jos rankos drebėjo, spaudžiant spyruoklėlę. 

Praėjo kelios sekundės, 0 ji vis Žiūrėjo į dėžutės 
vidų. 

— Pašto ženklai? — netikėdama pakėlė į jį 
akis ir sucypė: — Pašto ženklai? 

— Ne tik pašto ženklai, — tarėjis išdidžiai. — 
Aš tau papasakosiu, kad jie yra... 

— Pašto ženklai! — šaukė ji netikėdama. 

Ji visu ūgiu išsitiesė. 

— Aš esu filatelistas. Pašto ženklų kolekcio- 
nierius. 

Tebelaikydama dėžutę su keturiais pašto 
ženklais, ji palengva atsisėdo ant lovos ir ėmė 
juoktis. 

— Tai kodėl tu taip šitai slepi? 

— Nes visų būtų tokia pati reakcija kaip ta- 
vo. Turi pripažinti, tai nėra labai jau vyriškas 
darbas. 

— Deivis mano, kad tu esi... na, Žinai, ką jis 
mano. 

— Dauguma mano draugų taip mano. Kam 
juos nuvilti? Jeigu jiems patinka galvoti, kad aš 
keliauju turėdamas neaiškių reikalų ir gyvenu už 
įstatymo ribų, kam nuo to blogiau? 

— Negaliu patikėti. 

— Nusivylei? 

— Aišku, ne. Tiesiog... — ji apmetė akimis 
jachtos interjerą, kuriam nestigo prabangos. — 
Galima iš to pragyventi? 

Jis nusišypsojo ir pritildė balsą: 

— Aš nesu estetas. Neturiu tos didžiulės 
aistros rinkti retus pašto ženklus, kaip tai daro 
dauguma kolekcionierių. 

— Tai kam tada taip darai? 

— Dėl pinigų, — pasakė jis, blykstelėdamas 
akimis. — Mano verslas — sužinoti, kada kolek- 
cionierius yra pasiruošęs parduoti. Aš nuperku 
tą pašto ženklą, palaikau kelerius metus, jo ver- 
tė pakyla. Tada aš pasirodau ir parduodu kolek- 
cionieriui, kuris paskyrė visą gyvenimą, kad tik 
ji įsigytų, ir kuris noriai sumoka astronominę kai- 
ną. Žinoma, pelno dalį skiriu kitiems ženklams 
pirkti. Čia ne visas mano inventorius. Tikrai ver- 
tingus pašto ženklus laikau rūsyje, Niujorke. Ši- 
tie, kuriuos laikai, kainuoja tik keletą šimtų tūks- 
tančių dolerių. 

Ji išsižiojo, vėl Žiūrėdama į dėžutę: 

— Keli šimtai tūkstančių... už keturis Žžen- 
klus? 

— Baik tarti žodį “ženklai" tokiu tonu. Ži- 
nok, čia ne tie, kurie laižomi ir klijuojami ant at- 
virukų. Šitie yra meno darbai. 

— Aš iš jų nesišaipau. Tiktai... — ji pašoko 
nuo lovos. — Aš siuntu, kad leidai man galvoti, 
jog esi įsivėlęs į kažką baisaus. 

Jis paėmė iš jos dėžutę ir vėl užrakino į seifą. 

— Nusiramink, Raudoniuke. Ar tekėsi už 
manes, ar ne? 

Sučiupusi jį už plaukų, ji gerokai pakratė jo 
galvą. 

— Manau, tekėsiu. Tu vis vien atrodai kaip 
negailestingas piratas arba samdytas prekybos 
agentas. 

— Turbūt ačiū. Negailestingas esu tiktai my- 
lėdamas tave. 


205 


— Ar tu visada plauksi į tokias vietas kaip 
Turkija ir ištisus mėnesius paliksi mane vieną? 

— Aš jau kūriau planus. Dideliam mano 
klientų, kurie metų metais gaudo mane po visą 
pasaulį, džiaugsmui, aš atidarysiu pastovų biurą. 
Jis gali būti ir Atlantoje, nes tu dirbi čia, be to, 
čia pat ir mūsų šeimos. Tarp kitko, turėsi netru- 
kus susipažinti su mano tėvais. Tu jiems patiksi. 

— Grįžk prie planų. 

— Ak, taip, planai. Pasamdysiu kurjerį tiek- 
ti prekes. Bet jeigu man tektų vykti į kokią įdo- 
mią vietą, galėsi važiuoti ir tu su kūdikiu. 

— Tai puiku. 

Jis ėmė traukti nuo jos drabužius taip leng- 
vai, tarsi skindamas ramunėlės žiedlapius — 
"myli", "nemyli". Rankos buvo pasiilgusios jos 
nuogo kūno, todėl klajojo visur, lietė, glamonė- 
jo, išduodamos jai, kaip jis pasiilgo liesti jos 
odą. 

— Kas puiku? — sumurmėjo jai į kaklą. — 
Mano planai ar šitai? — Suėmęs rieškučiomis jos 
krūtis, jis panėrė galvą ir liežuviu guviai glostė 
spenelius. 

— Ir tas, ir tas. 

Jis bučiavo jos krūtis tarsi iš naujo ragauda- 
mas jų skonį, paskui nusėjo bučiniais visą kūną 
žemyn, kol pagaliau atsiklaupė priešais. Plašta- 
komis apėmė apatinę jos kūno dalį. 

— Negaliu sulaukti, kol pamatysiu tave pa- 
storėjusią nuo mano kūdikio, — ir lūpomis ati- 
davė duoklę slėpiningajai jos vietelei. 

— Ir aš negaliu sulaukti, — nuo jo garbini- 
mo sukeltos aistros, ji išsirietė. — Aš tau pado- 
vanosiu ypatingą kūdikį, Spenseri. 

— Zinau. Ir aš mylėsiu jį beveik taip pat, 
kaip myliu jo mamą, — atsikėlęs jis paguldė ją 
ant lovos ir uždengė savo kūnu. 

— Tu su drabužiais, — ji vos kvėpavo nuo 
bučinių. 

— Nebegaliu laukti. 

— Rodos, ir aš nebegaliu, — ji atsiduso iš 
malonumo, kai jis paglostė drėgną ir šiltą jo lau- 
kiančią vietelę tarp kojų. Jis praskyrė jas ir tyri- 
nėjo, mylėjo pirštais. 

Ji praskleidė jo marškinius ir pakėlė galvą, 
norėdama pabučiuoti jo krūtinę, palaižyti sustan- 
dėjusius spenelius. 

— Velnias, — prašvokštė jis pro dantis, kai 
jos rankos pradėjo glamonėti jo pilvą. — Argi čia 
ta pati nekalta mergelė, kurią atsivežiau tik prieš 
kelias savaites? 

— Tikrai ta pati, — ji atsegė diržą, o paskui 
kelnes. Užtrauktuko brūkštelėjimas buvo ne ką 
švelnesnis negu jo alsavimas, kai jos pirštai nar- 
dė po tankius plaukus, gaubiančius jo organą. 

— Tada bijojai mane ir paliesti. 

— Aš drovėjausi tavęs. 

— Ar dar droviesi manes, Elison? 

— Ne, niekada daugiau. Aš myliu tave. 

— Tikrai? — jis suurzgė, kai ji suėmė jį į saują. 

— Taip. 

— Parodyk. 

Ir ji parodė. 

